বাংলাদেশে বিনিয়োগে আগ্রহী সৌদি আরব - Bijoy News\nসাগর চৌধুরী,সৌদি আরব থেকে:: বাংলাদেশের বিনিয়োগবান্ধব পরিবেশ রয়েছে উল্লেখ করে সৌদি বিনিয়োগমন্ত্রী বাংলাদেশে আরও বেশি সৌদি বিনিয়োগের সম্ভাবনা আছে বলে আশাবাদ ব্যক্ত করেছেন।\n১৯ সেপ্টেম্বর সৌদি বিনিয়োগমন্ত্রী খালিদ আল ফালিহ সৌদি সফররত প্রধানমন্ত্রীর বেসরকারি শিল্প ও বিনিয়োগবিষয়ক উপদেষ্টা সালমান এফ রহমানের সঙ্গে বৈঠককালে এ আশাবাদ ব্যক্ত করেন।\nএর আগে ১৯ সেপ্টেম্বর উপদেষ্টা সালমান এফ রহমান সৌদি আরবের পরিবহনমন্ত্রী সালেহ আল জাসেরের সঙ্গে বৈঠক করেন।\nএ সময় তিনি চট্টগ্রামের পতেঙ্গায় নির্মাণাধীন কনটেইনার টার্মিনালে সৌদি আরবের রেড সি গেটওয়ে টার্মিনাল কোম্পানির বিনিয়োগ প্রস্তাবকে স্বাগত জানান। পাশাপাশি তিনি ঢাকা থেকে পায়রাবন্দর পর্যন্ত রেললাইন নির্মাণে সৌদি বিনিয়োগ প্রত্যাশা করেন।\nতিনি আরও বলেন, বাংলাদেশ ও সৌদি আরবের পরিবহন খাতে সহযোগিতা বৃদ্ধির বিষয়ে একটি সমঝোতা স্মারক স্বাক্ষর করা যেতে পারে। এ সমঝোতা স্মারকের অধীনে দক্ষতা বিনিময়, প্রশিক্ষণ ও সহযোগিতার সম্ভাব্য ক্ষেত্রসমূহ অনুসন্ধান করে দেখা যেতে পারে। এ সময় সৌদি পরিবহণমন্ত্রী তার মন্ত্রণালয়ের পক্ষ থেকে সর্বাত্মক সহযোগিতার আশ্বাস দেন।\nএ ছাড়া প্রধানমন্ত্রীর বেসরকারি শিল্প ও বিনিয়োগবিষয়ক উপদেষ্টা সালমান এফ রহমান আজ রিয়াদ চেম্বার অব কমার্সের সঙ্গেও বৈঠক করেছেন।\nএ সময় তিনি বলেন, প্রধানমন্ত্রী শেখ হাসিনার ২০১৬ থেকে ২০১৯ সাল পর্যন্ত সৌদি আরবে পাঁচ বার সরকারি সফরের মাধ্যমে সৌদি বাংলাদেশ সম্পর্ক নতুন উচ্চতায় পৌঁছেছে। বাংলাদেশের সঙ্গে ব্যবসাবাণিজ্য ও বিনিয়োগের নতুন দ্বার উন্মোচিত হয়েছে।\nতিনি বলেন, বাংলাদেশ সৌদি বিনিয়োগকারীদের জন্য অগ্রাধিকার ভিত্তিতে সব সহযোগিতা নিশ্চিত করতে প্রতিজ্ঞাবদ্ধ।\nপ্রধানমন্ত্রীর উপদেষ্টা সৌদি-বাংলাদেশের মধ্যে দ্বিপক্ষীয় বাণিজ্য বৃদ্ধি ও বাংলাদেশে বিনিয়োগের অপার সম্ভাবনা রয়েছে বলে উল্লেখ করেন।\nবর্তমানে সৌদি আরবের সঙ্গে বাংলাদেশের এক দশমিক তিন বিলিয়ন ডলারের বাণিজ্য হয়ে থাকে উল্লেখ করে তা আরও বাড়ানোর ওপর তিনি জোর দেন।\nবাংলাদেশের বিশাল অভ্যন্তরীণ বাজার রয়েছে উল্লেখ করে প্রধানমন্ত্রীর উপদেষ্টা বলেন, ইউরোপের বাজারে বাংলাদেশের জিএসপি সুবিধা এখনও অব্যাহত রয়েছে, যা বাংলাদেশকে রপ্তানি সুবিধা দিচ্ছে।\nউপদেষ্টা দুই দেশের চেম্বার কর্মকর্তাদের পারস্পরিক সহযোগিতা বৃদ্ধির জন্য দ্বিপক্ষীয় সফর ও বৈঠকের ওপর গুরুত্ব দেন। বাংলাদেশের ক্ষুদ্র ও মাঝারি শিল্পের সঙ্গে সৌদি আরব সহযোগিতা বৃদ্ধির বিষয়ে তিনি অনুরোধ করেন।\nএর পাশাপাশি উপদেষ্টা দুই দেশের চেম্বার অব কমার্সের মধ্যে ২০০৫ সালে স্বাক্ষরিত সমঝোতা স্মারকটি সংশোধনপূর্বক যুগোপযোগী করার প্রস্তাব দিলে সৌদি ফেডারেশন অব চেম্বার তাদের আগ্রহ প্রকাশ করেন।\nবৈঠকে উপস্থিত বাংলাদেশে বিনিয়োগকারী সৌদি কোম্পানিসমূহ বাংলাদেশে বিনিয়োগের পরিবেশ নিয়ে তাদের সন্তোষ প্রকাশ করেন।\nউপদেষ্টা সালমান এফ রহমানের সভাগুলোতে সৌদি আরবে নিযুক্ত বাংলাদেশের রাষ্ট্রদূত ড. মোহাম্মদ জাবেদ পাটোয়ারী বিপিএম (বার) উপস্থিত ছিলেন।\nএ ছাড়া বাংলাদেশের প্রতিনিধিদলের সদস্য বাংলাদেশ বিনিয়োগ উন্নয়ন কর্তৃপক্ষের নির্বাহী চেয়ারম্যান মো. সিরাজুল ইসলাম, বাংলাদেশ অর্থনৈতিক অঞ্চল কর্তৃপক্ষের নির্বাহী চেয়ারম্যান শেখ ইউসুফ হারুন ও বাংলাদেশ সরকারি-বেসরকারি অংশীদারিত্ব কর্তৃপক্ষের প্রধান নির্বাহী কর্মকর্তা (সচিব) সুলতানা আফরোজসহ অন্যান্য কর্মকর্তা উপস্থিত ছিলেন।\nসৌদি চেম্বারের সঙ্গে বৈঠকের সময় বাংলাদেশ থেকে আগত ব্যবসায়ী প্রতিনিধিরাও উপস্থিত ছিলেন।


৩. যোগের মূল সত্য* – Bangla Library\nলাইব্রেরি » স্বামী বিবেকানন্দ রচনাবলী » ১০ম খণ্ড » ০২. সংক্ষিপ্তলিপি-অবলম্বনে » ৩. যোগের মূল সত্য*\nCategory: ০২. সংক্ষিপ্তলিপি-অবলম্বনে\n« ২. প্রাণায়াম *


ফ্ল্যাটে আটকে ছাত্রীকে গণধর্ষণ, ভিডিও ধারণ - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › দেশ-বিদেশের খবর › আন্তর্জাতিক › ফ্ল্যাটে আটকে ছাত্রীকে গণধর্ষণ, ভিডিও ধারণ ফ্ল্যাটে আটকে ছাত্রীকে গণধর্ষণ, ভিডিও ধারণIn আন্তর্জাতিক - Aug 11 at 4:54pm দিল্লিতে একটি ফ্ল্যাটে আটকে রেখে দুদিন ধরে দশম শ্রেণীর এক স্কুলছাত্রীকে গণধর্ষণে ঘটনা ঘটেছে।\nতথ্যসূত্রঃ এবিপি [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Anik Sutradhar Posts 6844 Post Views 967 Related আরও দেখুন অন্যান্য ক্যাটাগরি ইসরাইলি টিভি হ্যাক করে আজান প্রচার!2hours ago 61 বাচ্চাকে বুকের দুধও দিতে পারছেন না রোহিঙ্গা মা!3hours ago 60 বিজিবি সদস্যের কিশোরী স্ত্রীর ঝুলন্ত লাশ উদ্ধার! Yesterday at 10:44pm 111 ছাত্রের সঙ্গে সম্পর্ক, শিক্ষিকা গ্রেপ্তার, মুচলেকা দিয়ে মুক্তি! Yesterday at 8:39pm 337 তামিলনাড়ুর ‘আম্মার’ মৃত্যুর খবর, হাসপাতালের অস্বীকার! Yesterday at 7:00pm 122 রোহিঙ্গা শিশু হত্যার মর্মস্পর্শী চিত্র! Yesterday at 6:22pm 245 কোমল পানীয়ে মাদক মিশিয়ে কিশোরীকে সংঘবদ্ধ ধর্ষণ Yesterday at 4:34pm 236 নিউইয়র্কে হিজাব পরা 'সাহসী' পুলিশ বিদ্বেষের শিকার! Yesterday at 4:12pm 79 পাঠকের মন্তব্য (0)Please login To write comment


১৬ নভেম্বর, ২০২০, ১০:২৮ অপরাহ্ণ লাইফস্টাইল প্রিন্ট\nঅনলাইন ডেস্ক: ‘সেচ্চায় রক্তদান, বাঁচাতে পারে একটি প্রাণ’। রক্ত এমন একটি উপাদান যা মানব শরীরের জন্য এবং অন্যান্য প্রাণীদের জন্য একটি গুরুত্বপূর্ণ উপাদান। রক্তদান অনেক মহৎ একটি কাজ। রক্ত দিয়ে একজন মানুষকে বাঁচিয়ে তোলা সম্ভব। এজন্য একে বলা হয় পৃথিবীর সর্বশ্রেষ্ঠ ও নি:স্বার্থ উপহার। রক্তদানের উপকারিতা সম্পর্কে কিছু গুরুত্বপূর্ণ তথ্য জেনে নিই।\nহার্ট অ্যাটাক এবং লিভারের বিভিন্ন অসুখের ঝুঁকি হ্রাস করে: আয়রন ওভারলোডকে হৃৎপিণ্ড, লিভার, অন্ত:স্রাব গ্রন্থি এবং সারা শরীরজুড়ে ছড়িয়ে থাকা বিভিন্ন অঙ্গে অতিরিক্ত আয়রন জমে থাকার বিষয় হিসেবে সংজ্ঞায়িত করা হয়। ২০১৩ সালের এক গবেষণা থেকে জানা যায়, শরীরে আয়রনের পরিমাণ বেশি হলে হৃদরোগ এবং লিভারের অসুস্থতার ঝুঁকি বেশি থাকে। নিয়মিত রক্তদানের মাধ্যমে আপনি নিজের শরীরের অতিরিক্ত আয়রন প্রতিরোধ করতে পারেন। এর মাধ্যমে প্রাকৃতিকভাবে আপনার হৃদরোগ এবং লিভারের অসুস্থতার ঝুঁকি হ্রাস পাবে।\nক্যান্সারের ঝুঁকি কমায়: বিশ্বজুড়ে মানুষের মৃত্যুর দ্বিতীয় প্রধান কারণ হলো ক্যান্সার। রক্তদান ক্যান্সারের ঝুঁকি কমাতে সহায়তা করতে পারে। যদি আপনি আপনার শরীরের আয়রনের স্তরকে নিয়ন্ত্রণে রাখতে পারেন তবে লিভার ক্যান্সার, ফুসফুস ক্যান্সার এবং অন্ত্রের ক্যান্সারের ঝুঁকি কমতে পারে।\nনতুন রক্তকণিকা তৈরি: রক্তদানের কয়েক সপ্তাহের মধ্যেই আপনার শরীরে নতুন রক্তকণিকা তৈরি হবে। নতুন রক্তকণিকা আপনার শরীরের রোগ প্রতিরোধ ক্ষমতা বৃদ্ধিতে এবং স্বাস্থ্যের উন্নতিতে সহায়তা করতে পারে।\nঅকালবার্ধক্যের ঝুঁকি কমায়: রক্তদানের মাধ্যমে মানুষকে সাহায্য করা আপনাকে স্বর্গীয় মানসিক শান্তি এবং তৃপ্তি প্রদান করবে। এটি আপনাকে মানসিক চাপ মুক্ত করতে সহায়তা করবে, যা অন্যতম প্রধান কারণ। এছাড়া রক্ত দেয়ার পর শরীরে নতুন রক্তকণিকা তৈরি হয় যা অকালে ত্বক কুঁচকে যাওয়া কমায়।\nকোলেস্টেরলের মাত্রা কমায়: কিছু গবেষণায় দেখা গেছে, নিয়মিত রক্তদান করলে কোলেস্টেরল, লিপিড এবং ট্রাইগ্লিসারাইডের মাত্রা হ্রাস পায়। এছাড়া রক্তকণিকাগুলো আয়রন দিয়ে তৈরি হয়, যা অতিরিক্ত হলে রক্তনালীগুলোর কাজ বাধাপ্রাপ্ত হওয়ার সম্ভাবনা থাকে। নিয়মিত রক্তদান করার মাধ্যমে আপনি অতিরিক্ত আয়রন প্রতিরোধ করতে এবং কোলেস্টেরল বজায় রাখতে পারেন।\nরক্তদানের কি কোনো পার্শ্ব প্রতিক্রিয়া আছে?\nসুস্বাস্থের অধিকারী প্রাপ্ত বয়স্কদের জন্য রক্তদানের ক্ষেত্রে কোনো ক্ষতি নেই। প্রত্যেক রক্তদাতার জন্য নতুন/জীবাণুমুক্ত সরঞ্জাম ব্যবহার করা বাধ্যতামূলক। সুতরাং রক্তদানের ক্ষেত্রে দাতার কোনো ঝুঁকি নেই।\nযদিও রক্তদানের পর আপনার বমিভাব বা মাথা ঘোরা অনুভব হতে পারে। তবে এ লক্ষণগুলো সাধারণত কয়েক মিনিটের জন্য স্থায়ী হয়। এটি হলে আপনি সুস্থ বোধ না করা পর্যন্ত পা সোজা করে শুয়ে কিছুক্ষণ বিশ্রাম নিতে পারেন।\nকাঁচা হলুদ খাওয়া ভালো… কেন ভালো জানেন তো!\nযে কারণে খাবেন ধনেপাতা\nপাকিস্তানিদের বাংলা শেখাচ্ছেন তামিম!


অযত্নেই বিলুপ্তির পথে হরিপুরের রাজবাড়ি\n০:৪২ - বৃহস্পতিবার, মার্চ ১৭, ২০২২\nঠাকুরগাঁও জেলা শহর থেকে ৬০ কিলোমিটার দূরে হরিপুর উপজেলার কেন্দ্রস্থলে অবস্থিত রাজবাড়িটি আজো কালের সাক্ষী হয়ে দাঁড়িয়ে আছে। এই অট্টালিকা নির্মিত হয় ১৮৯৩ খ্রিস্টাব্দে।\nএটি নির্মাণ কাজ শুরু করেন রায় ঘনশ্যাম কুন্ডুর বংশধর রায়, কেন্দ্র রায় চৌধুরী আর নির্মাণ কাজ সম্পন্ন করেন তাঁর পুত্র যোগেন্দ্র নারায়ন রায় চৌধুরী।\nযোগেন্দ্র নারায়ণের সমাপ্তকৃত রাজবাড়িটি দ্বিতল ভবনের লতা পাতার নকশা এবং পূর্ব দেওয়ালের শীর্ষে রাজশ্রী যোগেন্দ্র নারায়ণের চৌদ্দটি আবক্ষ মূর্তি রয়েছে ।\nরাজশ্রী যোগেন্দ্র ছিলেন বিদ্যানুরাগী তাই তিনি নির্মাণ করে ছিলেন গ্রন্থগারও । ভবনটির পূর্ব পাশে একটি শিব মন্দির এবং মন্দিরের সামনে নট মন্দির রয়েছে।\n১৯০০ সালের দিকে ঘনশ্যামের বংশধররা বিভক্ত হলে হরিপুর রাজবাড়ি টি দুটি অংশে বিভক্ত হয়ে যায় ।\nএই ঐতিহাসিক রাজবাড়িটি এখন অনেকটাই বিলুপ্তির পথে। দেখার নেই কেউ ! অবহেলা আর অযত্নে ঐতিহাসিক রাজবাড়িটি আজ যেন বিড়ান বাড়ি।\nতবুও এই ঐতিহাসিক স্থানটিতে ঠাকুরগাঁও সহ দেশের বিভিন্ন জেলার মানুষ ঘুরতে আসে । স্থানীয়দের দাবি -এই ঐতিহাসিক রাজবাড়ীটিকে রক্ষণাবেক্ষণ করে ঐতিহ্য ধরে রাখা সরকারের পাশাপাশি স্থানীয়দের এগিয়ে আসা উচিত ।\nঐখানকার স্থানীয়রা বলেন, বর্তমান সরকার এ রাজবাড়ী টিকে সংস্কার করে বিনোদনের স্থান দিতে পারেন । আমরা বাংলাদেশের সীমান্ত এলাকায় বসবাস করি আমরা গরীব মানুষ আমাদের ছেলেমেলেরা বিনোদনের জন্য দূরে কোথাও যেতে পারেন না । তাই মাননীয় প্রধানমন্ত্রীর কাছে আমাদের জোর দাবি এই রাস্তাটি সংস্কার করে বিনোদনের স্থান করার জন্য।\nহজের খুতবা সরাসরি সম্প্রচার হবে বাংলায়\nইংরেজদের বউ বিক্রি প্রথার নির্মম ইতিহাস\nজুলাইয়ের শেষে শিশুদের করোনার টিকা\nনোয়াখালী প্রতিদিন সম্পাদক রফিকুল আনোয়ারের স্মরণে শোকসভা\nনোয়াখালী প্রেসক্লাব নির্বাচন নিয়ে কেন এত তালবাহানা?\n‘বন্যায় ক্ষতিগ্রস্ত মানুষের সাহায্যে এগিয়ে আসুন’\nশীতলক্ষ্যায় লঞ্চডুবি : নৌপথ নিরাপদ হবে কবে?\nনোয়াখালী প্রতিদিন সম্পাদক রফিকুল আনোয়ার মারা গেছেন\nকেমন ছিল প্রিয় নবীজির ঈদের আনন্দ


পাঁচ মেয়র প্রার্থী, ত্রিমুখী লড়াইয়ের সম্ভাবনা – Rupantor Tv\nপাঁচ মেয়র প্রার্থী, ত্রিমুখী লড়াইয়ের সম্ভাবনা\nআগামী ১৬ জানুয়ারি দ্বিতীয় ধাপে অনুষ্ঠিতব্য সৈয়দপুর পৌরসভা নির্বাচনকে ঘিরে জমে ওঠেছে প্রচার-প্রচারণা। উপজেলা আওয়ামী লীগের সাবেক সাধারণ সম্পাদক অধ্যক্ষ আফসার হোসেন মিয়ার সঙ্গে কথা বললে তিনি জানান, যে যাই বলুক সৈয়দপুরের ভোটে হবে ত্রিমুখী লড়াই। নির্বাচন জমে ওঠেছে এটাই বড় কথা।\nসৈয়দপুর পৌরসভার মেয়র পদে প্রতিদ্বন্দ্বিতা করছেন পাঁচ জন প্রার্থী। আওয়ামী লীগের নৌকা প্রতীক নিয়ে লড়ছেন রাফিকা আকতার জাহান বেবী। সম্প্রতি তার স্বামী সাবেক মেয়র আখতার হোসেন বাদলের মৃত্যু হলে কেন্দ্র থেকে তাঁকেই মনোনয়ন দেওয়া হয়। রাফিকা আকতার জাহানের সঙ্গে প্রচারণায় অংশ নিচ্ছেন নীলফামারীর পৌরসভার মেয়র ও জেলা আওয়ামী লীগের সভাপতি দেওয়ান কামাল আহমেদ। তিনি বলেন, নৌকার জয় কেউ ঠেকিয়ে রাখতে পারবে না। আমরা আশাবাদী।\nবিএনপি থেকে এবার মনোনয়ন দেওয়া হয়নি বর্তমান মেয়র মো. আমজাদ হোসেন সরকারকে। সে স্থলে মনোনয়ন দেওয়া হয়েছিল সাবেক উপজেলা পরিষদ চেয়ারম্যান অ্যাডভোকেট এস এম ওবায়দুর রহমানকে। কিন্তু অসুস্থতার কথা বলে তিনি নির্বাচন থেকে সড়ে দাঁড়ান। ফলে এ নির্বাচনে বিএনপির প্রার্থী নেই। আছে বিএনপির বিদ্রোহী মেয়র পদপ্রার্থী মো. আমজাদ হোসেন সরকার। তার প্রতীক নারিকেল গাছ। এ নিয়ে কথা হয় সৈয়দপুর রাজনৈতিক জেলা বিএনপির আহ্বায়ক অধ্যক্ষ আবদুল গফুর সরকারের সঙ্গে। তিনি বলেন, আমরা ঐক্যবদ্ধ। ব্যাপক প্রচারণা চালিয়ে যাচ্ছি। মেয়র আমজাদ পুনরায় নির্বাচিত হবেন ইনশাআল্লাহ। মাঠে ধানের শীষ না থাকায়—এ সুযোগ কাজে লাগাচ্ছেন জাতীয় পার্টির প্রার্থী শিল্পপতি সিদ্দিকুল আলম। তার নির্বাচনী প্রচারণায় অংশ নিচ্ছেন তারুণ্যদীপ্ত একদল তরুণ।\nনির্বাচন কার্যালয় সূত্রে জানা যায়, ১৫টি ওয়ার্ডের মধ্যে একটি ওয়ার্ডে সাধারণ আসনে কাউন্সিলর প্রার্থীর মৃত্যু হওয়ায় নতুন তফসিলে ভোটগ্রহণ করা হবে ১৪ ফেব্রুয়ারি। বাদবাকী ১৪টি ওয়ার্ডে ৮১ জন সাধারণ কাউন্সিলর পদে প্রতিদ্বন্দ্বিতা করছেন। পাঁচটি সংরক্ষিত আসনে ২১ জন নারী প্রার্থী ভোটের মাঠে রয়েছেন।\nবোয়ালমারীতে শেষ মুহূর্তে জমে উঠছে প্রচার-প্রচারণা\nবোয়ালমারী (ফরিদপুর) সংবাদদাতা জানান, আগামী ১৬ জানুয়ারি বোয়ালমারী পৌরসভা নির্বাচনকে সামনে রেখে প্রার্থীদের গণসংযোগ, প্রচার-প্রচারণা জমে উঠছে। নির্বাচনে মেয়র পদে তিন জন প্রতিদ্বন্দ্বিতা করছেন। আওয়ামী লীগ থেকে সেলিম রেজা লিপন, আওয়ামী লীগের বিদ্রোহী মো. মনিরুজ্জামান মৃধা লিটন ও বিএনপি থেকে আ. শুকুর দলীয় নেতাকর্মীদের নিয়ে গণসংযোগ ও ভোট প্রার্থনা করছেন। কাউন্সিলর ও সংরক্ষিত মহিলা কাউন্সিলর পদের প্রার্থীরা নিজ নিজ প্রতীকে এলাকায় প্রচার-প্রচারণাসহ ভোট প্রার্থনা করছেন। নির্বাচনে কাউন্সিলর পদে ৩৪ জন ও সংরক্ষিত মহিলা কাউন্সিলর পদে ১২ প্রার্থী প্রতিদ্বন্দ্বিতা করছেন। পৌরসভার ৯টি ওয়ার্ডের ৯টি ভোট কেন্দ্রে ভোট অনুষ্ঠিত হবে।\n← আনুশকার মৃতু্য রহস্য এখনো অন্ধকারে\nহিলি দিয়ে আসতে শুরু করেছে ভারতীয় চাল →


বিশ্বভারতীর মেধাতালিকা ঘিরে ছাত্র-ছাত্রীদের মধ্যে বিভ্রান্তি চরমে,১০০ এর মধ্যে কেউ পেয়েছে দুশো,আবার কেউ ১৯৮\nHomeরাজ্যবিশ্বভারতীর মেধাতালিকা ঘিরে ছাত্র-ছাত্রীদের মধ্যে বিভ্রান্তি চরমে,১০০ এর মধ্যে কেউ পেয়েছে দুশো,আবার কেউ ১৯৮\nশুভময় পাত্র, বীরভূম:- বিশ্বভারতী বিশ্ববিদ্যালয়ের কর্তৃপক্ষের এবার চরম গাফিলতি লক্ষ্য করা গেল এম এড পরীক্ষার মেধাতালিকায়। এদিন বিশ্বভারতীর ২০২১ এম এড এর ভর্তির পরীক্ষার মেধা তালিকা প্রকাশিত হলে পরীক্ষার্থীদের প্রাপ্ত নম্বর ১০০ এর মধ্যে ১৯৮, ১৫১ নাম্বার। আর এই মেধাতালিকা বিশ্বভারতীর ওয়েব সাইটে প্রকাশ কে ঘিরে রীতিমতো বিভ্রান্তিতে ছাত্র-ছাত্রীরা।১০০ এর মধ্যে কেউ পেয়েছে দুশো,আবার কেউ কেউ ১৯৮, ১৫১।\nবিশ্বভারতীর বিনয় ভবনের এমএড এর প্রকাশিত মেধা তালিকা দেখে একরম হতভম্ব হয়ে পড়েছে ছাত্র-ছাত্রীরা। সোমবার সন্ধ্যায় বিশ্বভারতীর নিজস্ব ওয়েবসাইটে বিনয় ভবনের এমএড এর মেধাতালিকা প্রকাশ হতেই চূড়ান্ত বিভ্রান্তির সৃষ্টি হয়েছে ছাত্রছাত্রীদের মধ্যে। বিশ্বভারতী কর্তৃপক্ষের এই চরম গাফিলতি দেখে স্বভাবতই চিন্তিত সকলে। কিভাবে এই মূল্যায়ন করা হয়েছে, কেনইবা এমনটা হল, তা নিয়ে প্রশ্ন তুলেছেন ছাত্রছাত্রীরা। যদিও এ বিষয়ে কোনো রকম সদুত্তর দিতে পারেনি বিশ্বভারতী কর্তৃপক্ষ।\nবর্তমান শিক্ষাবর্ষে বিনয় ভবনে এম এডে ভর্তির জন্য অনলাইনে প্রবেশিকা পরীক্ষা হয় ১৪ সেপ্টেম্বর। ৫০ আসনে পরীক্ষার জন্য বিশ্বভারতীর আভ্যন্তরীণ ও অন্য বিশ্ববিদ্যালয়ের পড়ুয়ারা এই পরীক্ষা দেয়। এরমধ্যে ২৫ টি অভ্যন্তরীণ ও ২৫ টি আসন বহিরাগতদের জন্য সংরক্ষিত ছিল। ১০০ নম্বরের পরীক্ষার মধ্যে ৬০ নম্বর লিখিত ও ৪০ নম্বর অ্যাক্যাডেমিক স্কোরের মাধ্যমে নির্ধারিত হয়।\nপরীক্ষার পর মেধা তালিকার ভিত্তিতেই ভর্তির সুযোগ পান পরীক্ষার্থীরা। কিন্তু সেখানে দেখা যাচ্ছে ল্যাঙ্গুয়েজ গ্রুপে দুই পড়ুয়া ১০০ এর মধ্যে পেয়েছেন যথাক্রমে ২০০.২৮ ও ১৯৮.৩৮৫। এবং সমাজবিজ্ঞান বিভাগে দুই পড়ুয়া পেয়েছেন যথাক্রমে ১৯৬.৩৬৭ ও ১৫১.২৭৫। ১০০ মধ্যে কিভাবে পরীক্ষার্থীরা ২০০ বা ১৫০ পেলেন তা নিয়ে উঠছে প্রশ্ন?\nপাশাপাশি পড়ুয়াদের অভিযোগ আভ্যন্তরীণ আসনেও বেশকিছু বহিরাগত অর্থাৎ অন্য বিশ্ববিদ্যালয়ের ছাত্রের নাম উল্লেখিত রয়েছে মেধাতালিকায়। ফলে চূড়ান্ত বিভ্রান্তির মধ্যে পড়েছেন পরীক্ষার্থীরা।ছাত্রছাত্রীদের দাবি, বিশ্বভারতী কর্তৃপক্ষ এমন দায়িত্বহীনতার কাজ কিভাবে করলো? সাথে সাথেই দ্রুত এই মেধা তালিকা বদল করার দাবি তুলছেন ছাত্র-ছাত্রীরা।


কৃষিপ্রধান দেশে অবহেলিত কৃষক\n/ মুক্তমত / কৃষিপ্রধান দেশে অবহেলিত কৃষক\nপ্রকাশিত ০১ জুন ২০১৯\nবাংলাদেশ কৃষিপ্রধান দেশ। মানবজাতির আদিমতম পেশা হচ্ছে কৃষি। দেশের খাদ্য জোগান দেন কৃষকরা। দেশের শতকরা ৮০ ভাগ মানুষ কৃষির ওপর নির্ভরশীল। মোট দেশজ উৎপাদন তথা জিডিপিতে কৃষিখাতের অবদান ১৯ দশমিক ১ শতাংশ এবং কৃষিখাতের মাধ্যমে ৪৮ দশমিক ১ শতাংশ মানুষের কর্মসংস্থান তৈরি হচ্ছে। মানুষের জীবন ধারণের জন্য খাদ্যশস্য উৎপাদন অপরিহার্য। কৃষি ও কৃষক আমাদের প্রত্যেকেরই মানুষের শেকড়ের সঙ্গে কোনো না কোনোভাবে মিশে আছে। কিন্তু শেকড়কে আমরা ভুলে যাই অতি সহজে। আমাদের অধিকাংশ মানুষের বাপ-দাদার পেশাও কৃষি। কৃষিপ্রধান বাংলাদেশের অর্থনীতির উন্নয়নের চাবিকাঠি হচ্ছে এদেশের কৃষক সমাজ। কৃষক শ্রম দিয়ে, ভালোবাসা দিয়ে, আপন সন্তানের মতো লালনপালন করে ফসল ফলায়। শস্যের যত্ন করেন, সার-কীটনাশক দেন, সকাল থেকে সন্ধ্যা পর্যন্ত নিজের ইচ্ছামত যত্ন নেন। কোনো কিছু কষ্ট মনে না করে মাঠে কাজ করেন আমাদের দেশের কৃষকরা। তবু ভালোবাসা আর কষ্টমিশ্রিত কৃষকরা স্বপ্ন দেখেন ফসল নিয়ে। কৃষক শব্দটির সঙ্গে কষ্টের অনেক মিল। কিন্তু যখন কোনো ফসল উৎপাদন করেও ন্যায্যমূল্য পাচ্ছেন না, তখন কৃষকদের কী অবস্থা হচ্ছে! একটুও ভেবে দেখেছি কি আমরা?\nএবার ধানের দাম একেবারেই নেই। প্রতি মণ ধানের দাম থেকে প্রতি শ্রমিকের মজুরির দামি বেশি। বীজতলা থেকে শুরু করে প্রতি মণ ধান ঘরে তুলতে প্রায় হাজার টাকার উপরে খরচ হয়। কিন্তু ধান বিক্রি করছেন তার অর্ধেক দামে। এতে করে কৃষকরা দিশেহারা হয়ে পড়েছেন। কৃষকদের ধানের ন্যায্যমূল্য দেওয়া উচিত। কৃষক ক্ষতিগ্রস্ত হলে দেশ ক্ষতিগ্রস্ত হবে। কৃষকের কষ্ট সারা জীবন। আমরা কখনো ভাবি না আমাদের জীবনে তাদের কত অবদান রয়েছে। একজন কৃষক জমিতে ফসল ফলান অনেক শ্রম ও ঘাম ঝরিয়ে। চূড়ান্ত ফল মিলে ফসল প্রাপ্তিতে; কিন্তু সেই দামও সঠিকভাবে তারা পান না। কৃষক যে ফসল ফলাচ্ছেন, আমরা কি তার ন্যায্যমূল্য দিচ্ছি! কিন্তু মাঝখানের মহাজনরা কৃষকের ফসল কম দাম দিয়ে কিনে শহরে বেশি দামে বিক্রি করছেন। এমনটি চলতে থাকলে আমাদের উন্নয়ন হবে কী করে! কষ্ট করছেন আমাদের কৃষকেরা, সুখ মিলছে মহাজনের। সেটা আবার কোনো বিনিয়োগ, অবদান ও কষ্ট ছাড়াই! এর ফলে কী হচ্ছে? উৎপাদনকারী কৃষকদের ঠকানো হচ্ছে। কৃষকের উৎপাদিত পণ্যের ন্যায্যমূল্যও দেওয়া হচ্ছে না। এমনটি চলতে থাকলে কৃষক অনেক ক্ষতিগ্রস্ত হবে।\nএদিকে দিশেহারা কৃষক ধানের দাম না পেয়ে রাগে-দুঃখে নিজের পাকা ধানক্ষেতে নিজেই আগুন ধরিয়ে দিয়েছেন। টাঙ্গাইলের কালিহাতী উপজেলার পাইকড়া ইউনিয়নের বানকিনা গ্রামের কৃষক আবদুল মালেক সিকদারের ক্ষেতে আগুন দেওয়ার সেই ছবি বিভিন্ন সামাজিক যোগাযোগ মাধ্যমে ছড়িয়ে পড়ে। ধানের ন্যায্যমূল না থাকায় মনের দুঃখে পাকা ধানে আগুন দিয়েছেন তিনি। এই কৃষির ওপর চলে কৃষকের জীবন, তার পরিবার। সারা বছরের খরচ, এমনকি কৃষকের ছেলেমেয়েদের পড়াশোনাসহ অন্যান্য আরো অনেক খরচ। এতে করে যদি কৃষক সঠিক দাম না পান, তা হলে তাকে পরিবার নিয়ে পথে বসতে হবে। জীবন-জীবিকার জন্য এদেশের জনগণ ও অর্থনীতি মূলত কৃষির ওপর নির্ভরশীল। তাই কৃষি উৎপাদন বিপর্যস্ত হলে দেশের সামাজিক অর্থনীতি বিপন্ন হয়ে পড়বে। সুতরাং এই পরিস্থিতিতে আমাদের কৃষকদের পাশে দাঁড়াতে হবে। তাদের ফসলের ন্যায্যমূল্য দিতে হবে। কৃষকের উন্নতি মানে আমাদের দেশের উন্নতি। কৃষকের ক্ষতি মানে দেশ ও দশের ক্ষতি। এই উপলব্ধি থেকে সরকারকেই এখন এগিয়ে আসতে হবে বাংলার কৃষকদের বাঁচাতে।\nলেখক : শিক্ষার্থী, ইসলামিয়া সরকারি কলেজ, সিরাজগঞ্জ


সম্রাটকে দেখতে বঙ্গবন্ধু মেডিকেলে ভিড়, ফুলের তোড়া হাতে কর্মীরা Dhakatimes24\nসম্রাটকে দেখতে বঙ্গবন্ধু মেডিকেলে ভিড়, ফুলের তোড়া হাতে কর্মীরা\n| প্রকাশিত : ১২ মে ২০২২, ১৬:৫১\nক্যাসিনোকাণ্ডে আলোচিত বহিষ্কৃত যুবলীগ নেতা ইসমাইল হোসেন সম্রাট সব মামলায় জামিন নিয়ে ৩১ মাস পর গতকাল বুধবার কারামুক্ত হয়েছেন। তার মুক্তির খবর প্রকাশের পর ভক্ত-অনুসারীদের শুভেচ্ছায় ভাসছেন সাবেক এই যুবলীগ নেতা।\nকারা অধিদপ্তরের তত্ত্বাবধানে বঙ্গবন্ধু শেখ মুজিবুর রহমান মেডিকেল বিশ্ববিদ্যালয়ে চিকিৎসাধীন ছিলেন সম্রাট। এই হাসপাতালের ‘ডি’ ব্লকের সিসিইউতে তিনি চিকিৎসকদের তত্ত্বাবধানে আছেন। সেখানে বৃহস্পতিবার সকাল থেকে শত-শত ভক্ত তার সঙ্গে দেখা করতে ভিড় জমাচ্ছেন। সম্রাটের সঙ্গে দেখা করতে দীর্ঘ সময় অপেক্ষা করছেন।\nরাজধানীর বিভিন্ন থানা, জেলা, ওয়ার্ড থেকে আসা নেতাকর্মীরা সম্রাটের অনুমতি পেলেই সিসিইউতে তার সঙ্গে দেখা করতে পারছেন। প্রায় আড়াই বছর পর নেতাকে দেখে কেউ কেউ পা ছুঁয়ে সালামও করছেন।\nসম্রাটের সঙ্গে দেখা করতে আসা ঢাকা দক্ষিণ যুবলীগের রাব্বি নামে এক কর্মীর কাছে জানতে চাইলে তিনি ঢাকাটাইমসকে বলেন, ‘ভাই আমাগো লেইগা কী আছিন এইডা কইয়া পারুম না! তয় ঢাকা দক্ষিণ যুবলীগ হের মতো নেতা জীবনেও অইবো না। দক্ষিণের যুবলীগ মানেই সম্রাট ভাই।’\nবঙ্গবন্ধু মেডিকেল কলেজ বিশ্ববিদ্যালয়ে ডি ব্লকের সিসিইউ ইউনিটের সামনে এভাবে শত শত নেতাকর্মী তার সঙ্গে দেখা করতে অপেক্ষা করছেন। পুরুষের পাশাপাশি ফুলের তোড়া নিয়ে অপেক্ষা করতে দেখা গেছে বেশ কয়েকজন নারী নেত্রীকেও।\nবুধবার বিকাল সাড়ে ৪টায় কারামুক্তির পর থেকে সম্রাটের দায়িত্বে থাকা কারারক্ষীদের সরিয়ে নেওয়া হয়েছে। হাসপাতালের তরফ থেকে লোকসমাগম নিয়ন্ত্রণে পাঁচজন করে আনসার সদস্য কাজ করছেন সম্রাটের ওয়ার্ডে।\nদায়িত্বে থাকা এক আনসার সদস্য ঢাকাটাইমসকে বলেন, ‘সকাল ৬টা থেইকা ডিউটি করতেছি। প্রচুর নেতাকর্মী ওনার সঙ্গে দেখা করতে আসতেছে। ভেতর থেকে তিনি অনুমতি দিলেই দেখা করতে যেতে পারে। এখানে কাজ করতো দুজন। আমরা এখন পাঁচজন কাজ করেতেছি।’\nএর আগে বুধবার সম্রাটকে অস্ত্র, মাদক ও অর্থপাচারের মামলায় জামিন দেন ঢাকার বিশেষ জজ আদালত-৬-এর বিচারক আল আসাদ মো. আসিফুজ্জামান। অর্থাৎ সম্রাট চারটি মামলাতেই জামিন পেয়েছেন।\nতবে যুবলীগের বহিষ্কৃত এই নেতাকে তিনটি শর্ত মানার বাধ্যবাদকতার মধ্যেই জামিন মঞ্জুর করেন আদালত। শর্তগুলো হলো বিদেশ যেতে পারবে না, পাসপোর্ট জমা দেওয়া এবং স্বাস্থ্যগত পরীক্ষার প্রতিবেদন আদালতের নির্ধারিত তারিখে জমা দেওয়া।\nক্যাসিনোকাণ্ডে ২০১৯ সালের ৭ অক্টোবর সম্রাটকে কুমিল্লার চৌদ্দগ্রাম থেকে গ্রেপ্তার করে র‌্যাপিড অ্যাকশন ব্যাটালিয়ন (র‌্যাব)।


উৎসবমুখর পরিবেশে নির্বাচন সম্পন্ন হয়েছে: ইসি সচিব - সৃষ্টি বার্তা\nপঞ্চম ধাপের পৌরসভা নির্বাচনে সৈয়দপুরে এক ব্যক্তি নিহত হওয়ার ঘটনা নিয়ে নির্বাচন কমিশন সচিব মো. হুমায়ুন কবীর খোন্দকার বলেছেন, কোনো মৃত্যুই কাঙ্ক্ষিত নয়। এজন্য আমরা সবাই দুঃখিত। তবে উৎসবমুখর পরিবেশে নির্বাচন সম্পন্ন হয়েছে।\nসৈয়দপুরে একজন নিহত হওয়ার বিষয়টি নিয়ে তিনি বলেন, কোনো মৃত্যুই কাঙ্ক্ষিত নয়। এজন্য আমরা সবাই দুঃখিত। সৈয়দপুরে সরকারি মহিলা ডিগ্রি কলেজ কেন্দ্রের পাশে, কেন্দ্র থেকে দূরে, দু’টি গাড়ির মধ্যে, ছোটন অধিকারী নামের একজন ব্যক্তি ইন বিটুইন ৫২ টু ৫৮ আহত অবস্থায় ছিলেন। তাকে পুলিশ উদ্ধার করে হাসপাতালে নেওয়ার পর মারা যান। তার শরীরে কোনো ধরনের আঘাতের চিহ্ন কোনো ছিল না। সুরতহালে এরকমই পাওয়া গেছে। কোনো আঘাতে চিহ্ন নেই। তার মৃত্যুর কারণটি জানতে গেলে ময়নাতদন্ত প্রতিবেদন পেলে আমরা বলতে পারবো।\nসচিব মো. হুমায়ুন কবীর খোন্দকার বলেন, ২৯টি পৌরসভা, ৪টি উপজেলা পরিষদের উপ-নির্বাচন এবং জেলা পরিষদের উপ-নির্বাচন অনুষ্ঠিত হয়েছে। কোনো কেন্দ্রের ভোট বন্ধ করা হয়নি। আমাদের রিটার্নিং কর্মকর্তা ও মনিটরিং সেল ঘণ্টায় ঘণ্টায় যে প্রতিবেদন পাঠিয়েছে তাতে এখন পর্যন্ত যা বুঝতে পেরেছি দেশে যে নির্বাচনটি হয়েছে তা উৎসবমুখর পরিবেশে সম্পন্ন হয়েছে।\nনির্বাচন বর্জনের বিষয়ে তিনি আরও বলেন, যদি কেউ নির্বাচন প্রত্যাখ্যান করে সেটি তার ব্যক্তিগত ইচ্ছে। তিনি যদি আমাদের অভিযোগ করেন, আমরা বিষয়টি তদন্ত করে দেখবো। আমাদের ফিল্ড লেভেলে রিটার্নিং অফিসার আছেন, আমাদের ল অ্যান্ড এনফোর্সিং এজেন্সি আছে, জেলা ম্যাজিস্ট্রেট রয়েছেন।


গণগ্রেফতার>>সারাদেশে স্বজনদের আহাজারি, উৎকণ্ঠা! | দ্যা গ্লোবাল নিউজ ২৪\nগণগ্রেফতার>>সারাদেশে স্বজনদের আহাজারি, উৎকণ্ঠা!\nঢাকাঃ গ্রেপ্তারকৃতদের কয়েকজনকে আদালতে নেয়া হচ্ছে -নাসির উদ্দিনএকেকটি প্রিজন ভ্যান আদালতপাড়ায় প্রবেশ করতেই হুমড়ি খেয়ে পড়ছেন স্বজনরা। খুঁজছেন নিজেদের পরিবারের সদস্যকে। স্বজনদের খোঁজ করতে যাওয়া অনেকে বলছেন, আইনশৃঙ্খলা রক্ষাকারী বাহিনীর পরিচয়ে তাদের স্বজনকে ধরে নেয়ার পর আর সন্ধান পাচ্ছেন না। সংশ্লিষ্ট থানায়ও পাওয়া যাচ্ছে না। এজন্য আদালতে খুঁজতে এসেছেন। গতকাল দিনভর ঢাকার চিফ মেট্রোপলিটন ম্যাজিস্ট্রেট আদালতের হাজতখানার সামনে এমন দৃশ্য দেখা যায়। ভ্যান থেকে নামানোর সময় আসামিকে দেখে দূরে দাঁড়িয়ে থাকা স্বজনদের কেউ কেউ কাঁদছেন। কাছে যাওয়ার চেষ্টা করছেন। সিএমএম হাজতখানার সামনে দীর্ঘ সময় দাঁড়িয়ে ছিলেন এক বৃদ্ধা। সঙ্গে এক কিশোর। ওই বৃদ্ধা জানান, তার ছেলেকে গ্রেপ্তার করেছে পুলিশ। ছেলের নাম আলতাব হোসেন। শাহবাগ থেকে গতকাল দুপুরে আলতাবকে গ্রেপ্তার করা হয়। তিনি রাজনীতি করেন না। তার নামে কোনো মামলা নেই। এলাকার মানুষের কাছে ভালো মানুষ হিসেবে পরিচিত আলতাব পুরান ঢাকায় কাপড়ের ব্যবসা করেন। গ্রেপ্তারের সময় তিনি তার ব্যবসা প্রতিষ্ঠান থেকে বাসায় যাচ্ছিলেন। গ্রেপ্তারের খবর পেয়ে নাতিকে নিয়ে ছুটে এসেছেন তিনি। বারবার টেলিফোনে খোঁজ নিচ্ছিলেন আলতাবের স্ত্রী ইয়াসমিন।\nস্বামীকে কেন গ্রেপ্তার করা হলো এ নিয়ে দুশ্চিন্তার শেষ নেই তার। কাজল নামক এক পুলিশ কনস্টেবলের মাধ্যমে বৃদ্ধা নিশ্চিত হন তার ছেলে ভেতরে রয়েছেন। মিরপুরের বাগবাড়ি এলাকা থেকে স্বপন নামে এক যুবককে গ্রেপ্তার করেছে দারুস সালাম থানা পুলিশ। স্বপনকে গ্রেপ্তারের আগ পর্যন্ত কোনো অভিযোগ ছিল না বলে জানান তার মা। এমনকি স্বপনের নামে আগে কোনো মামলা ছিল না। গুলিস্তান থেকে আমান উল্লাহসহ অন্তত ১৫ জনকে গ্রেপ্তার করেছে পল্টন থানা পুলিশ। আমান একজন শ্রমিক। কারখানা থেকে ব্যবসায়ীদের মালপত্র মাথায় বহন করে দোকানে পৌঁছে দেন তিনি। আমানের ভাই নিয়াজ জানান, মালামাল বহন করে ঢাকা ট্রেড সেন্টারের সামনে টুকরি হাতে দাঁড়িয়ে ছিলেন আমান। বেলা প্রায় ১১টা। হঠাৎ পুলিশের ভ্যান থামে ওই এলাকায়। রাস্তা থেকে পথচারীদের ধরে ধরে উঠানো হয় ভ্যানে। পথচারীদের সঙ্গে ভ্যানে উঠানো হয় আমানকে। পরে কয়েকদিন আগের দায়ের করা লুটপাট, ভাঙচুরের দায়ে করা একটি মামলায় গ্রেপ্তার দেখানো হয়। একইভাবে ইমন, রিয়াদ, মোর্শেদ ও আবু হানিফ নামে পথচারীদের ওই এলাকা থেকে গ্রেপ্তার করা হয়েছে বলে জানান নিয়াজ। দেশব্যাপী সাঁড়াশি অভিযান শুরুর পর এমন অবস্থা চলছে সর্বত্রই।\nPrevious : আন্দোলনে নেই তবুও গ্রেফতার আতংকে বিএনপি নেতারা!\nNext : রোনালদোর সঙ্গে গান গাইলেন প্রিয়াঙ্কা!


NPR-এর তখন ও এখন, কী কী পরিবর্তন এসেছে নতুন নিয়মে? Population List NPR Then And Now: Key Difference That Has Raised Concerns | National - News18 Bangla, Today's Latest Bengali News |\nNPR-এর তখন ও এখন, কী কী পরিবর্তন এসেছে নতুন নিয়মে?\nLast Updated: December 25, 2019, 2:44 PM IST\n#নয়াদিল্লি: নাগরিকত্ব আইন ও নাগরিকপঞ্জি বিতর্কে উত্তাল গোটা দেশ ৷ তার মাঝেই NPR-এ অনুমোদন কেন্দ্রের ৷ ন্যাশনাল পপুলেশন রেজিস্টারে ছাড়পত্র দিল কেন্দ্রীয় মন্ত্রিসভা ৷ NPR চালু করতে বদ্ধপরিকর মোদি সরকার ৷ বিরোধীদের আপত্তি উড়িয়েই ন্যাশনাল পপুলেশন রেজিস্টার তৈরির কাজ শুরু করতে অনুমোদন দিল কেন্দ্রীয় মন্ত্রীসভা ৷\nএর আগে NPR-এ ১৫টি তথ্য সংগ্র করা হয়েছিল ৷ এবার সেটি বেড়ে হয়েছে ২১টি ৷ এর মধ্যে অন্তভুর্ক্ত হয়েছ শেষ বাসস্থানের ঠিকানা, পাসপোর্ট নম্বর, আধার নম্বর, ভোটার আইডি, ড্রাইভিং লাইসেন্স নম্বর, মোবাইল নম্বর ৷ এই সব তথ্য আগের বার সংগ্রহে রাখা হয়নি ৷ শুধু তাই নয়, মা-বাবার নাম ও স্বামী-স্ত্রীয়ের নাম একই জায়গায় নথিভুক্ত করা হয়েছে ৷\nনাগরিকত্ব (সংশোধনী) আইন অনুসারে ১৯৮৭ সালের পরে যারা জন্মেছে, তাদের ক্ষেত্রে বাবা-মায়ের মধ্যে অন্তত একজনকে নাগরিক হতে হবে। সোশ্যাল মিডিয়ায় সমালোচকদের দাবি, দেশব্যাপী জাতীয় নাগরিক পঞ্জি তৈরি হলে বাবা-মায়ের জন্মস্থান ও জন্মের তারিখ প্রয়োজন হবে। একথা স্বরাষ্ট্রমন্ত্রী অমিত সংসদ ও সংসদের বাইরে অনেকবার বলেছেন।\nNPR অর্থাৎ ন্যাশনাল পপুলেশন রেজিস্টারের জন্য লাগবে কোনও নথি ৷ এমনকি দরকার নেই কোনও বায়োমেট্রিক তথ্যেরও ৷ বাড়ি বাড়ি গিয়ে তথ্য সংগ্রহ করবেন সংশ্লিষ্ট কর্মীরা ৷ মৌখিক তথ্যের উপর ভিত্তি করেই তৈরি হবে NPR ৷ জানালেন কেন্দ্রীয় মন্ত্রী প্রকাশ জাভড়েকর ৷ কেন্দ্রের তরফে দেওয়া তথ্য অনুযায়ী, অসম বাদে সব রাজ্য ও কেন্দ্রশাসিত অঞ্চলে ২০২০ সালের এপ্রিল থেকে সেপ্টেম্বর পর্যন্ত এনপিআর-এর কাজ চলবে ৷ এর জন্য বরাদ্দ করা হয়েছে ৮৫০০ কোটি টাকা ৷\nএই প্রসঙ্গে ট্যুইট করে সিপিআইএম নেতা সীতারাম ইয়েচুরি জানিয়েছেন, ‘NPR-এর জন্য মোট খরচা হবে ৮, ৫০০ কোটি টাকা, সেটা সরকার জানিয়েছে ৷ NPR-এ মা-বাবার জন্মস্থান ও জন্মের তারিখ জানাতে বলা হয়েছে ৷ যে ২১টি পয়েন্টের কথা বলা হয়েছে ২০১০-এ তার অধিকাংশ জানানো হয়নি ৷’\n#CAA#news#NPR#NRC#Population List NPR\nFirst published: December 25, 2019, 2:44 PM IST


আর্ত মানবতার সেবাতেই অসহায়ত্বের মুক্তি: বসুন্ধরা ইয়ুথ সার্কেল\nস্টাফ রিপোর্টার | প্রকাশের সময় : ২৪ ডিসেম্বর, ২০১৮, ৩:২৬ পিএম\nআর্ত মানবতার সেবাতেই অসহায়ত্ব থেকে মুক্তি মিলতে পারে। তাই সকলকে মানবতার সেবায় এগিয়ে আসার আহ্বান জানালেন আর্ত মানবতার সেবায় নিয়োজিত বসুন্ধরা ইয়ুথ সার্কেলের (বিও য়াই সি) নেতৃবৃন্দ। প্রতিবারের মতো এবারও দুঃস্থ, অসহায় শীতার্তদের সেবায় এগিয়ে এসেছে সংগঠনটি।\nপূর্বঘোষিত কর্মসূচীর অংশ হিসেবে বসুন্ধরা ইয়ুথ সার্কেল উত্তরের জেলা দিনাজপুরে শীতার্তদের মাঝে শীতবস্ত্র বিতরণ করে। ২০ ডিসেম্বর দিনাজপুরের বীরগঞ্জ ও কাহারোল উপজেলার প্রায় কয়েক শতাধিক অসহায় ও দুঃস্থ শীতার্ত নারী-শিশু-বৃদ্ধদের মাঝে শীতের কম্বল বিতরণ করা হয়।\nএসময় উপস্থিত ছিলেন বসুন্ধরা ইয়ুথ সার্কেলের উপদেষ্টা কমিটির সম্মানিত সদস্য সোহেল রানা, মহীন উদ্দিন, আরাফাত উল্লাহ কবির এবং দিনাজপুরের স্থানীয় স্বেচ্ছাসেবী আনোয়ার হোসেন, মো. শামীম, মো. ইউসুফসহ আরো অনেকে। শীতবস্ত্র বিতরণের কো-অর্ডিনেটর হিসেবে দায়িত্বে ছিলেন বসুন্ধরা ইয়ুথ সার্কেলের অর্থ সম্পাদক আবদুস সালাম সাব্বির। বসুন্ধরা ইয়ুথ সার্কেলের সভাপতি কাওসার হাবিব বলেন, আর্ত মানবতার সেবায় নিরন্তর কাজ করে যাচ্ছে বসুন্ধরা ইয়ুথ সার্কেল। এসময় তিনি বসুন্ধরা ইয়ুথ সার্কেল এর পাশে থাকার জন্য সকল শুভাকাঙ্খীদের আন্তরিক অভিনন্দন জানান।\nঘটনাপ্রবাহ: বসুন্ধরা ইয়ুথ সার্কেল


চিরনিদ্রায় শায়িত অধ্যাপক আনিসুজ্জামান - |ভিন্নবার্তা\nপ্রকাশ : শুক্রবার, ১৫ মে, ২০২০, ১১:১৫ am\nজাতীয় অধ্যাপক আনিসুজ্জামানের দাফন সম্পন্ন হয়েছে। আজ শুক্রবার সকাল সাড়ে ১০ টার দিকে রাজধানীর আজিমপুর কবরস্থানে শেষ নিদ্রায় শায়িত হলেন তিনি। ঢাকা জেলা প্রশাসনের পক্ষ থেকে অধ্যাপক আনিসুজ্জামানকে গার্ড অব অনার দেওয়া হয়।\nগতকাল ১৪ মে বিকেল ৪টা ৫৫ মিনিটে অধ্যাপক আনিসুজ্জামান অন্তিম নিশ্বাস ত্যাগ করেছেন ঢাকার সম্মিলিত সামরিক হাসপাতালে। নানা স্বাস্থ্য জটিলতায় আক্রান্ত অধ্যাপক আনিসুজ্জামানের মৃত্যুর পর করোনা শনাক্ত হয়েছিল। স্বাস্থ্যবিধি মেনে অধ্যাপক আনিসুজ্জামানের দাফন সম্পন্ন হয়।\nঅধ্যাপক আনিসুজ্জামানের বয়স হয়েছিল ৮৩ বছর। সম্প্রতি বার্ধক্যজনিত নানা শারীরিক জটিলতায় ভুগছিলেন আনিসুজ্জামান। তাঁর ছেলে আনন্দ জামান জানিয়েছেন, গত ২৭ এপ্রিল তাঁর বাবাকে চিকিৎসার জন্য ইউনিভার্সেল কার্ডিয়াক হাসপাতালে ভর্তি করা হয়েছিল। তাঁর হৃৎপিণ্ড, ফুসফুস ও কিডনিতে সমস্যা ও উচ্চ রক্তচাপ ছিল। অবস্থার অবনতি হলে ৯ মে তাঁকে সম্মিলিত সামরিক হাসপাতালে ভর্তি করা হয়।\nগতকাল তাঁর জ্বর আসে, বুকের ব্যথাও বাড়ে। সব মিলিয়ে অবস্থা সংকটাপন্ন হয়ে ওঠে। একটি বিশেষজ্ঞ চিকিৎসক দল তাঁর চিকিৎসা করছিলেন।\nপারিবারিক সূত্র জানায়, মৃত্যুর পর অধ্যাপক আনিসুজ্জামানের নমুনা পরীক্ষা করা হয়। তাতে তাঁর দেহে করোনাভাইরাসের সংক্রমণ পাওয়া যায়। যদিও এর আগে ১০ মে হাসপাতালে তাঁর করোনা পরীক্ষা করা হয়, তাতে সংক্রমণ শনাক্ত হয়নি।\nরাষ্ট্রপতি মো. আবদুল হামিদ ও প্রধানমন্ত্রী শেখ হাসিনা অধ্যাপক আনিসুজ্জামানের মৃত্যুতে গভীর শোক প্রকাশ করে পৃথক বাণী দিয়েছেন। তাঁরা মরহুমের রুহের মাগফিরাত কামনা এবং শোকসন্তপ্ত পরিবারের প্রতি গভীর সমবেদনা প্রকাশ করেছেন।\nদেশ স্বাধীন হওয়ার পর তিনি ১৯৭২ সালে ড. কুদরাত-এ-খুদাকে প্রধান করে গঠিত জাতীয় শিক্ষা কমিশনের সদস্য ছিলেন। ১৯৭৪-৭৫ সালে তিনি কমনওয়েলথ একাডেমি স্টাফ ফেলো হিসেবে লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজে গবেষণা করেন। ১৯৮৫ সালে তিনি ঢাকা বিশ্ববিদ্যালয়ে অধ্যাপনায় যোগ দেন। ২০০৩ সালে অবসর গ্রহণের পর সংখ্যাতিরিক্ত শিক্ষক হিসেবে যুক্ত হন।\n২০১৮ সালের ১৯ জুন সরকার তাঁকে জাতীয় অধ্যাপক হিসেবে নিয়োগ দেয়। সবশেষ তিনি বাংলা একাডেমির সভাপতির দায়িত্ব পালন করছিলেন। যুক্ত ছিলেন সাহিত্য পত্রিকা কালি ও কলম-এর সঙ্গে।


আইকিউ অপশন বাইনারি বিকল্প, সর্বোচ্চ বোনাস সঙ্গে ব্রোকার\nমে 8, 2018 বাইনারি অপশন ট্রেড লেখক সাইমুন মিত্র 42791 দর্শকরা\nসাধারণত প্রতি পোস্ট এ আপনি ২০ সেন্ট করে বোনাস পাবেন। " মুক্ত আলোচনা " অংশে প্রতি পোস্ট আইকিউ অপশন বাইনারি বিকল্প এ ৫ সেন্ট করে বোনাস পাবেন।\nআলু ভর থেকে, রস ঢালা, ডিম, আটা প্রবেশ করুন। মালকড়ি ফর্ম। Makrolon® তথ্যের পত্রক: এই উন্নত UV- প্রতিরোধী পণ্য ব্যতিক্রমী weatherability এবং উচ্চতর প্রভাব শক্তি উপলব্ধ করা হয়. এটা শীট এবং রীল মাপ বিভিন্ন পাওয়া যায় এবং বৈদ্যুতিক signage জন্য উল 879 মান পূরণ. অ্যাপ্লিকেশন ফ্ল্যাট এবং গঠন সাইন মুখমন্ডল হল. তার চালাঘর বেয়ার এছাড়াও উচ্চ ক্ষমতা সম্পন্ন signage, একটি অ-একদৃষ্টি চেহারা যোগ করার জন্য আদর্শ যা Makrolon® তথ্যের শীট, একটি ম্যাট-ফিনিস গ্রেড দেখানো হবে.\nএটা মিথ্যা যে আপনি আইকিউ অপশন বাইনারি বিকল্প ভাড়া " কম্পিউটিং ক্ষমতা ", অর্থাত, বড় বিশেষ সংস্থা থেকে কম্পিউটার। ফল, বেরি, সবজি এবং রস মিশ্রণ থেকে puree।\nসর্বনিম্ন আমানত 30,000 রুবেল (যদিও কয়েক হাজার রুবেল আসলে যথেষ্ট)।\nকম মূল্যের বিক্রয় স্পষ্টভাবে পাথর শিল্প নিতে পারেন যে উন্নয়ন পাথ না। আজ, হরমোনাল প্রস্তুতিগুলি প্রাকৃতিক হিসাবে তৈরি করা হয় (প্রাকৃতিক হরমোনগুলির মতো কাঠামো থাকা) এবং সিন্থেটিক (কৃত্রিম উৎপত্তি থাকা, কিন্তু একই রকম প্রভাব)। উৎপত্তি উপর নির্ভর করে, তারা বিভিন্ন ধরনের বিভক্ত করা হয়।\nককটেল কেমন ছিল, কী তিনি করেছিলেন, এবং স্বপ্নকে বুঝিয়েছিলেন। কিন্তু কেন এতো মানুষ এই এলাকা থেকে পাড়ি দিতে চেয়েছিলো এমন বিপদসংকুল পথ।\nপুরান ঢাকায় পাটুয়াটুলি রোড (রোড এর দুই পাশ ইলেক্ট্রনিক্স মার্কেট) জগন্নাথ বিশ্ববিদ্যালয় এর পর থেকে সরু করে সদরঘাট এর আগে যদি আপনি গুলিস্তান থেকে সদরঘাট এর দিকে যান ইলেক্ট্রনিক এর মার্কেট আছে, স্টেডিয়াম এর চেয়ে অনেক বেশি সমৃদ্ধ। এখানে প্রায় সকল প্রকারের ইলেক্ট্রনিক্স পণ্য পাইকারি দামে পাবেন।\nঠিক আছে! আশা করি উপরোক্ত ব্যাখ্যা স্পষ্ট যথেষ্ট ছিল এবং আপনি আপনার স্টপ লস সেট করতে শিখেছি. যদি আপনার কোন প্রশ্ন থাকে ক্ষেত্রে, শুধু একটি মন্তব্য এবং আমি আপনাকে ফেরত খুব শীঘ্রই পাবেন. ‘‘শেষ নাহি আইকিউ অপশন বাইনারি বিকল্প যে শেষ কথা কে বলবে\nমৌলিক বিশ্লেষণ বলতে একটি কোম্পানির সার্বিক আর্থিক অবস্থার মূল্যায়ন প্রক্রিয়াকেই বুঝানো হয়। এক্ষেত্রে একটি কোম্পানির আর্থিক প্রতিবেদনসমূহে প্রদর্শিত তথ্যবলীকেই বিশ্লেষণ করা হয়। আর্থিক প্রতিবেদনসমূহ যেমন- নিরীক্ষিত উদ্বৃত্ত পত্র (ব্যালান্স শীট), লাভ-লোকসান হিসাব (ইনকাম স্টেটমেন্ট) প্রভৃতি। এসব আর্থিক প্রতিবেদনের বিভিন্ন ডাটা ব্যবহার করে কতগুলো অনুপাত হিসেব করা হয়। আর এ সকল অনুপাতই নির্দেশ করে থাকে একটি কোম্পানির মৌলিক অবস্থা কিরূপ। আমরা গুরুত্বপূর্ণ কয়েকটি অনুপাত নিয়ে আলোচনা করছ ি। জাতিসংঘের চার্টার যুদ্ধকে নিষিদ্ধ করে না, এটি আগ্রাসনকে নিষিদ্ধ করে। চার্টার আগ্রাসনের ক্ষেত্রে নিরাপত্তা কাউন্সিলকে পদক্ষেপ নিতে সক্ষম করে, তথাকথিত তথাকথিত "সুরক্ষা করার দায়িত্ব" এর মতবাদ এটি পাওয়া যায় না এবং পশ্চিমা সাম্রাজ্যবাহী ইভেন্টগুলির নির্বাচনী যুক্তিটি অবশ্যই শেষ হওয়া উচিত । জাতিসংঘের চার্টার স্ব-প্রতিরক্ষায়ে নিজেদের পদক্ষেপ নেওয়ার জন্য যুক্তরাষ্ট্রকে নিষিদ্ধ করে না। অনুচ্ছেদ 51 পড়েছে।\nকোনো কঠিন পাইপের লেন্সকে ঘিরে নিন (কার্ডবোর্ড, আঠালো দিয়ে মিস করা এবং ভিতরের দিক থেকে আঁকা যা আপনি খুঁজে পেতে পারেন)। আইপিস কয়েক সেন্টিমিটারের মধ্যে পিছনে স্লাইড করতে সক্ষম হওয়া উচিত; এটি ফোকাস করার জন্য প্রয়োজনীয়। রূপান্তরকারী পাওয়া যায় না। প্রকল্পের সর্বশেষ সংস্করণে আপগ্রেড বিবেচনা করুন বা প্রকল্পটির উন্নত বৈশিষ্ট্যগুলি পরীক্ষা করার জন্য প্রজেক্ট 2010 এর একটি বিনামূল্যে ট্রায়াল সংস্করণ ইনস্টল করুন।\nএ আইকিউ অপশন বাইনারি বিকল্প ব্যাপারে স্থানীয় জাতীয় পর্যায়ে বাস্তবভিত্তিক প্রোগ্রাম গ্রহণ করতে সাঁতার ক্লাব বিভিন্ন কার্যক্রম পরিচালনা করে আসছে । সাঁতারকে সার্বজনীন করার লক্ষ্যে ১৯৯০ সালে প্রথম ফেব্রুয়ারী উক্ত সাঁতার ক্লাব গঠন করা হয় । অদ্যবধি সীমিত আকারে তারা এই কার্যক্রম পরিচালনা করে আসছে বিশেষ করে পানিতে ডুবে মৃত্যুহার কমিয়ে আনতে সচেতনমূলক প্রোগ্রাম করার পাশাপাশি সাঁতার শেখার প্রশিক্ষণ ও শেখার ক্ষেত্রে উদ্ধুদ্ধ করণ করা হচ্ছে। মুহাম্মদ আতাউর রহমান ছিদ্দিকী, নির্বাহী প্রকৌশলী, শেরেবাংলা নগর গণপূর্ত বিভাগ-২


টেনিস - বেশতো\nটেনিস নিয়ে কি ভাবছো?\nটেনিস নিয়ে যতো পোস্ট লেখা হয়েছে\nটেনিস খেলায় কয় ধরণের কোর্ট হয়? প্রতিটি কোর্ট সমন্ধে বিস্তারিত কেউ জানাতে পারেন কি?\n*টেনিস* *টেনিসকোর্ট* *খেলাধুলা*\nজিকার ভয়ে রিও থেকে সরে দাঁড়ালেন বার্ডিচ-রাওনিচ-হালেপ\nগলফের পর এবার অলিম্পিকের টেনিসেও ধাক্কা। জিকা ভাইরাস আতঙ্কে রিও অলিম্পিক থেকে নাম তুলে নিলেন উইম্বলডন রানার্সআপ মিলোস রাওনিচ ও বিশ্বের পাঁচ নম্বর মহিলা টেনিস তারকা সিমোনা হালেপ। সদ্য শেষ হওয়া উইম্বলডনের ফাইনালে কানাডার রাওনিচ হেরেছিলেন অ্যান্ডি মারের কাছে। তিনি তার ফেসবুকে লিখেছেন, ‘খুব দুঃখের সঙ্গেই জানাচ্ছি, আমি রিওতে অংশ নেব না।’ আর দু’বছর আগে ফরাসি ওপেনের রানার্সআপ হালেপের কথায়, ‘অবসরের পর আমি সুখী সংসার করার স্বপ্ন দেখি৷ রিওতে গিয়ে কোনোভাবেই জিকা ভাইরাস সঙ্গে এনে আমি আমার ভবিষ্যৎ নস্ট করতে চাই না।’ এখানেই না থেমে হালেপ আরও বলেন, ‘আমি একা এই সিদ্ধান্ত নিইনি। অনেক ডাক্তার, পরিবারের সকলের সঙ্গে কথা বলেই জিকার ভয়ঙ্করতম দিক জেনেছি৷ তারপরই এমন সিদ্ধান্ত নিতে বাধ্য হয়েছি।’ শনিবার সরে যাওয়ার সিদ্ধান্ত নিয়েছেন বিশ্বের আট নম্বর টেনিস তারকা টমাস বার্ডিচও। চেক প্রজাতন্ত্রের এই তারকা সাফ জানিয়ে দিয়েছেন, জিকার জন্য তিনি কোনও ঝুঁকি নিতে চান না। রিওতে তিনি যাবেন না। শুধু এই তিনজেই নয়, নানা কারণে রিওর টেনিস থেকে নাম তুলে নিয়েছেন অস্ট্রেলিয়ার নিক কির্ঘিয়স, বের্নার্ড টমিচ, যুক্তরাষ্ট্রের জন ইসনার, অস্ট্রিয়ার ডোমেনিক থিয়েম, স্পেনের ফেলিসিয়ানো লোপেজরা। মারিয়া শারাপোভা ডোপের দায়ে ও ভিক্টোরিয়া আজারেঙ্কা মা হতে যাওয়ার জন্য এমনিতেই সরে গিয়েছেন রিও অলিম্পিক থেকে। এতজন সরে গেলেও অলিম্পিকের জন্য ভালো খবর হলো, রাফায়েল নাদাল চোট কাটিয়ে রিওতে নামবেন৷ নোভাক জকোভিচ, রজার ফেডেরার, অ্যান্ডি মারেদেরও যোগ দেওয়া নিয়ে সংশয় নেই। মেয়েদের বিভাগে সোনার লড়াইয়ে থাকবেন সেরেনা উইলিয়ামসও। জিকার ভয়ে গলফের জেসন ডে, ররি ম্যাকলরয়, ডাস্টিন জনসন, জর্ডান স্পিথরাও সরে গিয়েছেন অনেক আগেই।\nকোন খেলার সঙ্গে ডেভিস কাপ নামটি জড়িত?\nদাপুটে জয়ে দ্বিতীয় রাউন্ডে ফেদেরার-শারাপোভা\nপ্রত্যাশিত জয়ে অস্ট্রেলিয়ান ওপেনের দ্বিতীয় রাউন্ড নিশ্চিত করেছেন রজার ফেদেরার ও মারিয়া শারাপোভা। এর আগে নোভাক জোকোভিচ ও সেরেনা উইলিয়ামসের মতো টেনিস তারকারাও প্রথম রাউন্ডের বাধা পার করেন। সোমবার (১৮ জানুয়ারি) অস্ট্রেলিয়ার মেলবোর্ন পার্কে বছরের প্রথম গ্রান্ড স্লাম অস্ট্রেলিয়ান ওপেনের পর্দা উঠে। পুরুষ এককের ম্যাচে ফেদেরারের সামনে দাঁড়াতেই পারেননি জর্জিয়ার নিকোলোজ বাসিলাশভিলি। তাকে সরাসরি সেট ৬-২, ৬-১, ৬-২ গেমে উড়িয়ে দেন সুইস টেনিস তারকা। নারী এককেও নিজের আধিপত্য দেখান শারাপোভা। জাপানের নাও হিবিনোকে সরাসরি সেট ৬-১, ৬-৩ গেমে হারান রাশিয়ান গ্ল্যামার গার্ল। শারাপোভা সহজেই প্রথম রাউন্ডের বাধা টপকে গেলেও বর্তমান চ্যাম্পিয়ন সেরেনা উইলিয়ামসকে বেগ পেতে হয়। ইতালির ক্যামিলা জর্জির বিপক্ষে ৬-৪, ৭-৫ গেমের কষ্টার্জিত জয় তুলে নেন ৠাকিংয়ের এক নম্বর তারকা। নারী এককের অন্যান্য ম্যাচের মধ্যে ক্রিস্টিনা ম্যাকহালেকে আজনিয়েস্কা রাদাওয়ানাস্কা (৬-২, ৬-৩), তিমিরা পাসজেককে রবার্তো ভিঞ্চি (৬-৪, ৬-২) ও লুকসিকা কুমকুমকে ৬-৩, ৬-১ গেমে হারিয়ে দ্বিতীয় রাউন্ডে ওঠেন পেত্রা কেভিতোভা। এদিকে, ফেদেরারের আগে দিনের শুরুতে প্রথম রাউন্ডের বাধা পার করেন গত আসরের চ্যাম্পিয়ন নোভাক জোকোভিচ। চীনের চুং হিওনকে সরাসরি সেট ৬-৩, ৬-২, ৬-৪ গেমে পরাজিত করেন সার্বিয়ান টেনিস তারকা।\nঅঘটনের শিকার নাদালের বিদায়\nহারিয়ে গেছেন রাফায়েল নাদাল! কোন ভাবেই নিজের সেই পুরোনো ফর্মকে ফেরাতে পারছেন না এ স্প্যানিশ তারকা। সর্বশেষ অস্ট্রেলিয়ান ওপেনে প্রথম রাউন্ড থেকেই ফার্নান্দো ভারদাস্কোর কাছে হেরে বিদায় নিলেন তিনি। গত বছরে পুরুষ টেনিসের সবকটি গ্র্যান্ড স্লামে বাজে সময় কেটেছে নাদালের। তবে নতুন বছরের শুরুতে ভালো কিছু করার ইঙ্গিত দিয়েছিলেন ১৪টি গ্র্যান্ড স্লামের মালিক নাদাল। কিন্তু ২০১৬ সালের প্রথম গ্র্যান্ড স্লামেই বড় ধাক্কা খেলেন এ অভিজ্ঞ তারকা। বিশ্ব টেনিসের ৪৫ নম্বর তারকা ভারদাস্কোর বিপক্ষে প্রথম রাউন্ডের খেলা নাদাল ৭-৬(৮-৬), ৪-৬, ৩-৬, ৭-৬(৭-৪) ও ৬-২ সেটে হারেন। এদিকে প্রথম রাউন্ড থেকে নারী এককে অঘটনের শিকার হয়েছেন ভেনাস উইলিয়ামস। বৃটিশ তারকা জোহান্না কোন্তার বিপক্ষে ৬-৪ ও ৬-২ সেটে হেরে আসর থেকে বিদায় নেন।\n১১তম শিরোপা জিতলেন সানিয়া-হিঙ্গিস\nমৌসুমের দ্বিতীয় শিরোপা জিতলেন সানিয়া মির্জা-মার্টিনা হিঙ্গিস জুটি। ইন্দো-সুইস এই জুটি সিডনি ইন্টারন্যাশনাল খেতাব জিতেছেন। মোট ১১টি শিরোপা জিতলেন এই জুটি। সানিয়া-হিঙ্গিস জুটি নতুন বছরটি শুরু করেছিলেন জয় দিয়ে। ব্রিসবেন শিরোপা জিতে শুরু হয় তাদের। সিডনি ইন্টারন্যাশনাল শিরোপা জিততে সানিয়া-হিঙ্গিস হারান ক্যারোলিন গার্সিয়া ও ক্রিস্টিনা ম্লাদেনোভিচ জুটিকে। ফাইনালের মঞ্চে এক ঘণ্টা ১৩ মিনিটের ম্যাচে সানিয়া-হিঙ্গিস প্রথম সেটে হেরে বসেন ১-৬ ব্যবধানে। তবে, পরের দুই সেটে ৭-৫ ও ১০-৫ হারিয়েছেন গার্সিয়া-ক্রিস্টিনা জুটিকে। ফাইনালের এই ম্যাচে জয়ের মধ্যদিয়ে ইন্দো-সুইস এই জুটি টানা ৩০ ম্যাচে জয় তুলে নিয়েছেন। ২০১৫ সালে ডব্লিউটিএ ফাইনালসহ মোট ৯টি শিরোপা জিতেছিলেন অপ্রতিরোধ্য এই জুটি।\nব্রিসবেন ফাইনালে সানিয়া-মার্টিনা জুটি\nগত বছরের জয়ের ধারা চলতি বছেরেও ধরে রেখেছেন ইন্দো-সুইস জুটি সানিয়া মির্জা ও মার্টিনা হিঙ্গিস। শুক্রবার ব্রিসবেন আন্তর্জাতিক টেনিস টুর্নামেন্টের ফাইনালে পৌঁছে গিয়েছে এই জুটি। এদিন, সেমিফাইনালে বর্তমান নম্বর ওয়ান জুটি স্লোভাকিয়ার আন্দ্রেজা ক্লিপেচ ও রাশিয়ায়র আল্লা কুদ্রিয়াভসেভারকে ৬-৩, ৭-৫ সেটে হারিয়েছে। ফাইনালে তারা মোকাবিলা করবেন আরেক সেমিফাইনালের বিজয়ী জুটিকে। সানিয়া-মার্টিনা জুটি ২৫টি ম্যাচে ধারাবাহিকভাবে জয় লাভ করেছেন। গত মৌসুমে সানিয়া-মার্টিনা পাঁচটি শিরোপা জয় করেছিল। চলতি মৌসুমের এই জয়ে তারা দুজনেই আনন্দিত এবং আশাবাদী বলে এক প্রতিক্রিয়ায় জানান।\nপানির নীচে আজব টেনিস কোর্ট!\nদুবাই মানেই যেন বিশ্বকর্মার যাবতীয় চমকের স্থান। গগনচুম্বী বহুতল থেকে আরও কতশত আজব স্থাপত্যকীর্তির বিস্ময়ঘোর।মনে থাকলেও থাকতে পারে আল আরব ...বিস্তারিত\n*টেনিস* *আজব* *গগনচুম্বী* *বিস্ময়*\nটেনিস আর লন টেনিস খেলার মধ্যে পাথ্যক্যগুলো কি কি ?\n*টেনিস* *লনটেনিস* *খেলাধুলা*\nরাজিব গান্ধী খেলরত্ন পাচ্ছেন সানিয়া মির্জা\nখেলাধুলায় নিজ দেশের সর্বোচ্চ সম্মানজনক পদক রাজিব গান্ধী খেলরত্ন পুরস্কারের জন্য মনোনীত হয়েছেন ভারতীয় টেনিস সেন্সেশন সানিয়া মির্জা। সম্প্রতী মার্টিনা হিঙ্গিসকে সঙ্গে নিয়ে বিশ্ব টেনিসের সর্বোচ্চ পুরস্কার উইম্বলডন ডাবলসের শিরোপা জিতেছেন। সেই আনন্দের রেশ কাটতে না কাটতেই আরেকটি সুখবর পেলেন এ টেনিস তারকা। খবর এনডিটিভির।\n*খেলাধুলা* *চটখবর* *টেনিস*\nটেনিস খেলার জন্ম কোথায়? টেনিস শব্দটির উৎপত্তি হয়েছে কোথা থেকে?\nআজ বিশ্ব টেবিল টেনিস দিবস\nআন্তর্জাতিক টেবিল টেনিস ফেডারেশনের উদ্যোগে প্রথমবারের মতো আজ সারাবিশ্বে পালিত হচ্ছে বিশ্ব টেবিল টেনিস দিবস। ‘টেবিল টেনিস সবার জন্য, সর্বত্র’ এই শ্লোগান নিয়ে ১৯২৬ সালে প্রতিষ্ঠিত হয় আন্তর্জাতিক টেবিল টেনিস ফেডারেশন (আইটিটিএফ)।\nপ্রতিষ্ঠার দীর্ঘ প্রায় ৯০ বছর পর এবারই প্রথম ৬ এপ্রিলকে বিশ্ব টিটি দিবস হিসেবে ঘোষণা দিয়েছে এই সংস্থাটি। এবারের দিবসের প্রতিপাদ্য বিষয় হলো, ‘প্রতিটা দিনই টেবিল টেনিসের’।\nআইটিটিএফের অন্তর্ভুক্ত বিশ্বের ২২০টি দেশ পালন করা হচ্ছে দিবসটি। পরিসংখ্যান অনুসারে ফুটবল, ক্রিকেট, টেনিস ও রাগবির পরই বিশ্বের জনপ্রিয় খেলা টেবিল টেনিস সংক্ষেপে টিটি।\nতবে বাংলাদেশ টিটি ফেডারেশন অবশ্য এ উপলক্ষে আজ কোনো কর্মসূচিই রাখেনি। শুধু ১০ এপ্রিল একটি সেমিনারের আয়োজন করেই দায় এড়াতে চাইছে।\nকিন্তু সাবেক টিটি খেলোয়াড় জোবেরা রহমান লিনু, সাইদুল হক সাদী, ক্যাপ্টেন মাকসুদ আহমেদ, কামরুল হুদা, আবেদ হোসেন ফারুক, নোমান সুফিয়ান, মোস্তফা বিল্লাহ ও এনায়েত হোসেন মারুফ মিলে হাতে নিয়েছেন একটি ব্যতিক্রমী কর্মসূচি।\nতলানিতে চলে যাওয়া টেবিল টেনিসের জনপ্রিয়তা ফিরিয়ে আনতে ঘরে ঘরে টিটির কোচিং কোর্স চালু করতে চান তাঁরা। এ জন্য আগ্রহী অভিভাবক ও খেলোয়াড়দের প্রাথমিক পর্যায়ে সরবরাহ করা হবে উন্নতমানের টেবিল ও ব্যাট। প্রথমে দেওয়া হবে ৪টি করে ব্যাট ও ৬০টি বল। সে ক্ষেত্রে আগ্রহীদের ফেডারেশনে যোগাযোগ করতে হবে।\n*খেলাধুলা* *টেনিস* *টেবিলটেনিস*\nঅস্ট্রেলিয়া ওপেন থেকে বাদ পড়েছেন সানিয়া মির্জা\nআমার প্রিয় টেনিস তারকা অস্ট্রেলিয়া ওপেন থেকে বাদ পড়ায় মনটা একটু খারাপ।\natnewsbd: মৌসুমের প্রথম শিরোপা সানিয়া মির্জার http://goo.gl/onyzUZ\nসবচেয়ে বেশি ১৭ গ্র্যান্ড স্লামের মালিক। ১৬ বছরের ক্যারিয়ারে পেয়েছেন সম্ভাব্য সবকিছুই। ক্যারিয়ারের গোধূলিবেলায় এসে এবার আরেকটি অসাধারণ মাইলফলক ছুঁয়ে ফেললেন রজার ফেদেরার মিলোস রাওনিচকে হারিয়ে কাল পেয়ে গেছেন সহস্রতম জয়। উপলক্ষটা আরও বেশি বর্ণিল এ কারণেই যে ব্রিসবেন ওপেনের ট্রফিটাও এতে... ...বিস্তারিত\nআমার প্রিয় খেলা ক্রিকেট। আপনার প্রিয় খেলা কোনটি?\n*খেলাধুলা* *ক্রিকেট* *ফুটবল* *ভলিবল* *হকি* *টেনিস* *খেলাধূলা* *দাবা*\n*খেলাধুলা* *ক্রিকেট* *ফুটবল* *ভলিবল* *হকি* *টেনিস*\nআমানুল্লাহ সরকার: খেলা দেখতে আমার খুব ভাল লাগে। তবে যদি কেউ বলে কোন ধরনের খেলা তাহলে বলবো ক্রিকেট ও ফুটবল। তবে ক্রিকেটের জনপ্রিয়তা আমার কাছে খুব বেশী। ক্রিকেট- ফুটবল ছাড়াও টেনিস, ভলিবল, হ্যান্ডবল, হকি ও সবধরনের অ্যাথলেটিক্স বেশ উপভোগ করি।আপনারা কে কি খেলা পছন্দ করেন?\n*খেলাধূলা* *ফুটবল* *ক্রিকেট* *হকি* *ভলিবল* *টেনিস* *অ্যাথলেটিক্স* *খেলাধুলা*\nমোহাম্মাদ আরিফ হোসাইন: *প্রিয়খেলোয়াড়* অথবা এথলেট উসাইন বোল্ট। এছাড়া *ক্রিকেট* তামিম,সাকিব,ব্রায়ান লারা। *ফুটবল* সাব্বির,আসলাম,জিদান,মেসি,বাতিস্তুতা,রবার্তো কার্লোস *টেনিস* আন্দ্রে আগাসি,স্টেফিগ্রাফ,রজার ফেদেরার।\nকামরুল ইসলাম মান্না: ১১ বছর পর ফ্রেঞ্চ ওপেনের শিরোপা পুনরুদ্ধার করলেন *সেরেনা* *টেনিস* *ফ্রেঞ্চওপেন* www.baluchorbd.com/sports/tennis/5606


প্রকাশিত: ০৯:৪৬ এএম, ২৭ নভেম্বর ২০২০\nকিশোরগঞ্জের তাড়াইলে জলমহালে অবৈধ পাটিবাঁধ দিয়ে মাছ ধরে নিয়ে যাওয়ার অভিযোগ উঠেছে প্রভাবশালীদের বিরুদ্ধে। উপজেলা ও জেলা প্রশাসনের কাছে অভিযোগ করেও মিলছে না প্রতিকার। এমনকি পাটিবাঁধ অপসারণ করতে রেভিনিউ ডেপুটি কালেক্টর (আরডিসি) বরাবর চিঠি দিলেও সেটি আমলে নিচ্ছে না উপজেলা প্রশাসন।\nকিশোরগঞ্জের জেলা প্রশাসকের কাছে দাখিল করা অভিযোগ থেকে জানা যায়, জেলার তাড়াইল উপজেলার সূতি নদীর জলমহালটি বাংলা ১৪১৭-১৪১৯ সন মেয়াদে লিজ নেয় সহিলাটি সমবায় সমিতি নামে একটি মৎস্যজীবী সংগঠন। এক লাখ ১২ হাজার টাকা ইজারা মূল্যসহ ভ্যাট-আয়কর পরিশোধ করে গত ৩০ জুলাই জলমহালের দখল বুঝে নেন সমিতির সভাপতি নবদীপ বর্মন।\nঅভিযোগে বলা হয়, জলমহালের পানি কমতে থাকলে স্থানীয় একটি প্রভাবশালী মহল বিভিন্ন স্থানে বাঁশের পাটিবাঁধ দিয়ে মাছ আটকে দেয়।\nগত ২৯ সেপ্টেম্বর ইজারাদার নবদীপ বর্মন কিশোরগঞ্জের জেলা প্রশাসকের কাছে একটি লিখিত অভিযোগ করেন। এতে উল্লেখ করা হয়, মৎস্য আইন অমান্য করে ভেরনতলা, বাঁশাটি, সাররং, শালিহা, মৌগাঁও, পংপাচিয়া ও মোড়ারকান্দি এলাকায় ৩১ ব্যক্তি পাটিবাঁধ নির্মাণ করে জলমহালের মাছ ধরে নিয়ে যাচ্ছে।\nসহিলাটি মৎস্যজীবী সমবায় সমিতির সভাপতি নবদীপ বর্মন জানান, জেলা প্রশাসকের কাছে আবেদনের পর গত ১০ অক্টোবর কিশোরগঞ্জের রেভেনিউ ডেপুটি কালেক্টর মো. ফজলে রাব্বী তাড়াইল উপজেলা নির্বাহী কর্মকর্তাকে (ইউএনও) একটি চিঠি দেন। এতে সূতি নদী জলমহালের পাশে সীমানা সংলগ্ন স্থানে মৎস্য আইন-১৯৫০ লঙ্ঘন করে অবৈধভাবে পাটিবাঁধ দিয়ে কতিপয় ব্যক্তি মাছ ধরার পাঁয়তারা করছে বলে উল্লেখ করা হয়।\nচিঠিতে বিধি মোতাবেক ব্যবস্থা নেয়ার জন্য তাড়াইলের ইউএনওকে অনুরোধ করা হয়। রহস্যজনক কারণে ইউএনও অবৈধভাবে দেয়া পাটিবাঁধ অপসারণে কোনো উদ্যোগ নেননি বলে জানান জালমহালের ইজাদার।\nএ বিষয়ে জানতে চাইলে তাড়াইল উপজেলা নির্বাহী কর্মকর্তা মো. তারেক মাহমুদ জানান, মৎস্য আইন অমান্য ও অবৈধভাবে মাছ ধরার বিরুদ্ধে মাঝে মধ্যে ভ্রাম্যমাণ আদালত পরিচালনা করা হয়। পাটিবাঁধ উচ্ছেদে প্রয়োজনীয় ব্যবস্থা নেয়া হবে।\nজালমহালের ইজারাদার নবদীপ বর্মন অভিযোগ করেন, জলমহাল থেকে প্রভাবশালীরা কয়েক লাখ টাকার মাছ ধরে নিয়ে গেছে। এ ঘটনায় থানায় মামলা করতে এজাহার দিলেও পুলিশ মামলা নেয়নি। গত ২ নভেম্বর কিশোরগঞ্জের ৬নং আমলি আদালতে ৬৩ জনকে আসামি করে একটি মামলা করা হয়েছে। আদালত এ ব্যাপারে প্রয়োজনীয় ব্যবস্থা নিতে তাড়াইল থানার ভারপ্রাপ্ত কর্মকর্তাকে নির্দেশ দিয়েছেন।


আমাদেরবাংলাদেশ.কম।। most popular bangla online newspaper ওমিক্রনের চেয়েও বেশি সংক্রামক,ব্রিটেনে করোনার নতুন রূপ XE, সংক্রমিত বহু | আমাদেরবাংলাদেশ.কম\nকরোনা, জাতীয়, প্রচ্ছদ, সারাদেশ\nওমিক্রনের চেয়েও বেশি সংক্রামক,ব্রিটেনে করোনার নতুন রূপ XE, সংক্রমিত বহু\nসর্বশেষ আপডেট শনিবার, ৯ এপ্রিল, ২০২২\nআমাদেরবাংলাদেশ ডেস্ক।। ওমিক্রনের চেয়ে বেশি সংক্রামক করোনাভাইরাসের এক্সই ভেরিয়েন্ট বলে জানিয়েছেন বঙ্গবন্ধু শেখ মুজিব মেডিক্যাল বিশ্ববিদ্যালয়ের (বিএসএমএমইউ) উপাচার্য অধ্যাপক ডা. মো. শারফুদ্দিন আহমেদ। গতকাল শুক্রবার বিকেলে বঙ্গবন্ধু শেখ মুজিব মেডিক্যাল বিশ্ববিদ্যালয়ে শহীদ ডা. মিলন হলে বাংলাদেশ বিশ্ববিদ্যালয় পরিষদের স্ট্যান্ডিং কমিটির ২৭১তম সভায় প্রধান অতিথির বক্তব্যে তিনি এ কথা জানান।\nঅধ্যাপক শারফুদ্দিন আহমেদ করোনার নতুন ভেরিয়েন্ট এক্সই নিয়ে সতর্কবার্তা দিয়ে বলেন,সম্প্রতি ভারতে প্রথমবারের মতো শনাক্ত হয়েছে করোনার নতুন ভেরিয়েন্ট এক্সই। মুম্বাইয়ের একজনের শরীরে কভিড- ১৯-এর নতুন এই ধরন শনাক্ত হওয়ার খবর পাওয়া গেছে।\nতিনি বলেন,করোনাভাইরাসের এই ‘এক্সই’ রূপ ওমিক্রনের বিএ.২ উপপ্রজাতির তুলনায় ১০ শতাংশ বেশি সংক্রামক। প্রকাশিত গবেষণা অনুযায়ী, ওমিক্রন রূপের বিএ.১ ও বিএ.২ উপপ্রজাতির সংমিশ্রণ বা রিকম্বিন্যান্ট মিউটেশনের ফলেই পরিব্যক্ত এক্সই ধরনটি সৃষ্টি হয়েছে। তিনি আরো বলেন,চীনের সবচেয়ে বড় বাণিজ্যিক নগরী সাংহাইয়ের করোনা পরিস্থিতি ক্রমেই অবনতির দিকে যাচ্ছে। স্থানীয় কর্তৃপক্ষ লকডাউন দিয়েও পরিস্থিতি নিয়ন্ত্রণে আনতে হিমশিম খাচ্ছে। হংকং তাইওয়ানের অবস্থা তেমন ভালো নয়।\nবাংলাদেশ বিশ্ববিদ্যালয় পরিষদের সভাপতি ঢাকা প্রকৌশল ও প্রযুক্তি বিশ্ববিদ্যালয়ের উপাচার্য অধ্যাপক মো. হাবিবুর রহমানের সভাপতিত্বে অনুষ্ঠানে দেশের পাবলিক বিশ্ববিদ্যালয়ের উপাচার্যরা অংশ নেন।


কেরালায় লাভ-জেহাদ ঘটেনি, সংসদে জানাল কেন্দ্র - No case of Love Jihad in Kerala, Centre informs Parliament , Bangla News\nকেরালায় লাভ-জেহাদ ঘটেনি, সংসদে জানাল কেন্দ্র\n১ মিনিটে পড়ুন . Updated: 04 Feb 2020, 01:41 PM IST HT Bangla Correspondent\nআইনে লাভ-জেহাদের কোনও ধারা নেই, জানাল কেন্দ্র।\nআইনে লাভ-জেহাদ সম্পর্কিত কোনও ধারা নেই ও তেমন কোনও ঘটনার কথা কেরালা থেকে জানা যায়নি, বলে সংসদে জানাল কেন্দ্রীয় সরকার। এই মন্তব্য করেন কেন্দ্রীয় স্বরাষ্ট্র প্রতিমন্ত্রী জি কিষেন রেড্ডি। এক কংগ্রেস নেতা প্রশ্ন করেছিলেন যে গত দুই বছরে কেরালায় লাভ জেহাদের কোনও ঘটনার কথা কি জানা গিয়েছে? তার উত্তরেই এই কথা জানান কেন্দ্রীয়মন্ত্রী।\nএই শব্দটির কোনও আইনি ভিত্তি নেই বলেও এদিন স্পষ্ট করে কেন্দ্র। তবে রেড্ডি বলেন যে দুটি ভিন্ন ধর্মালম্বীর মধ্যে বিয়ের ঘটনা জাতীয় তদন্তকারী সংস্থার আতসকাঁচে রয়েছে। রেড্ডি বলেন যে সংবিধানের ২৫ ধারা অনুযায়ী নিজেদের ধর্ম মান্য করার অধিকার রয়েছে সব নাগরিকের। প্রসঙ্গত বিভিন্ন হিন্দু গোষ্ঠী বিভিন্ন সময় এই লাভ জেহাদের তত্ত্ব সামনে এনেছে। তাদের অভিযোগ হিন্দু মহিলাদের ভুলিয়ে, বিভ্রান্ত করে মুসলমান ছেলেরা ধর্ম পরিবর্তন করায়। এটিকেই লাভ জিহাদ নাম দেওয়া হয়েছে ও এর পিছনে সংগঠিত পরিকল্পনা রয়েছে বলে তাদের অভিযোগ।\nহালে এই লাভ জেহাদের তত্ত্বকে মান্যতা দিয়েছে কেরালার মালাবার চার্চ। তাদেরও অভিযোগ যে ক্রিশ্টান ধর্মালম্বী মেয়েদের ধর্মান্তরণ করা হচ্ছে, পরে তাদের মেরেও ফেলা হচ্ছে। এতে কেরালার ধর্মনিরপেক্ষ ইমেজ কালিমালিপ্ত হচ্ছে বলেও চার্চ দাবি করেছিল।


হোমনামাজ শিক্ষাদৈনন্দিন জরুরী মাসআলা-মাসায়িল\nপ্রশ্নঃ নামাজের মধ্যে মোবাইল ফোন বেজে উঠলে করনীয় কি ?\nউত্তরঃ- প্রতিটি মুসল্লির জন্য কর্তব্য মসজিদে প্রবেশের সাথে সাথে মোবাইল ফোন বন্ধ রাখা। জামাতে নামাজ আদায়কালীন সময়ে মোবাইল বেজে উঠলে সকলের নামাজের ধ্যান খেয়াল নষ্ট হয় যা অত্যন্ত ক্ষতিকর ও গোনাহের কাজ। সুতরাং এমতাবস্থায় সম্ভব হলে এক হাত দিয়ে মোবাইল বন্ধ করবে। আর যদি তা সম্ভব না হয় তবে নামায ছেড়ে দিয়ে মোবাইল বন্ধ করে নতুন নিয়ত বেধে পুনরায় নামাযে শরীক হবে।\nপ্রশ্নঃ নামাজের মধ্যে দুনিয়াবী চিন্তা মনের মধ্যে স্বভাবতই এসে যায়, এমতাবস্থায় করণীয় কি ?\nউত্তরঃ- নামাজের মধ্যে দুনিয়াবী চিন্তা এসে গেলে সাথে সাথে মনকে নামাযের প্রতি রুজু করতে হবে এবং প্রতি রোকনে তিনবার এই কথা মনে মনে স্মরণ করবে যে, আল্লাহ তায়ালা আমাকে দেখছেন, আল্লাহ তায়ালা আমার সব কিছু শুনছেন, আল্লাহ তায়ালা আমার অন্তরের খবর জানেন। আর অর্থের প্রতি লক্ষ্য রেখে কিরাত পাঠ করলে নামাজের প্রতি অধিক মনোযোগ বৃদ্ধি পায়।\nপ্রশ্নঃ বেনামাজীকে পৃথিবীতে যে পাঁচ প্রকার শাস্তি ভোগ করতে হয় তা কি ?\nউত্তরঃ- বেনামাজীকে পৃথিবীতে যে পাঁচ প্রকার শাস্তি দেওয়া হয় তা নিম্নরুপঃ-\n(১) জীবনের বরকত কেড়ে নেওয়া হয় (২) চেহারা হতে নেককারদের জ্যোতি মুছে ফেলা হয় (৩) তার কোন দোয়া কবুল হয় না (৪) বুজুর্গ ব্যক্তিদের হতে সে কোন ফল লাভ করে না (৫) যে আমলই সে করুক না কেন তার কোন প্রতিদান পায় না।\nপ্রশ্নঃ বেনামাজীকে কবরে যে তিন প্রকার শাস্তি ভোগ করতে হবে তা কি ?\nউত্তরঃ- বেনামাজীকে কবরে যে তিন প্রকার শাস্তি দেওয়া হবে তা হলো¬\n(১)তার কবর এত সংকীর্ণ হবে যে এক পাঁজরের হাড় অন্য পাঁজরের ভিতরে ঢুকে যাবে। (২) তার কবরে অগ্নি প্রজ্জলিত করা হবে। (৩) তার কবরে নোখর বিশিষ্ট বিরাটকায় সর্প প্রেরিত হয় যেই সাপ পাঁচ ওয়াক্ত নামাজের জন্য তাকে সার্বক্ষনিক দংশন করতে থাকবে।\nপ্রশ্নঃ কোন নামাজ জীবনে একবার হলেও আদায় করতে হয় ?\nউত্তরঃ- সালাতুত্তাছবিহের নামাজ।\nপ্রশ্নঃ হুজুর (সাঃ) এর নিকট প্রিয় তিনটি জিনিস কি ছিল ?\nউত্তরঃ- হুজুর (সাঃ) এর নিকট প্রিয় তিনটি জিনিস হল ঃ সুগন্ধি, নারী এবং নামাজ।\nপ্রশ্নঃ আল্লাহর নিকট বান্দার প্রিয় তিনটি আমল কি ?\nউত্তরঃ- আল্লাহর নিকট বান্দার প্রিয় তিনটি আমল হল¬\n(১) জান-মাল দ্বারা আল্লাহর রাস্তায় শক্তি ব্যয় করা (২) পাপের জন্য অনুতপ্ত হয়ে ক্রন্দন করা (৩) অন্ন কষ্টের সময় ধৈর্য ধারণ করা।\nপ্রশ্নঃ নামাজে দাঁড়িয়ে কেরাত পাঠ করলে কি সওয়াব পাওয়া যায় ?\nউত্তরঃ- নামাজে দণ্ডায়মান অবস্থায় কেরাত পাঠ করলে প্রতি অক্ষরে একশত নেকী পাওয়া যায়।\nপ্রশ্নঃ রুকুতে গেলে কি সওয়াব হয় ?\nউত্তরঃ- নামাজী যখন রুকুতে যায় তখন তার নিজের শরীরের ওজন সমপরিমাণ স্বর্ণ আল্লাহর রাস্তায় সদকা করার সওয়াব প্রাপ্ত হয়।\nপ্রশ্নঃ সেজদায় কি সওয়াব পাওয়া যায় ?\nউত্তরঃ- সেজদায় গেলে সমস্ত জীন ও ইনসানের সংখ্যা বরাবর সওয়াব পাওয়া যায়।\nপ্রশ্নঃ কোন কোন ব্যক্তির নামাজ মাথার অর্ধ হাত উপরে উঠে না অর্থাৎ কবুল হয় না ?\nউত্তরঃ- বর্ণিত আছে যে, দুই ব্যক্তির নামাজ কবুল হয় না। ১ম হল স্বামীর অবাধ্য স্ত্রী এবং ২য় মনিব হইতে পলায়নরত গোলাম।\nপ্রশ্নঃ কোন কোন কাজে বিলম্ব করতে নেই ?\nউত্তরঃ- চারটি কাজে বিলম্ব করতে নেই¬\n(১) নামাজের যখন সময় হয়ে যায়। (২) জানাযা যখন প্রস্তুত হয়ে যায়। (৩) বিবাহ উপযুক্ত কন্যার জন্য যখন উপযুক্ত পাত্র পাওয়া যায়। (৪) ঋণ পরিশোধে বিলম্ব করতে নেই।\nপ্রশ্নঃ কবরে যে তিনটি প্রশ্ন হবে সেগুলো ও তার উত্তরগুলো কি কি ?\nউত্তরঃ- কবরের তিনটি প্রশ্ন ও উত্তরসমূহ নিম্নরুপ¬\n(১) তোমার রব কে ? مَنْ رَبُّكَ ¬ মান রব্বুকা\n¬> আমার প্রভু আল্লাহ । رَبِّى الله\n(২) তোমার দ্বীন কি ? مَنْ دِيْنُكَ – মা দিনুকা\n¬> ইসলামই আমার জীবন ব্যবস্থা বা দ্বীন। دِيْنِىَ الْاِسْلَام\n(৩) তোমার নবী কে ? مَنْ هَذَا الرَّجُل ¬ মান হাজার রাজুল?\n¬> তিনি আমাদের নবী মুহাম্মাদ (সাঃ)। نَبِيُّنَا مَحَمَّدُ رَّسُوْلُ الله\nপ্রশ্নঃ হাশরের ময়দানে যে পাঁচটি প্রশ্ন হবে সেগুলো কি ?\nউত্তরঃ- হাশরের ময়দানে যে পাঁচটি প্রশ্ন হবে সেগুলো হল¬\n(১) সারাটি জীবন কোন কাজে ব্যয় করেছ ? (২) যৌবন কাল কোন কাজে ব্যয় করেছ ? (৩) মাল দৌলত কিভাবে উপার্জন করেছ এবং (৪) কোন পন্থায় খরচ করেছ ? (৫) যে পরিমাণ এলেম অর্জন করিয়াছ তার উপর কতটুকু আমল করেছ ?\nপ্রশ্নঃ পুরুষ এবং স্ত্রীলোকের ইবাদত কবুলের শর্ত কি ?\nউত্তরঃ- সকল মুসলমানের জন্য ইবাদত কবুলের শর্ত হল¬ হালাল রুজী ভক্ষণ করা আর বিশেষভাবে মেয়ে লোকদের ইবাদত কবুলের জন্য অতিরিক্ত শর্ত হল পর্দায় থাকা।\nপ্রশ্নঃ দোয়া কবুল হওয়ার শর্ত কি ?\nউত্তরঃ- হালাল উপার্জন করা অর্থাৎ খাদ্য ও পরিধেয় বস্ত্র হালাল উপার্জনের হওয়া।\nপ্রশ্নঃ কোন মহিলা পৃথিবীতেই জান্নাতের ফল খেয়েছিলেন ?\nউত্তরঃ- হযরত ঈসা (আঃ) এর মাতা হযরত মরিয়ম (আঃ)।\nপ্রশ্নঃ কোন মহিলা মা আছিয়া (আঃ)-এর সাথে জান্নাতে প্রবেশ করবেন ?\nউত্তরঃ- যে মহিলা নিজে দ্বীনের পথে থেকে স্বামীকেও দ্বীনের কাজে সহযোগিতা করে।\nপ্রশ্নঃ পানাহার ছাড়া আর কি কি কারণে রোজা নষ্ট হয়ে যায় ?\nউত্তরঃ- পানাহার ও যৌন সম্ভোগের দ্বারা যেমন রোজা নষ্ট হয়ে যায় তেমনিভাবে মিথ্যা ও গীবতের দ্বারাও রোজার ফজিলত নষ্ট হয়ে যায়।\nপ্রশ্নঃ ইঞ্জেকশনের দ্বারা রোজার ক্ষতি হয় কি না ?\nউত্তরঃ- রোজা অবস্থায় রগে বা মাংসে ইঞ্জেকশন দিলে রোজা কোন ক্ষতি হয় না।\nপ্রশ্নঃ ইচ্ছাকৃত রোজা না রাখলে কি শাস্থির কথা বলা হয়েছে ?\nউত্তরঃ- বিনা ওজরে রমজানের একটি রোজা ভঙ্গ করলে সারা জীবন রোজা রাখলেও একটি রোজার সমকক্ষ হবে না।\nপ্রশ্নঃ রোজার কাজা কিভাবে আদায় করবে ?\nউত্তরঃ- যদি শরয়ী ওজর বশতঃ একেবারেই রোজা নয়া রাখতে পারে তবে একটির পরিবর্তে একটি রোজা রাখতে হবে।\nপ্রশ্নঃ সুদ খাওয়ার ভয়াবহ পরিণতি কি ?\nউত্তরঃ- নবি করীম (সাঃ) ইরশাদ করেন সুদের সত্তরটি স্তর রয়েছে। তন্মধ্যে সর্ব নিম্ন স্তর হল মায়ের সহিত জিনা করা। আর এক দিরহাম সুদ খাওয়া পয়ত্রিশ বার জিনা করার চেয়ে মারাত্মক।


ভাই ইব্রাহিমের জন্মদিনে কী উপহার দিলেন সারা! What gift did Sara give on her brother Ibrahim's birthday?\nবলিউডের টপ নায়িকাদের থেকেও বেশি পারিশ্রমিক এই পাঁচ দক্ষিণী অভিনেত্রীদের!\nজেনে নিন চটজলদি রিফ্রেসমেন্ট ডিংঙ্কস্ বানানোর প্রক্রিয়া\nUncategorized, খবর, গসিপ, বিনোদন\nফুটবল কেটে জন্মদিন পালন করলেন ইব্রাহিম! একগুচ্ছ ছবি শেয়ার করে স্মৃতিচারণ সারা আলি খানের\nঅভিনেতা সাইফ আলী খানের বড় ছেলে, ইব্রাহিম আলি খানের (Ibrahim Ali Khan) আজ ২০তম জন্মদিন।একাধিক শুভেচ্ছা বার্তাতে ভরেছে সোশ্যাল মিডিয়া। তবে নজর কেড়েছে সারা আলি খানের (Sara Ali Khan) উপহার। ফুটবলপ্রেমী ভাইকে একটি ‘ফুটবল’ থিমের কেক দিয়ে শুভেচ্ছা জানিয়েছেন সারা।\nভবিষ্যতে অভিনেতা হওয়ার আশাবাদী ইব্রাহিম খান ছোট থেকেই ফুটবল প্রেমী। আর সেই কথা মাথায় রেখেই বিশেষভাবে ডিজাইন করা হয়েছে কেকটি।\nকেকে উল্লেখ করা রয়েছে চেলসি (Chelsea) ক্লাবের নাম। এর পাশাপাশি সাত নম্বর জার্সির এক প্লেয়ারের উপর ভালোবেসে খোদাই করা রয়েছে ‘Iggy’-র নাম (‘Iggy’ ওরফে ইব্রাহিম)। শুধু তাই নয়, কেক কাটার একটি বুমেরাং ভিডিও পোস্ট করেছেন সারা। যার ক্যাপশনে আছে, “আমি আমার ভাইকে ভালোবাসি”।\nশুধু তাই নয়, ভাইয়ের সাথে বেশ কয়েকটি ছবিও শেয়ার করেছেন সারা। পাশাপাশি করিনা কাপুর খান, ইব্রাহিমের একটি সাদা কালো ছবি শেয়ার করে লিখেছেন, “শুভ জন্মদিন হ্যান্ডসাম”।\nউল্লেখ্য, ২০০১ সালের ৫মার্চ জন্মগ্রহণ করে অমৃতা সিং এবং সইফ আলি খানের পুত্র ইব্রাহিম খান। এরপর ২০০৪ সালে বিচ্ছেদ ঘটে অমৃতা এবং সইফের। তবে সারা এবং ইব্রাহিমের সঙ্গে সব সময়ই বন্ধুত্বপূর্ণ সম্পর্কে রেখে চলেন করিনা কাপুর খান।\nআপনার জন্য - Uncategorized\nমাথায় ১২ টা, ভুরুতে ১৮ টা সেলাই ! দুর্ঘটনায় গুরুতর আহত বিখ্যাত গায়ক নোবেল\nসলমন, শাহরুখ, করণ জোহারের গলায় মালা পরিয়ে মৃত্যু কামনা সুশান্ত ভক্তদের!


বিখ্যাত বিজ্ঞানীদের মজার কিছু ভুল! - প্রিয়লেখা\nপ্রথম পাতা » ফিকশন » বিখ্যাত বিজ্ঞানীদের মজার কিছু ভুল!\nবিখ্যাত বিজ্ঞানীদের মজার কিছু ভুল!\nরুক্ষ আর একরাশ কাঁচাপাকা চুল, চোখে ভারী ফ্রেমের চশমা। দেখলে মনে হবে সারাক্ষণ কি নিয়ে যেন ভাবছেন তারা। মুখ বিড়বিড় করে কি যেন ক্রমাগত বলে যাচ্ছেন। পাতার পর পাতা ছুঁড়ে ফেলে দিচ্ছেন, কখনো বা ইউরেকা বলে লাফিয়ে নেমে পড়ছেন চৌবাচ্চা থেকে। কারো বা আবার মৃত্যুর শত শত বছর পর নোটবুক দেখে শিহরিত হয় আধুনিক মানুষ। এতোটা এগিয়ে ছিলেন তারা চিন্তাভাবনা, ধ্যানধারণার দিক থেকে?\nবলছিলাম বিজ্ঞানীদের কথা। তাদের কর্মের কথা, তাদের সাধনার কথা। দিন রাত এক করে তাদের শ্রমের ফসল উপভোগ করছি আমরা আজকের যুগের মানুষ। পৃথিবীকে আরো কয়েকধাপ এগিয়ে নিয়ে যাবার পথে তাদের যে অবদান, তা কখনোই ভুলে যাবার নয়। একইসাথে মনে রাখতে হবে, তারাও আমাদের মতই রক্তমাংসের গড়া মানুষ। ভুল তাদেরও হতে পারে, আবার কখনো কখনো তাদের করা ভুল হতে পারে ইতিহাসের অন্যতম রসদ। আজ তেমন কিছু ভুল নিয়েই আয়োজন আমাদের প্রিয়লেখায়ঃ\n১) আইনস্টাইনের হারিয়ে যাওয়া অনুমানঃ\nস্যার আলবার্ট আইনস্টাইনের অবদান অনস্বীকার্য। তবে আমাদের ভাবনার সাথে তার অবদানের তুলনা করলে এখনো আমরা অনেক পিছিয়েই থাকব। এটা মনে করবার কোন কারণ নেই যে, আইনস্টাইন শতভাগ সঠিক ছিলেন। কারণ, তিনি মনে করতেন পৃথিবী অবিনশ্বর, এর কোন ক্ষয় নেই।\nআইনস্টাইন বিশ্বাস করতেন, পৃথিবী আগে থেকেই ছিল এবং ভবিষ্যতেও এটির অবস্থান নিশ্চিত থাকবে। বেলজিয়ান জ্যোতির্বিদ ও যাজক জর্জেস লেমাতর যখন বিগ ব্যাং থিওরী সম্পর্কে তাকে জানান, আইনস্টাইন দ্ব্যর্থ ভঙ্গিতে তাকে বলেন,\n“তোমার গণনা ভুল তবে পদার্থবিদ্যায় তোমার জ্ঞান প্রচুর, এটা মানতেই হবে।”\nআইনস্টাইন যে শুধু লেমাতরের প্রতিবাদ করেন, তাই নয়; বরং তিনি ১৯৩১ সালে একটি ম্যানুস্ক্রিপ্ট লিখেছিলেন, যেখানে লেমাতরের বক্তব্যের বিরুদ্ধে তার মতামত কি, সেগুলো প্রকাশ করা হয়েছে। হারিয়ে যাওয়া এই ম্যানুস্ক্রিপ্টটি সম্প্রতি আবিষ্কার করা হয়েছে তবে ইতিহাসের অন্যতম এই ভুল ধারণাটি আইনস্টাইন করেছিলেন।\n২) নিউটনের ভুল সংখ্যাঃ\nবিজ্ঞান ও গণিত সম্পর্কে যাদের জানাশোনা আছে, তাদের সকলেরই স্যার আইজাক নিউটনের দ্য ফিলোসোফিয়া ন্যাচারালিস প্রিন্সিপিয়া ম্যাথমেটিকা বইটি সম্পর্কে জানা রয়েছে। বিজ্ঞান বিষয়ে এটি পৃথিবীর অন্যতম সেরা বই, তা সম্পর্কে বলে দেয়াই যায়। বইটি প্রথম প্রকাশিত হবার ৩০০ বছরের মাঝে এটিকে নানাভাবে পড়া হয়েছে, রেফারেন্সিং করা হয়েছে, এবং এটি নিয়ে নানা ধরণের উল্লেখযোগ্য উক্তি দেয়া হয়েছে। তবে আশ্চর্যের বিষয় হচ্ছে, এত বছর ধরে এই বইটিতে সাধারণ একটি গাণিতিক ভুল ছিল, যা অনেকেরই চোখ এড়িয়ে গিয়েছে এই কত শত বছরে।\nআট নম্বর অধ্যায়ে এই ভুলটি করা হয়েছে। আমাদের জানাশোনা যেসব গ্রহ রয়েছে, তাদের ভর নির্ণয় করতে গিয়ে নিউটন একটি ফর্মূলা নির্মাণ করেন। এই ফর্মূলায় একটি দিক নির্মাণ করা হয়েছিল যেখানে দুটি আলাদা লাইন করা হয়েছিল। যোগ করতে গিয়ে নিউটন ১০.৫ সেকেন্ডের স্থানে ১১ সেকেন্ড যোগ করেন!\nমাত্র ০.৫ সেকেন্ডের একটি ভুল, ইতিহাসে এটির কোন তেমন গ্রহণযোগ্যতাও নেই। তবে শত শত বছর ধরে এমন একটি ভুল কি করে মানুষের চোখ এড়িয়ে গিয়েছিল, তা ভাবতে গেলে অবাক হতে হয়। রবার্ট গারিস্তো নামক ২৩ বছরের একজন যুবক নিউটনের এই ভুলটি প্রথম জনসম্মুখে আনেন।\n৩) নিকোলা টেসলার সংক্ষিপ্ত আকাশ ভ্রমণঃ\nমানবজাতির ইতিহাসে নিকোলা টেসলার অবদান অনস্বীকার্য, এ কথা নিশ্চিতভাবেই বলা যায়। বিজ্ঞানের অগ্রযাত্রায় যতটা উন্নতি তিনি সাধন করেছেন, তা নিয়ে মানুষ আজো তাকে শ্রদ্ধাভরে স্মরণ করে। তবে নিকোলা টেসলার একটু খ্যাপাটে বিজ্ঞানী ছিলেন। বিশেষ করে, তার জীবনের শেষ দিনগুলোতে তিনি নানা ধরণের আজব আজব আবিষ্কার করার কথা ভাবতেন। যেমন, এমন এক ধরণের যন্ত্র, যেটি ভূমিকম্প ঘটাতে সাহায্য করবে!\nতবে টেসলার বাল্যকালের আবিষ্কারের কথা শুনলে তার ভক্তরা আরো মজা পাবেন। বাল্যকালে টেসলা নানা জিনিস পর্যবেক্ষণ করতেন। একদিন আকাশের দিকে তাকিয়ে থাকতে থাকতে তার মনে হল, লাফ দিলে কিছু সময় তিনি ভেসে থাকতে পারছেন তবে পরক্ষণেই আবার মাটিতেই নেমে আসতে হচ্ছে তাকে। এবার তিনি ভাবলেন, যদি আরো উচ্চ থেকে লাফ দেয়া যায়, তাহলে হয়ত তিনি ভেসে থাকতে সক্ষম হবেন।\nযেই ভাবা সেই কাজ। বাড়ি থেকে একটি পুরনো ছাতা তিনি সংগ্রহ করলেন। তারপর উঠে গেলেন বাড়ির ছাতে। শক্ত করে আঁকড়ে ধরলেন ছাতার হাতল। এবার লাফ দিলেন! পরের ঘটনা খুবই সংক্ষিপ্ত। সৌভাগ্যক্রমে নিচেই ছিল একটি বালুর ঢিপি। টেসলা এর ওপরেই পড়লেন।\nফলাফল, মায়ের বকুনি আর দু সপ্তাহ পূর্ণ বিশ্রাম!\n৪) বেঞ্জামিন ফ্রাংকলিনের তরঙ্গায়িত টার্কিঃ\nতরঙ্গের প্রতি বেঞ্জামিন ফ্র্যাংকলিনের আগ্রহ ছিল প্রবল। এ কথা সকলেরই জানা। তবে যে কথাটি অনেকেই জানেন না তা হচ্ছে, তরঙ্গের সাথে নানা ধরণের পশুপাখির মাঝে তিনি অদ্ভূত অদ্ভূত পরীক্ষা করতেন। তার ঘরের পেছনে তিনি পশুপাখিকে বৈদ্যুতিক শক দিয়ে দেখতেন তাদের অবস্থা কেমন হয়। এরপর তিনি এসব পশুপাখির অবস্থা পর্যবেক্ষণ করে ছবি এঁকে ফেলতেন নিজে পরীক্ষার জন্য। যেমন, মৃত এক মাকড়সার ওপর তিনি বৈদ্যুতিক শক প্রয়োগ করে দেখেছিলেন যে এটির অবস্থা কেমন হয়।\nঅনেক দিন পার হয়ে গেল। বেঞ্জামিন এবার নতুন পরীক্ষা শুরু করলেন। জীবিত প্রাণীর ওপর এ ধরণের পরীক্ষা চালালে কেমন হয়? নতুন একটি ছুতোও তিনি পেয়ে গেলেন। রান্না করার কাজে এবার বৈদ্যুতিক শক দিয়ে পশু পাখিদের মেরে ফেলা হবে। যেই ভাবা সেই কাজ। বেঞ্জামিন আয়োজন করলেন একটি পার্টির।\nতিনি তার আমন্ত্রিত সকল অতিথিদের জন্য চেয়েছিলেন একটি লাইভ পারফর্মেন্স করে দেখাবার জন্য। তার উপকরণ ছিল একটি টার্কি। হঠাৎ বিপত্তি বাঁধে!\nবেঞ্জামিন পাখিটিকে শক দেবার আগে প্রবল একটি আলো তাকে আচ্ছন্ন করে ফেলে। ফলে তিনি তাল হারিয়ে হুড়মুড় করে পড়ে যান মেঝেতে। বেশ ব্যথাও পেয়েছিলেন এই কাজ করতে গিয়ে। তবে ভাগ্যিস, খারাপ কিছু তার ভাগ্যে ঘটে নি!\nবিজ্ঞানীরা খ্যাপাটে ছিলেন, হয়ত ছিলেন খানিকটা পাগলাটেও। তবে একটি কথা বলতেই হয় তাদের সম্পর্কে। সাধারণের চাইতে সবকিছু আলাদা করে দেখতেন তারা। তাদের দেখার ভাব ছিল ভিন্ন, তাদের জানার পরিধি ছিল আমাদের কল্পনারও বাইরে। হয়ত এ কারণেই তারা হয়ে উঠেছিলেন আমাদের জন্য আইডল। তাদের জীবনের এরকমই আরো নানা ধরণের মজাদার কীর্তিকলাপ ও অকল্পনীয় প্রাপ্তি জানতে থাকুন প্রিয়লেখার সাথেই।\nআর এই ফিচারটি তৈরি করতে সাহায্য নেয়া হয়েছে এই সাইটটির


'দ্য মুস্তাফিজ ট্রায়াঙ্গল'\n‘স্লোয়ার ধরতে পারছি না!’\nটেপ-টেনিস বলের একটা টুর্নামেন্ট। নীলফামারির সৈয়দপুর, সেখানকারই এক দলে খেলেন এক অলরাউন্ডার, আল-আমিন সিদ্দিক সুজন। বাঁহাতি পেসার, বাঁহাতি ব্যাটসম্যান। পড়েন ঢাকা বিশ্ববিদ্যালয়ে। জগন্নাথ হলের মাঠে আন্তঃবিভাগীয় টি-টোয়েন্টি ক্রিকেট টুর্নামেন্টেই সেঞ্চুরি আছে সে ব্যাটসম্যানের। খেলতে এসেছেন দিনাজপুরের বিরামপুরে।\nবলে টেপ পেঁচানোর দায়িত্ব যাঁর, তিনি হয়তো ভুলে গেছেন বা টেপ সঙ্কটে পড়েছেন তখন। ‘আসল’ ক্রিকেট বলের আদলে বাড়তি এক পরত টেপ পেঁচিয়ে ‘সিম’ দেয়া হয়নি তাই। তাতেই ওই ব্যাটসম্যানের আপত্তি জানানো, আম্পায়ারের কাছে। সে ব্যাটসম্যান পরে প্রিমিয়ার ডিভিশনেও খেলেছিলেন, ওল্ড ডিওএইচএস এর হয়ে। দুর্ভাগ্যজনকভাবে এবার দল পাননি শেষ মুহুর্তে এসে।\nশুরুটা সুজনকে দিয়েই হোক। একটু যদি কিন্তুর ওপর ভর করতে হবে। যদি আল-আমিন সিদ্দিক দল পেতেন, মুস্তাফিজ যদি শেষের দিকে এসে প্রিমিয়ার খেলতেন, তাঁর দলের সঙ্গেই যদি খেলা পড়তো মুস্তাফিজের! সৈয়দপুরের সেই ব্যাটসম্যান কি ‘সিম’ দেখে ধরতে পারতেন মুস্তাফিজের ‘স্লোয়ার’? আচ্ছা, ‘যদি-কিন্তু’র হিসাব তোলা থাকুক আপাতত। বরং যা হচ্ছে, তাই নিয়েই কথা হোক। কথা হোক মুস্তাফিজকে নিয়েই, কথা হোক তাঁকে যাঁরা খেলেছেন তাঁদেরকে নিয়ে, তাঁর স্লোয়ার-কাটারের অমোঘ রহস্য নিয়ে!\n‘গ্রেট ফাস্ট বোলাররা তৈরী হয় না, জন্ম নেয়।’ ক্রিকেটে বহুল ব্যবহৃত প্রবাদ। ফাস্ট বোলারদের শারীরিক গঠন লাগে, স্ট্যামিনা লাগে অন্য অনেকের চেয়ে বেশী। গতি দরকার, দরকার স্কিল। সবই কি বংশপরম্পরায় পাওয়া যায়? কিছু পাওয়া যায়, বাকীটা কিন্তু তৈরী করেই নিতে হয়। অবশ্যই পরিবেশ একটা প্রভাব ফেলে। কারও প্রতিভা থাকে, চর্চার অভাবে হারিয়ে যায়। কেউ প্রতিভায় পিছিয়ে, তবে শেখার অদম্য ইচ্ছা আর লেগে থাকার মানসিকতায় এগিয়ে যায় দূর-বহুদূর! কেউ আবার ইচ্ছা-মানসিকতা পোষণ করেও শীর্ষ পর্যায়ে যেতে পারে না, ওই প্রকৃতিদত্ত প্রতিভার একটু ঘাটতির কারণে! ফাস্ট বোলাররা তাহলে জন্মগতও, আবার তৈরীও হয়!'\nফাস্ট বোলার, কথাটা শুনলে প্রথমে কি মাথায় আসে? গতি। ক্ষিপ্রতা। ব্যাটসম্যান নাচানো সুইং। ‘টো-ক্রাশিং ইয়র্কার’। ভয়ঙ্কর বাউন্সার। স্লোয়ার-কাটার।\nমুস্তাফিজুর রহমান, করেন আসলে ফাস্ট মিডিয়াম বোলিং। সহজ কথায় যাঁদের বলে মিডিয়াম পেসার। মুস্তাফিজও ব্যাটসম্যানদের নাচান। বাউন্সার না দিলেও বিব্রত করেন ব্যাটসম্যানকে, স্লোয়ার-কাটার দিয়ে। তাঁর ইয়র্কার সামলাতে ভূপাতিত হন ব্যাটসম্যান।\n'মুস্তাফিজ' নামটা শুনলে প্রথমে কোন ছবিটা ভাসবে মনে? হ্যাংলা-পাতলা শরীরের কৈশোরের ছাপ থাকা কোনো নিরীহ চেহারা? উইকেট পাওয়ার পর দুই হাতে তালি দিয়ে একটা মিষ্টি শিশুসুলভ হাসি? নাকি হতভম্ব কোনো ব্যাটসম্যান, খেই হারিয়ে ফেলা অথবা ইয়র্কার সামলাতে হিমশিম খাওয়া ভূপাতিত কোনো ব্যাটসম্যান?\nআহা, কী আনন্দ বোলিংয়ে!\nচিরায়ত বাঁহাতি মিডিয়াম পেসারের বল ডানহাতি ব্যাটসম্যান থেকে সুইং করে বেরিয়ে যাবে, কিছু বল ঢুকবে ভেতরের দিকে। কিন্তু তাঁর সুইংও তো তেমন যুৎসই নয়! উচ্চতার কারণে তেমন বাউন্সও দিতে পারবেন না উপমহাদেশের ধীরগতির নীচু উইকেটে। খুব একটা ভাবার কি কারণ আছে? ভারতীয়রা হয়তো তেমনই ভেবেছিলেন শুরুতে।\nভুল ভেবেছিলেন। প্রথম ধরা পড়লেন রোহিত শর্মা। লেগস্ট্যাম্পের ফুললেংথের বলটা খেলতে গিয়ে হলো ‘লিডিং এজ’। কাটার ছিল। এই 'কাটার' আসলে কী?\nপেসারদের বল ঘোরানোর প্রধান উপায় অবশ্যই বলকে সুইং করানো। আউটসুইং, ইনসুইং, বল পুরোনো হয়ে গেলে 'রিভার্স সুইং'। সুইং হয় বাতাসে, তবে বলকে পিচে ফেলার পর বল ঘোরানোর উপায়টাই হলো কাটার। সোজা কথা, পেসারদের মতো গতি, তবে মুভমেন্ট স্পিনারদের মতো। লেগ কাটারের জন্য একরকম গ্রিপ, অফ কাটারের জন্য আরেকরকম। আবার বলের ‘সিম’ সোজা রেখে পিচে ফেলেও বলকে ঘুরতে দিয়েও হতে পারে কাটার। তবে শক্ত উইকেটে কাটার করানো শক্ত। একটু কোমল, ঘাসযুক্ত উইকেট, বল যেখানে পিচে বসে ঠিকমতো, এমন উইকেটে কাটার করা সহজ। আর সে কাটার যদি হয় ‘নিখুঁত’, ব্যাটসম্যানের জন্য তা হয়ে ওঠে রীতিমতো ‘আনপ্লেয়েবল’। সুইংয়ের সময় বল যেখানে হাত থেকে ছাড়ার পর থেকে বাতাসেই ঘোরে, কাটারের ‘মুভমেন্ট’ সেখানে হয় দেরীতে, বল পিচে পড়ার পর।\nঅফ কাটার, লেগ কাটার\nএই কাটারের সঙ্গেই যদি যুক্ত হয় স্লোয়ার?\nস্লোয়ার দেয়ার মূল উদ্দেশ্য অবশ্যই ব্যাটসম্যানকে ধন্দে ফেলানো। গতিতে দ্রুত একটা পরিবর্তন ব্যাটসম্যানের ভুল করার মাত্রা সবসময়ই বাড়িয়ে দেয়। স্লোয়ারের জন্যও গ্রিপিং আছে নানারকমের। ‘নাকল বল’, ‘লেগস্পিন গ্রিপ’, ‘অফস্পিন গ্রিপ’, ‘হাফ বল গ্রিপ’, ‘ওয়ান ফিঙ্গার গ্রিপ’, ‘পাম-বল গ্রিপ’। এটা পরিষ্কার, স্লোয়ারের জন্য গ্রিপিং পরিবর্তন করতে হবে। ব্যাটসম্যানের আগেই বুঝে যাওয়ার সম্ভাবনা প্রবল, যদি না শেষ মুহুর্তে গ্রিপ পরিবর্তন করার কৌশলটা না আয়ত্ত করা হয়।\nক্রিকেট ইতিহাসে এটা প্রায় দুর্লভ ঘটনা, কোনো বাঁহাতি পেসার অথবা যে কোনো পেসার স্লোয়ার আর কাটারের সমন্বয় করছেন। বল পিচে পড়ার পর কোনদিকে ঘুরবে, এটা নিয়েই যখন ভাবার কথা, ব্যাটসম্যানদের তার আগে ভাবতে হয়, গতির পরিবর্তন নিয়ে। বল আসে দেরীতে, তারপর আবার ঘুরে যায়! যেন একজন পেসার, দূর থেকে এসে করছেন স্পিন! গ্রিপিং বা সিম-পজিশন দেখে বুঝবেন, উপায় নেই তারও! মুস্তাফিজের সাধারণ ডেলিভারি আর স্লো-কাটার, দুইয়ের গ্রিপিং প্রায় একই! খোলা চোখে যা ধরতে পারা শুধু কঠিন নয়, বেশ কঠিন! খুব ভালভাবে দেখলে বোঝা যায়, তবে তাও শুধু বল হাত থেকে ছাড়ার পর! ততক্ষনে যে দেরী হয়ে যায় বড্ড!\nগ্রিপের চেয়েও একদিক থেকে বেশী 'অনন্য' মুস্তাফিজ। তাঁর কবজি(রিস্ট)। রিস্টের উল্টো দিক থেকে কাটার করান, শেষ মুহূর্তে একটা ঝাঁকিও খায় কবজি। মুস্তাফিজের এই ক্ষমতা সহজাত, কিভাবে 'হয়ে যায়' তিনিও নিশ্চিত নন! ব্যাটসম্যান বোকা বনেন এই কারণেই, আরও বেশী করে।\nশুধু তাই না, মুস্তাফিজ তাঁর ‘স্টক’ ডেলিভারির গ্রিপিংয়েও কৌশল খাটান। এমনিতে স্টক ডেলিভারির সময় তাঁর কবজি মিড-অফের দিকেই তাক করা থাকে ডানহাতি ব্যাটসম্যানদের জন্য, তবে ঠিক ডেলিভারির আগে তা পিচের দিকে তাক করার মতো অবস্থায় চলে আসে! কোনটা স্টক, কোনটা কাটার, তা বুঝতে ‘স্লো-মোশন’ রিপ্লেতেই রীতিমত হিমশিম খেতে হয়। একবার গিয়ে খেলার চেষ্টাই করে দেখুন না!\nআসছে মুস্তাফিজের রহস্য বল!\nমুস্তাফিজ শুধু এ কৌশলেই ক্ষান্ত দেন না। মাঝে মাঝে স্টক ডেলিভারিও করেন সিম খাড়া রেখে, মাঝে মাঝে আবার করেন সিম ‘স্ক্র্যাম্বলড’ অবস্থায়!\nব্যাটসম্যান শট খেলতে গিয়ে আগেই খেলে ফেলেন, শট না খেলার পণ করে থেকে শেষ পর্যন্ত দেন ‘এজ’, বল ওঠে আকাশে! বলের জায়গায় গিয়ে খেলতে গিয়ে করেন মিস, ব্যাট আর পায়ের কম্বিনেশন ঠিক করতে না পেরে হন এলবিডাব্লিউ!\nস্লোয়ার কাটারের আগে পরে থাকে ‘অ্যাংগেল’ সৃষ্টি, ডানহাতি ব্যাটসম্যানের জন্য যা বাঁহাতি পেসারের অন্যতম অস্ত্র। মুস্তাফিজের বেরিয়ে যাওয়া এসব বলের লাইন-লেংথও হয় নিখুঁত, ব্যাটসম্যান সঠিকভাবে খেলতে গিয়েও ভোগেন পেছনে ক্যাচ দেওয়ার আশঙ্কায়!\n১৪০ কিলোমিটার গতিতে বল করা কোনো বোলার যদি ১২৫ কিলোমিটারের স্লোয়ার দেন, সেই বোলারের স্লোয়ার ডেলিভারিই যদি আবার নেমে আসে ১১০ কিলোমিটারে, ব্যাটসম্যানরা হিমশিম খেলে তাঁদেরই বা কী দোষ!\nঅথচ মুস্তাফিজ এই কাটার বা স্লোয়ারে অভ্যস্থ ছিলেন না! শের-এ-বাংলায় একবার নেটে বল করছিলেন এনামুল হক বিজয়কে। সেখানেই এনামুল বলেছিলেন, ‘স্লোয়ার করতে পারিস না?’ এনামুলের কথা শুনেই মুস্তাফিজের কাটার করা, প্রথম বলেই আউট এনামুল। সেদিন ওইরকম বলেই এনামুলকে বারকয়েক আউট করেছিলেন মুস্তাফিজ, সেদিন এমন সাফল্য না পেলে হয়তো ওই ডেলিভারিটা আর চেষ্টাই করে দেখতেন না!\n‘লিলিইই, লিলিইই, লিলিইই, কিইইল, কিইইল, কিইইল!’\nমাইকেল হোল্ডিংয়ের প্রথম অস্ট্রেলিয়ান সফর। বোলিংয়ে যখনই আসেন ডেনিস লিলি, মাঠে উপস্থিত অজি সমর্থকরা কোরাস ধরেন ওপরের মতো করে। একের পর এক ‘প্রাণনাশী’ বাউন্সার, সঙ্গে সমর্থক দর্শকদের ‘কটুক্তি’! সহ্য করতে না পেরে কেঁদেই দিয়েছিলেন তরুণ হোল্ডিং, পরবর্তীকালের ‘দ্য হুইস্পারিং ডেথ’! হোল্ডিং হয়ে উঠেছিলেন ভয়ঙ্কর, সেই ‘কিলার’ লিলির চেয়েও হয়তো বেশীই!\nপেস বোলিংয়ের শিল্পটা এমনই। গতি, বাউন্সে নাকাল করো ব্যাটসম্যানকে। বুকে কাঁপুনি ধরাও একেকটা ডেলিভারি দিয়ে। মিডিয়াম পেসাররা সে তুলনায় একটু ‘নিরীহ’, অনেক বেশী পরিকল্পনা বা ‘সেট-আপ’ তাঁদের মূল হাতিয়ার। সুইং, লাইন-লেংথ সেই হাতিয়ারের যোগানদাতা।\nতারপর আসেন মুস্তাফিজুর রহমানরা।\nশেন ওয়ার্ন তাঁর বোলিং রান-আপের প্রায় পুরোটা পথই আসতেন হেঁটে, তিনি নাকি ব্যাটসম্যানকে সময় দিতেন, ‘চিন্তা করো, কী আসছে এবার!’ চিন্তা-পরিকল্পনা মাঠে মারা যেত প্রায়ই, শেন কিথ ওয়ার্ন হয়ে উঠতেন ‘আন-প্লেয়েবল’। হয়তো ‘রং-আন’টা ব্যাটসম্যান ধরতে পেরেছিলেন ঠিকই, তবে খেলেছেন সময়ের আগে পরেই! জানেন, বোঝেন, তাও করার যে কিছুই নেই!\nনা শেন ওয়ার্নের সঙ্গে তুলনাটা ঠিক মানাবে না এখনই। একজন লেগস্পিনের অন্য নাম, আরেকজন সদ্য ক্যারিয়ার শুরু করা একজন বাঁহাতি পেসার!\nতবে মুস্তাফিজের ডেলিভারিগুলোও হয়ে ওঠে আনপ্লেয়েবল, ওয়ার্নের মতোই! ব্যাটসম্যান জানেন-বোঝেন, কিছু একটা আসছে। কিন্তু শেষ মুহুর্তে গিয়ে যে গড়বড় হয়ে সব!\nবয়স একুশ পূর্ণ হয়নি এখনও। মুস্তাফিজ এরই মাঝে প্রতিদিন একটু একটু করে নিয়ে যাচ্ছেন নিজেকে একটা অন্যরকমের উচ্চতায়। সামনে চোটে পড়বেন, ব্যাটসম্যান বুঝে ফেলবে কৌশল। তাঁর বোলিং পড়ে ফেলবেন ব্যাটে আসার আগেই। মুস্তাফিজের ফর্মটা খারাপ যাবে। উইকেট পাবেন না।\nতবে ফিরে আসবেন। তাঁর ভান্ডারে যুক্ত হবে নতুন রকমের ডেলিভারি, নতুন সব অস্ত্র! ইয়র্কারটা আরও ভালভাবে রপ্ত করবেন। হঠাৎ বাউন্সারে ভড়কে দেবেন ব্যাটসম্যানকে!\nবয়স বাড়বে, মুস্তাফিজ পরিণত হবেন। বাড়বে অভিজ্ঞতা, আইপিএল খেলছেন, খেলবেন সাসেক্সের হয়ে টি-টোয়েন্টি। ডাক পড়বে কাউন্টি থেকে, শিখবেন আরও অনেক কিছু। কল্পনার তরী ভাসানোর ‘ঝুঁকি’টা তো মুস্তাফিজই যেন নিতে বলছেন প্রত্যেক ম্যাচে!\nআরও বেশ কয়েক বছর পরে বাংলাদেশের কোনো এক স্টেডিয়ামে দর্শকরা কোরাস ধরবে। গাইবে নতুন গান। যে গানের কেন্দ্রে থাকবেন এক বোলার।\nউইকেট পাওয়ার পরের উদযাপনে যিনি নিজেই ছোট করে হাততালি দেন, সঙ্গে থাকে একটা হাসি! ভুবন-ভুলানো, বিমোহিত করিয়ে দেওয়ার মতো একটা হাসি!\n১) The Art of Fast Bowling, by Dennis Lillee\n২) ESPN Cricinfo


বাংলাদেশ এখন ডিজিটাল বাংলাদেশ – আওয়ার নিউজ\nবাংলাদেশ এখন ডিজিটাল বাংলাদেশ\nজাতীয় সংসদের ডেপুটি স্পিকার ফজলে রাব্বী মিয়া বলেছেন, বাংলাদেশ এখন ডিজিটাল বাংলাদেশ। প্রাথমিকভাবে অনলাইনের মাধ্যমে জন্ম নিবন্ধনের কাজ শুরু করে এখন দেশের ১৬ কোটি ২৫ লক্ষ জন্ম নিবন্ধনের মধ্যে ১১ কোটি নাগরিককে অনলাইনের আওতায় আনতে সক্ষম হয়েছে।\nবৃহস্পতিবার বিয়াম আডিটরিয়ামে জন্ম নিবন্ধন দিবস উপলক্ষে আয়োজিত আলোচনা সভায় প্রধান অতিথির বক্তব্য তিনি এ কথা বলেন।\nপ্রধান অতিথির বক্তব্যে ডেপুটি স্পিকার ফজলে রাব্বী মিয়া ডিজিটাল বাংলাদেশ বিনির্মাণের প্রাথমিক ধাপ হিসেবে অনলাইন জন্ম নিবন্ধন কার্যক্রমের প্রশংসা করে বলেন, ‘সঠিক জন্মতারিখ নিয়ে দেশে একটি সুষ্ঠু জন্ম নিবন্ধন তথ্য ভাণ্ডার গড়ে তুলতে হবে।’\nএ সময় তিনি প্রতিটি শিশুর জন্মের ৪৫ দিনের মধ্যে জন্মনিবন্ধন করার জন্যও সবার প্রতি আহ্বান জানান। এবারের জন্ম নিবন্ধন দিবনের প্রতিপাদ্য হচ্ছে ‘জন্ম একবার নিবন্ধন-ও একবার’।\nস্থানীয় সরকার বিভাগের সিনিয়র সচিব মনজুর হোসেনের সভাপতিত্বে অনুষ্ঠিত সভায় উপস্থিত ছিলেন জাতীয় মানবাধিকার কমিশনের চেয়ারম্যান ড. মিজানুর রহমান, ইউনিসেফ বাংলাদেশ রিপ্রেজেন্টেটিভ মি. প্যাসকেল ভিলনোভ প্রমুখ।\nসভায় জন্ম ও মৃত্যু নিবন্ধন প্রকল্পের প্রকল্প পরিচালক আকম সাইফুল ইসলাম স্বাগত বক্তব্য দেন। সভায় শতভাগ জন্ম দিবন্ধন সম্পন্নকারী নিবন্ধন কার্যালয়সমূহের মধ্যে যারা ৪৫দিনের কম বয়সে সর্বাধিক শিশু জন্ম নিবন্ধন করেছেন এমন ১০টি নিবন্ধন কার্যালয়কে সম্মাননা প্রদান করা হয়।\nজাতীয়, রাজধানী Comments Off on বাংলাদেশ এখন ডিজিটাল বাংলাদেশ সংবাদটি প্রিন্ট করুন\n« যানজটের ভয়ে যোগাযোগমন্ত্রীর ইউটার্ন (পূর্বের সংবাদ)\n(পরের সংবাদ) ঢাকা ও চট্টগ্রামে ব্যাটারি ও ইঞ্জিনচালিত রিকশা অবৈধ »


মহান স্বাধীনতা ও জাতীয় দিবস উপলক্ষে ঠাকুরগাঁওয়ে বিচার বিভাগের সেমিনার - Bartakontho\nমহান স্বাধীনতা ও জাতীয় দিবস উপলক্ষে ঠাকুরগাঁওয়ে বিচার বিভাগের সেমিনার\nমার্চ ২৬, ২০২২ ৪:০৪ অপরাহ্ণ\nমহান স্বাধীনতা ও জাতীয় দিবস উপলক্ষে ‘জাতির পিতা বঙ্গবন্ধু শেখ মুজিবুর রহমানের জীবন, কর্ম ও বাংলাদেশের স্বাধীনতা” শীর্ষক সেমিনার অনুষ্ঠিত হয়। গতকাল শনিবার জেলা ও দায়রা জজ আদালতের এজলাস কক্ষে এ সেমিনারের আয়োজন করা হয়।\nঠাকুরগাঁও বিচার বিভাগের আয়োজনে সেমিনারে জেলা ও দায়রা জজ মামুনুর রশিদের সভাপতিত্বে বক্তব্য দেন, বিচারক (জেলা জজ) নারী ও শিশু নির্যাতন দমন ট্রাইবুন্যাল মো. গোলাম ফারুক, চীফ জুডিসিয়াল ম্যাজিস্ট্রেট নিত্যানন্দ সরকার, অতিরিক্ত জেলা ও দায়রা জজ গাজী দেলোয়ার হোসেন, য্গ্মু জেলা ও দায়রা জজ ১ম আদালত মো. আজিজুল হক, যুগ্ম জেলা ও দায়রা জজ ২য় আদালত কৃষ্ণ কান্ত রায়, সিনিয়র সহকারী জজ সদর সিনিয়র সহকারী জজ আদালত মোছা. শবনম মোস্তারী, সহকারী জজ পীরগঞ্জ সহকারী জজ আদালত মো. ফারুক হোসেন, সহকারী জজ (শিক্ষানবিশ) মো. আবু তালেব মিয়া, এস. এম. গালিব হাসান, অতিরিক্ত চীফ জুডিসিয়াল ম্যাজিস্ট্রেট এস. রমেশ কুমার ডাগা, সিনিয়র জুডিসিয়াল ম্যাজিস্ট্রেট মো: আরিফুল ইসলাম, জুডিসিয়াল ম্যাজিস্ট্রেট আরিফুর রহমান, জুডিসিয়াল ম্যাজিস্ট্রেট মো: আলাউদ্দীন, জেলা আইনজীবী সমিতির সভাপতি এ্যা. আব্দুল হালিম, সাধারণ সম্পাদক এ্যাড. এন্তাজুল হক প্রমুখ। এর পূর্বে অপরাজেয়-৭১ এ স্বাধীনতা যুদ্ধে শহীদদের শ্রদ্ধাঞ্জলি জানানো হয়।\nঠাকুরগাঁও জেলা ও দায়রা জজ মামুনুর রশিদ বলেন, ৭মার্চের ভাসন নিয়ে আমি কথা বলতে চাই। বঙ্গবন্ধু স্বাধীনতার ডাক দিয়েছিলেন, তবে ৭মার্চের ভাষন ছিল স্বাধীনতা সংগ্রামের প্রধান বিষয়। তাই ৭মার্চের ভাসনটি আপনাদের সামনে তুলে ধরবো। ১৯৭১ সালে ঢাকার রেসকোর্স ময়দানে শেখ মুজিবুর রহমান কর্তৃক ঐতিহাাসিক ভাষনটি ছিল ১৮ মিনিটের। ওই ভাষনের মাধ্যমে তিনি স্বাধীনতা সংগ্রামের জন্য প্রস্তুত হওয়ার আহবান জানিয়েছিলেন। এরই ধারাবাহিকতায় আজকের স্বাধীনতা পেয়েছি।


১৮ ফেব্রুয়ারি, দ্য টেলিগ্রাফ ইন্ডিয়া : জাতিসংঘ নিরাপত্তা পরিষদে ভারতের স্থায়ী সদস্যপদের দাবি তুলেছেন ভারত সফররত ইরানের প্রেসিডেন্ট হাসান রুহানি। তিনি বলেন, ভারতের কেন ভেটো ক্ষমতা থাকবে না? এটা অন্যায্য। শনিবার অবজারভার রিসার্চ ফাউন্ডেশন (ওআরএফ) নামের একটি প্রতিষ্ঠানে দেওয়া ভাষণে তিনি এসব কথা বলেন।\nহাসান রুহানিআন্তর্জাতিক সম্পর্কের নানা আঙ্গিক ও ভারতের পররাষ্ট্র নীতি নিয়ে গবেষণা করে ওআরএফ। সেখানে দেওয়া বক্তব্যে ইরানের প্রেসিডেন্ট বলেন, এখনকার সময়ে পররাষ্ট্র নীতি হচ্ছে ক্ষমতাকেন্দ্রিক। এর উদাহরণ হচ্ছে ভেটো ক্ষমতা। যুক্তরাষ্ট্র এবং অন্য চারটি দেশের ভোটো ক্ষমতা থাকলেও ১২০ কোটি মানুষের দেশ ভারতের কেন সে ক্ষমতা নেই? এর কারণ জাতিসংঘ গঠনের সময় তাদের হাতে পারমাণবিক বোমা ছিল।


দাউদকান্দি পৌরসভা প্রতিষ্ঠা ও উন্নয়ন বিএনপিরই অবদান’ – Daily Renaissa\n‘দাউদকান্দি পৌরসভা প্রতিষ্ঠা বিএনপিরই অবদান’। পৌরবাসীর কাংখিত উন্নয়নের জন্য ১৪ ফেব্রুয়ারির নির্বাচনে ধানের শীষের মেয়র প্রার্থী নূর মোহাম্মদ সেলিম সরকারকে বিপুলভোটে নির্বাচিত করুন। দাউদকান্দি পৌর এলাকার সর্বপ্রস্তরের ভোটারদের প্রতি এই উদাত্ত আহবান জানিয়েছেন- বিএনপির জাতীয় নির্বাহী কমিটির সদস্য ও সুপ্রিম কোর্টের আইনজীবী ড.খন্দকার মারুফ হোসেন।\nআজ রবিবার দাউদকান্দি পৌরসভার ৪নং ওয়ার্ডে বিএনপি মনোনীত মেয়র প্রার্থী নূর মোহাম্মদ সেলিম সরকার ও কাউন্সিলর প্রার্থীর সমর্থনে গণসংযোগকালে বিভিন্ন স্পটে স্বতঃস্ফূর্ত জনগণের উদ্দেশে বক্তৃতাকালে তিনি এইসব কথা বলেন।\nড. মারুফ বলেন, গণতন্ত্রহীনতা ও বিচারহীনতার কারণে দেশের মানুষ কষ্ট পাচ্ছে। বর্তমান সরকারের গণতন্ত্রে বিশ্বাস নেই। তারা জনগণকেও বিশ্বাস করে না। আ.লীগ সরকার ও এই নির্বাচন কমিশনের অধীনে কোনো নির্বাচনই সুষ্ঠু, নিরপেক্ষ হচ্ছে না। তিন ধাপে অনুষ্ঠিত পৌর নির্বাচনও অংশগ্রহণমূলক হয়নি। সরকারি দলের নেতারা আগে থেকে পৌর এলাকায় ভীতিকর পরিস্থিতি তৈরী করেছে। ভোটকেন্দ্র থেকে ভোটারদের বের করে দেয়া হচ্ছে। বিএনপির সমর্থকদের ভোটকেন্দ্রে যেতে বাধা দিচ্ছে। আ.লীগের নেতারা প্রশাসনের প্রত্যক্ষ সহযোগিতায় জোরপূর্বক ভোটকেন্দ্র দখল করছে। জাতীয় নির্বাচনের মতো পৌরসভা নির্বাচনেও একই ধরনের কুকাজ করছে। ফলে জনগণ হতাশ, তারা ভোটাধিকার প্রয়োগ করতে পারছে না। ড.মারুফ বলেন, দেশে গণতন্ত্র ও সুশাসনের অভাবে সর্বত্র আওয়ামী লীগ নেতা-কর্মীদের দূর্নীতি, জুলুম-নিপীড়ন চলছে। জনমনে চরম অস্থিরতা ও অশান্তি বিরাজ করছে। তিনি সুষ্ঠু নির্বাচনের দাবি করে বলেন, ভোটারগণ ধানের শীষের পক্ষে অবস্থান নিয়েছে। জনগণ ভোট দিতে পারলে নৌকার প্রার্থীর খবর থাকবে না। ধানের শীষের প্রার্থী বিপুল ভোটের ব্যবধানে জয়ী হবে।\nড.মারুফ বলেন, দাউদকান্দি পৌরসভার প্রতিষ্ঠাতা দেশবরেণ্য সিনিয়র রাজনীতিক ও সাবেক মন্ত্রী ড. খন্দকার মোশাররফ হোসেনের স্বপ্নপূরণের লক্ষ্যে মেয়র প্রার্থী নূর মো. সেলিম সরকার এবং কাউন্সিলর প্রার্থীদের বিপুলভোটে নির্বাচিত করার জন্য দলীয়\nনেতা-কর্মীসহ সকল শ্রেণী-পেশার ভোটারদের প্রতি উদাত্ত আহবান জানান। এই সময় স্থানীয় বিএনপির বিভিন্ন পর্যায়ের নেতারা উপস্থিত ছিলেন।\nপ্রকাশ: ৩১ জানুয়ারি ২০২১, রাত ০৯:১১


গঙ্গাসাগরে পুণ্যার্থীদের সুরক্ষায় বিশেষ ডুবুরি বাহিনী-Rplus.in\nHome » রাজ্য » গঙ্গাসাগরে পুণ্যার্থীদের সুরক্ষায় বিশেষ ডুবুরি বাহিনী…..\nদক্ষিণ ২৪ পরগণা: পৌষ মাস শেষ হতে আর হাতে গোনা কয়েকটা মাত্র দিন। সংক্রান্তির স্নানের জন্য ইতিমধ্যে সাগরে ভিড় জমাতে শুরু করেছেন পুণ্যার্থীরা। বাৎসরিক এই পুণ্যস্নানের জন্য শুধু এই রাজ্যের বাসিন্দারাই নন, পার্শ্ববর্তী নেপাল, ভুটান ও বাংলাদেশ থেকেও অসংখ্যা মানুষ আসেন। মরক সংক্রান্তিতে উপলক্ষে ইতিমধ্যেই সাগরে ভিড় জমাতে শুরু করেছেন সাধু সন্ন্যাসী থেকে সাধারণ মানুষ। গঙ্গাসাগরে আগত পুণ্যার্থীদের সুরক্ষার বিষয়ে তৎপর রাজ্য প্রশাসন।\nসাগর স্নানের সময় বাড়তি সুরক্ষার জন্য ভারতীয় নৌসেনা ও রাজ্য প্রশাসনের উদ্যোগে বিশেষ ডুবুরি টিম নিযুক্ত করেছে। সাগরে স্নান চলাকালীন যাতে কোন অপ্রীতিকর দুর্ঘটনা না ঘটে সেই দিকে নজর রেখে এই বিশেষ ডুবুরি বাহিনী ৮ থেকে ১৮ জানুয়ারি সাগরে থাকছে পুণ্যার্থীদের সুরক্ষা দিতে।\nকম বয়সের অজুহাত! ফাঁসি আদেশে সুপ্রিম কোর্টে প্রাণ ভিক্ষা চাইল নির্ভয়ার ধর্ষক\nভারতীয় নৌবাহিনীর এই বিশেষ ডুবুরি টিমে উদ্ধারকার্যের জন্য থাকছেন ১২ জন সুপ্রশিক্ষিত ডুবুরি। রাজ্যের নৌবাহিনীর ভারপ্রাপ্ত আধিকারীকের নেতৃত্বে এই বিশেষ টিম সুরক্ষার জন্য কাজ করবে মকর সংক্রান্তিতে আগত পুণ্যার্থীদের জন্য।\nPosted in,রাজ্য Tagged Bangla News, Bengali news, breaking news, Diving Team, Gangasagar, news, R Plus News, Special Rescue Team\nভিশন এস-গাড়ির বাজারে চমক সোনিরপুলিশের খাতায় কলকাতা নিরাপদ, কিন্তু শিশুরা?\nপুত্রশোক কাটিয়ে পুত্রবধুর ভবিষ্যতের কথা ভেবে বিয়ে দিলেন শ্বশুর মশাই….


প্রতি সনদে সই করতে ৬ টাকা নেন উপাচার্য\nপ্রকাশ: ০৯ জুন ২০২১, ০৮:২৯ AM\nআপডেট: ০৯ জুন ২০২১, ০৮:৫৪ AM\nবাউবির সদ্য সাবেক উপাচার্য অধ্যাপক ড. এমএ মাননান © সংগৃহীত\nপাবলিক বিশ্ববিদ্যালয়ের উপাচার্যের দৈনন্দিন কার্যাবলির অন্যতম ডিগ্রিধারীদের সনদে স্বাক্ষর করা। তবে কাজটির জন্য আলাদা পারিশ্রমিক নিয়েছেন বাংলাদেশ উন্মুক্ত বিশ্ববিদ্যালয়ের (বাউবি) উপাচার্য। সনদপ্রতি ৬ টাকা করে স্বাক্ষর ভাতা নেন বাউবির সদ্য সাবেক উপাচার্য অধ্যাপক ড. এমএ মাননান। উপাচার্যের এভাবে অর্থ নেওয়াকে নজিরবিহীন বলছেন সংশ্লিষ্টরা।\nতবে সনদে স্বাক্ষর করে অর্থ গ্রহণের বিষয়টিকে স্বাভাবিক ও যৌক্তিক দাবি করেছেন অধ্যাপক এমএ মাননান। তিনি বলেন, ‘২০১৩ সালে দায়িত্ব নেওয়ার পর দেখি প্রায় পাঁচ লাখ সনদ স্বাক্ষরের অপেক্ষায় রয়েছে। প্রতি শিক্ষাবর্ষে ডিগ্রির প্রায় চার লাখ সনদে সই করতে হয়। কোনো উপাচার্যের পক্ষেই এত সনদে সই করা সম্ভব নয়।’\nতিনি বলেন, ‘পরীক্ষা নিয়ন্ত্রক কার্যালয়ের কর্মকর্তারা জানান, তাদের ওপরও সনদ নিয়ে বেশী চাপ যাচ্ছে। তাদের জন্য সম্মানীর ব্যবস্থা করে সনদ জটিলতা সমাধান হওয়ার কথা বলেন তারা। এরপর একটি নীতিমালা করে অনুমোদন করা হয়। টাকার পরিমাণও বেশি না। প্রতি সনদে ৬ টাকা। এটা যৌক্তিক ও স্বাভাবিক।’ এ সময় জাতীয় বিশ্ববিদ্যালয়েও এমন প্রথা চালু আছে বলে দাবি করেন তিনি।\nঅবশ্য জাতীয় বিশ্ববিদ্যালয়ে সনদ স্বাক্ষর করে উপাচার্যের ভাতা নেওয়ার তথ্য পাওয়া যায়নি। শিক্ষার্থী সংখ্যার দিক দিয়ে সবচেয়ে বড় উচ্চশিক্ষা প্রতিষ্ঠান জাতীয় বিশ্ববিদ্যালয়। সে হিসেবে জাতীয় বিশ্ববিদ্যালয়ের উপাচার্যকেই সবচেয়ে বেশি সনদে স্বাক্ষর করতে হয়।\nজানা গেছে, ২০১৩ সালে বাউবির উপাচার্য পদে নিয়োগ পান ঢাকা বিশ্ববিদ্যালয়ের অধ্যাপক এমএ মাননান। দায়িত্ব গ্রহণের পর সনদ স্বাক্ষরের জন্য ভাতা চালু করেন। দুই মেয়াদে শুধু সনদ স্বাক্ষর বাবদ ১৫ থেকে ২০ লাখ টাকা ভাতা নিয়েছেন তিনি। এজন্য নীতিমালাও প্রণয়ন করেন। সেখানে উপাচার্যের পাশাপাশি পরীক্ষা নিয়ন্ত্রক ও অন্য কর্মকর্তা-কর্মচারীদের জন্য পারিশ্রমিকের ব্যবস্থা রাখা হয়।\nনীতমালা অনুযায়ী, নিয়মিত কাজের অংশ হিসেবে সুবিধাপ্রাপ্যরা ৩০ শতাংশ সনদ স্বাক্ষর করবেন। আর বাকি ৭০ শতাংশ সনদ স্বাক্ষর করে ভাতা গ্রহণ করবেন।\nসূত্র জানায়, বাউবিতে ডিগ্রিধারীর সনদ স্বাক্ষরে উপাচার্যের ভাতা গ্রহণের বিষয়টি জানতে পেরেছে বিশ্ববিদ্যালয় মঞ্জুরী কমিশন (ইউজিসি)। এরপর বাউবির বাজেট পর্যবেক্ষণে এমন ভাতা বন্ধ করতে নির্দেশনা দিয়েছে কমিশন। পাশাপাশি আগে প্রদানকৃত অর্থ ফেরত দিতে বলা হয়েছে। যদিও সে আলোকে ব্যবস্থা নেয়নি বাউবি কর্তৃপক্ষ।\nএ প্রসঙ্গে ইউজিসির সদস্য অধ্যাপক ড. মুহাম্মদ আলমগীর বলেন, সনদে স্বাক্ষর করা উপাচার্যের স্বাভাবিক কাজ। এখানে সিদ্ধান্ত গ্রহণের কোনো বিষয় নেই। কোনো উপাচার্য এ ধরনের ভাতা নেন বলে জানা নেই আমার। যেকোনো বিষয়কে নীতিমালা প্রণয়ন করেও বৈধতা দেয়ার সুযোগ নেই। সনদে স্বাক্ষরের জন্য একাডেমিক ও প্রশাসনিক প্রধান হিসেবে উপাচার্য ভাতা নিতে পারেন না।\nঅপরদিকে দুই মেয়াদে জাতীয় বিশ্ববিদ্যালয়ের উপাচার্য হিসেবে দায়িত্ব পালন করে বিদায় নিয়েছেন অধ্যাপক হারুন-অর-রশিদ। সনদে স্বাক্ষর বাবদ উপাচার্যের ভাতা গ্রহণের বিষয়ে তিনি বলেন, ‘আমি দায়িত্বে থাকাকালে এমন কোনো ভাতা গ্রহণ করিনি। স্বাক্ষরের জন্য ভাতা নিলে সরকার এ পদে নিয়োগ দিল কেন? আমার কাজটা কী? এটা আমাদের দায়িত্বের মধ্যেই পড়ে।’\nসম্প্রতি জাতীয় বিশ্ববিদ্যালয়েরে উপাচার্য হিসেবে নিয়োগ পাওয়া অধ্যাপক মশিউর রহমান বলেন, ‘আমার আগের উপাচার্যও সনদ স্বাক্ষরের জন্য ভাতা নেননি, আমিও নিচ্ছি না। আগে একসময় এমন সংস্কৃতি ছিল বলে শুনেছি।’\nএদিকে অন্য কোনো পাবলিক বিশ্ববিদ্যালয়েও সনদ স্বাক্ষরের জন্য উপাচার্যের ভাতা গ্রহণের তথ্য মেলেনি। বেসরকারি বিশ্ববিদ্যালয়েও এমন নীতি চালু নেই।\nমেয়াদ শেষ, বেরোবি উপাচার্যকে লিগ্যাল নোটিশ


উচ্চমাধ্যমিক (HS Exam) জীববিদ্যা পরীক্ষায় কমন চাই? রইল বঙ্গভূমি লাইভের সাজেশন! - Bangabhumi Live\nউচ্চমাধ্যমিক (HS Exam) জীববিদ্যা পরীক্ষায় কমন চাই? রইল বঙ্গভূমি লাইভের সাজেশন!\nবঙ্গভূমি লাইভ ডেস্ক: পশ্চিমবঙ্গ উচ্চমাধ্যমিক পরীক্ষা (HS Exam) শুরু হতে চলেছে কয়েকদিনের মধ্যেই। অনেক ছাত্রছাত্রীই স্নাতক স্তরে জীববিদ্যা বিষয় নিয়ে পড়াশুনো করতে চায়। তাদের কাছে এই জীববিদ্যা বিষয়টির গুরুত্ব অপরিসীম। তাই, সেই সমস্ত ছাত্রছাত্রীদের কথা মাথায় রেখেই প্রকাশ করা হল জীববিদ্যার সাজেশনের দ্বিতীয় পর্ব। এই সাজেশন উচ্চমাধ্যমিক (HS Exam) পরীক্ষার্থীদের জন্য খুবই গুরুত্বপূর্ণ। যে সমস্ত ছাত্রছাত্রীরা উচ্চমাধ্যমিক (HS Exam) জীববিদ্যা পরীক্ষার যথাযথ সাজেশন চাও, তারা নীচে দেওয়া প্রশ্নোত্তরগুলি পড়তে পার।\nউচ্চমাধ্যমিক জীববিদ্যা সাজেশন ২০২২ (HS Exam 2022) – দ্বিতীয় পর্ব\nঅতি সংক্ষিপ্ত প্রশ্ন (প্রশ্নের মান -১)\n১) স্পোরোর্ডাম কী ?\n২) ফাইলেরিয়ার জীবাণুর নাম কী ?\n৩) ট্যাপেটাসের কাজ কী ?\n৪) AZT কোন রোগের চিকিৎসায় ব্যবহার হয়?\n৫) গ্যামিউল কী ?\n৬) কাকে অনাক্রমবিদ্যার জনক বলা হয় ?\n৭) ডিম্বাশয়ের প্রকোষ্ঠে ডিম্বকের সজ্জারীতিকে কী বলে?\n৮) কোন প্রকার Ig (Imunoglobulin) এলার্জি প্রতিরোধ করে ?\n৯) পায়ের দাদ অ্যাথলেটস্ ফুট’ -এর জীবাণুর নাম কী ?\n১০) কোন উদ্ভিদে পত্র মুকুল দেখা যায় ?\n১১) ইয়োর্গাটি প্রস্তুতিতে কোন অণুজীব ব্যবহার করা হয় ?\n১২) চর্মশিল্পে চামড়া ট্যানিং -এ ব্যবহৃত ব্যাকটেরিয়ার নাম লেখো।\n১৩) শুধুমাত্র জীবসার ব্যবহার করে কৃষিকার্য করাকে কী বলে?\nAns. Organic Farming\n১৪) T-lymphocytes মানবদেহের কোথায় উৎপন্ন হয়?\n১৫) BCG-র টিকা কোন রোগের বিরুদ্ধে কাজ করে?\n১৬) ম্যালেরিয়া পরজীবীর কোন দশা মানুষকে আক্রমণ করে?\n১৭) একটি এনডেমিক রোগের উদাহরণ দাও।\n১৮) সবুজ বিপ্লব কী?\n১৯) কোনো শস্যের জনন ক্ষমতা ও ফলন ক্ষমতা কমে যাওয়াকে কী বলে?\n২০) মুরগির ভাইরাস ও ব্যাকটেরিয়া আক্রান্ত রোগের উদাহরণ দাও।\n২১) একটি GM শস্যের নাম লেখো।\n২২) জৈব গ্যাসের একটি ব্যবহার লেখো।\n২৩) মুরগির একটি ভূমধ্যসাগরীয় ব্রিডের নাম লেখো।\n২৪) কোন ব্যাকটেরিয়া থেকে বিউটেরিক অ্যাসিড উৎপন্ন হয়?\n২৫) HIV -অনাক্রমতন্ত্রের কোন কোশকে আক্রমণ করে ধ্বংস করে?\n২৬) রাইনাইটিস বা সাধারণ ঠান্ডা লাগা (Common cold)-এর জীবাণুর নাম কী ?\n২৭) ব্ল্যাকফুট রোগের কারণ কী?\n২৮) কলা পালন মাধ্যমের (Culture medium) একটি উদাহরণ দাও।\n২৯) মৌমাছির একটি ভারতীয় প্রজাতির নাম লেখো।\n৩০) দুটি মিল্ক ব্রিডের উদাহরণ দাও।\n৩১) কোন রোগ শনাক্তকরণে Widal Test ব্যবহার হয় ?\n৩২) নিউসেলাস কী ?\n৩৩) একটি রাসায়নিক মিউটাজেনের নাম লেখো।\n৩৪) হারমাফ্রোডাইটস (Hermaphrodites) কী?\n৩৫) প্যানডেমিক রোগ কাকে বলে?\n৩৬) মনোকাৰ্পিক উদ্ভিদ কী?\n৩৭) B-lymphocytes কোন প্রকার অনাক্রমতার সঙ্গে জড়িত?\n৩৮) জাইগোটের বিভাজনকে কী বলে?\n৩৯) অযৌন জননের একককে কী বলে?\n৪০) ফুসফুসের ক্যানসারের জন্য দায়ী অঙ্কোজিনের নাম কী ?\n৪১) ভুণের রোপণে কোন হরমোন সাহায্য করে?\n৪২) প্লাসেন্টা নিঃসৃত একটি হরমোনের নাম লেখো।\n৪৩) বুলবিলের দ্বারা জনন সম্পন্ন করে এমন একটি উদাহরণ দাও।\n৪৪) কোন প্রাণীতে স্ব-নিষেক ঘটে?\n৪৫) পাথরকুচি গাছের জনন পদ্ধতির নাম লেখো।\n৪৬) ম্যালাকোফিলি কী ?\n৪৭) সারটোলি কোশ হতে ক্ষরিত দু’টি হরমোনের নাম লেখো।\n৪৮) AIDS কীসের মাধ্যমে বিস্তার লাভ করে?\n৪৯) নিউটেনি কী ?\n৫০) অ্যামনিওটিক তরল কোথায় থাকে?\n৫১) কোন হরমোন সন্তান প্রসবে সাহায্য করে?\n৫২) ক্লাইটোরিস কী?\n৫৩) অ্যাপোমিক্সিস কী?\n৫৪) পরাগরেণুর প্রাচীরকে কী বলে?\n৫৫) গনোরিয়া রোগ সৃষ্টিকারী প্যাথোজেনের নাম লেখো।\n৫৬) ART -এর সম্পূর্ণ নাম কী?\n৫৭) বক্ৰধাবক কোন উদ্ভিদে দেখা যায় ?\n৫৮) একটি জরায়ু প্রাণীর নাম লেখো।\n৫৯) MTP -এর পুরো নাম কী?\nআগামী পরীক্ষাগুলি (HS Exam) যাতে উচ্চমাধ্যমিক ছাত্রছাত্রীদের খুব ভালো হয় তার জন্য বঙ্গভূমি লাইভ-এর তরফ থেকে জানাই অনেক শুভেচ্ছা।\nPrevious Postউইল স্মিথ (will smith), আপনি বেশ করেছেনNext Postমায়ের বকুনি, অভিমানে ‘আত্মঘাতী’ বেলদার উচ্চমাধ্যমিক (HS Exam) পরীক্ষার্থী


সময়ের সাফ কথা…. সুভাস বসুর কারণেই স্বাধীন হয়েছে ভারত! | সাপ্তাহিক বতর্মান সংলাপ\nসময়ের সাফ কথা…. সুভাস বসুর কারণেই স্বাধীন হয়েছে ভারত!\nসংলাপ ॥ মোহনদাস করমচাঁদ গান্ধীর অহিংস আন্দোলন নয় বরং নেতাজি সুভাস বসুর নেতৃত্বাধীন আজাদ হিন্দ ফৌজের তৎপরতার কারণেই ভারত স্বাধীন হয়েছে। সাবেক ব্রিটিশ প্রধানমন্ত্রী ক্লিমেন্ট অ্যাটলি এ কথা বলেছেন।\nঅ্যান ইন্ডিয়ান সামুরাই নামের প্রকাশিতব্য বইতে এ দাবি করেছেন ভারতের সামরিক ইতিহাসবিদ জেনারেল জিডি বকশী। ভারতীয় কোনো কোনো সংবাদ মাধ্যমে প্রকাশিত খবরে এ দাবি করা হয়েছে।\nভারতের স্বাধীনতা অর্জনের ক্ষেত্রে গান্ধীর নেতৃত্বাধীন অহিংসা আন্দোলনের ভূমিকা স্পষ্ট ভাষায় অ্যাটলি নাকচ করে দিয়েছেন বলেও বইতে দাবি করা হয়েছে।\n১৯৫৬ সালে অ্যাটলি এবং পশ্চিমবঙ্গের গভর্নর বিচারপতি পি বি চক্রবর্তীর মধ্যে আলাপচারিতার ভিত্তিতে এ দাবি করেছেন জেনারেল জিডি বকশী। ভারতকে স্বাধীনতা দেয়ার ঘোষণায় সই করেছিলেন অ্যাটলি। ১৯৫৬ সালে ভারত সফরে এসে কোলকাতায় পিবি চক্রবর্তীর আতিথ্য গ্রহণ করেছিলেন অ্যাটলি। চক্রবর্তী সে সময়ে কোলকাতা হাইকোর্টের প্রধান বিচারপতির দায়িত্ব পালন করছিলেন।\nকোলকাতায় অ্যাটলি দু’দিন ছিলেন এবং সে সময়ে ভারতকে স্বাধীনতা দেয়ার বিষয়ে পিবি চক্রবর্তীর সঙ্গে দীর্ঘ আলাপ হয়েছিল। গান্ধীর ভারত ছাড়ো আন্দোলন থিতিয়ে পড়েছে এবং ১৯৪৭ সালে নতুন করে কোনো আন্দোলনও গড়ে ওঠেনি তা হলে কেনো ব্রিটিশ তড়িঘড়ি ভারত ত্যাগের সিদ্ধান্ত নিলো তা জানতে চান চক্রবর্তী। জবাবে অ্যাটলি কয়েকটি কারণ তুলে ধরেছিলেন।\nতার মধ্যে প্রধান দু’টি কারণ ছিলো, নেতাজির সামরিক তৎপরতার মুখে ব্রিটিশ রাজের প্রতি ভারতীয় সেনাদের আনুগত্যে ধস নেমেছিল।\nএ আলাপচারিতার শেষে অ্যাটলির কাছে জানতে চান বিচারপতি চক্রবর্তী, ব্রিটেনের ভারত ছাড়ার সিদ্ধান্ত নেয়ার পেছনে গান্ধীর আন্দোলনের প্রভাব কি ছিল? জবাবে ঠোঁট বাকিয়ে অ্যাটলি বাঁকা হাসি হেসে ধীরে ধীরে বলেন, “এক্কেবারে-ই- কম।”\nএ আলাপচারিতা ১৯৮২ প্রথম প্রকাশ করেছেন লেখক রঞ্জন বড়ুয়া। এটি প্রকাশ করে ইনটিটিউট অব হিস্টোরিক্যাল রিভিউ।


একটি বৈশ্বিক মহামারির শেষ কোথায়?\n২০১৯ সালের শেষ প্রহর এবং ২০২০ সালের শুরু থেকে যে বিষয়টি আমাদেরকে অত্যন্ত চিন্তিত এবং আতঙ্কিত করে রেখেছে, তা হলো কোভিড-১৯। এই ভাইরাসের সূচনা সুদূর চীনে হলেও, এটি খুব দ্রুতই ছড়িয়ে পড়েছে পৃথিবীর সকল মহাদেশ, এমনকি সকল দেশেও। এই রোগে আক্রান্ত হয়ে মৃত্যুর সংখ্যা দিন দিন গাণিতিক হারে বেড়েই চলেছে। একইসাথে বেড়ে চলেছে মানুষের মনে আতঙ্ক। বর্তমানে মানুষের মনে দুটি প্রশ্নই বারবার উঁকি দিচ্ছে- "এই বৈশ্বিক মহামারির শেষ কোথায়?" এবং "এই মহামারির সমাপ্তি কীভাবেই বা দাবি করা যাবে?"\nবৈশ্বিক মহামারি: কী ও কখন?\nএকটি মহামারির আরম্ভ ও শেষ বিবেচনা করতে হলে প্রথমেই যে বিষয় সম্পর্কে আমাদেরকে পরিষ্কার ধারণা রাখতে হবে, তা হলো- বৈশ্বিক মহামারি কী? বিশ্ব স্বাস্থ্য সংস্থার মতে, বৈশ্বিক মহামারি বলতে প্রচুর লোককে আক্রান্ত করে একটি বৃহৎ অঞ্চল জুড়ে (যেমন- একাধিক মহাদেশ বা বিশ্বব্যাপী) ছড়িয়ে পড়া রোগের মহামারিকে বোঝায়।\nবৈশ্বিক মহামারি কী, তা তো আমরা জেনে নিলাম। কিন্তু একটি নির্দিষ্ট রোগকে আমরা কখন মহামারি বলতে পারব? এই প্রশ্নের উত্তর দেওয়া যাক তাহলে। বিশ্ব স্বাস্থ্য সংস্থা আমাদের জানায়, বৈশ্বিক মহামারি এমন একটি মাপে ঘটে যা আন্তর্জাতিক সীমানা অতিক্রম করে, সাধারণত বিশ্বব্যাপী লোককে প্রভাবিত করে। কোনো রোগ বা অবস্থা কেবল বৈশ্বিক মহামারি নয়, কারণ এটি ব্যাপকভাবে ছড়িয়ে পড়ে বা বহু মানুষ এতে আক্রান্ত হয়ে মারা যায়; এটি অবশ্যই সংক্রামক হতে হবে। উদাহরণস্বরূপ, ক্যান্সার অনেক মৃত্যুর জন্য দায়ী, তবে বৈশ্বিক মহামারি হিসেবে বিবেচিত হয় না, কারণ এই রোগটি সংক্রামক নয়।\nএই মহামারির রয়েছে কিছু প্রকারভেদ। শুধুই যে সংক্রামক বা দ্রুত ছড়িয়ে পড়লেই যে সেই রোগ বৈশ্বিক মহামারি হিসেবে বিবেচিত হবে, ব্যাপারটা ঠিক তেমন নয়। একটি ছোট্ট উদাহরণ দিয়ে ব্যাপারটি বোঝান যাক।\n২০১৯ সালে বাংলাদেশে ডেঙ্গু মহামারির কথা হয়তো আমাদের সকলেরই স্মরণে আছে। এই মহামারিতে আক্রান্ত হয়ে এক লক্ষাধিক রোগী হাসপাতালে ভর্তি হয়। এই মহামারি বাংলাদেশে ভয়ানক রূপ ধারণ করলেও একে বৈশ্বিক মহামারি হিসেবে বিবেচনা করা যায় না। কারণ সেসময় বাংলাদেশের বাইরে আর কোথাও এই রোগ এভাবে ছড়িয়ে পড়ার আলামত পাওয়া যায়নি। এই মহামারিকে ইংরেজিতে আউটব্রেক (Outbreak) বলে।\n২০১৯ সালে বাংলাদেশে ডেঙ্গু সংক্রমণের লেখচিত্র; Image Source: The Lancet\nঅপরদিকে চীনের উহান শহর থেকে উৎপত্তি পাওয়া করোনাভাইরাস সমগ্র বিশ্বে ছড়িয়ে পড়ে এবং এটি সংক্রামকও বটে। এখানে দুটি ব্যাপার এই রোগকে বৈশ্বিক মহামারিতে রূপান্তরিত করেছে। এক, তার সংক্রামণ ক্ষমতা; অপরটি হলো বিশ্বের সকল মহাদেশ ও উপমহাদেশে এটি ছড়িয়ে পড়া এবং এর উপদ্রব। এই দুটি ব্যাপার মাথায় রেখে এই রোগকে বৈশ্বিক মহামারি হিসেবে আখ্যায়িত করে বিশ্ব স্বাস্থ্য সংস্থা।\nএকটি মহামারি মোকাবেলার পদ্ধতি সমূহ\nএকটি মহামারির যখন উৎপত্তি ঘটে, সেই উৎপত্তির সূচনালগ্ন থেকে শুরু হয় এই মহামারিকে প্রতিহত করার যুদ্ধ। মহামারি মোকাবেলার জন্য বিশ্ব স্বাস্থ্য সংস্থা তিনটি পদক্ষেপ অবলম্বন করে থাকে:\n১) মহামারির সঙ্গে খাপ খাইয়ে নেওয়া;\n২) মহামারির ব্যাপ্তিকাল প্রলম্বিত করা এবং টিকার সন্ধান করা; এবং\n৩) আন্তর্জাতিক সমন্বয়ের মাধ্যমে মহামারিকে রুখে দেয়া।\n১) মহামারির সঙ্গে খাপ খাইয়ে নেওয়া\nএ ক্ষেত্রে বিশ্ব স্বাস্থ্য সংস্থার মতে, একটি দেশে কোনো রকমের ব্যবস্থা গ্রহণ করা হয় না (যেমন- লকডাউন জারি করা বা জনসমাবেশ নিষিদ্ধ করা), বরং মানুষকে এর সঙ্গে খাপ খাইয়ে নিতে দেওয়া হয়। এ ক্ষেত্রে মৃত্যুর সংখ্যা লক্ষ-কোটিতে যেতে পারে। এই পদ্ধতি অবলম্বন করলে অধিকাংশ মানুষই ক্ষতিগ্রস্ত হয় এবং মৃত্যুর কোলে ঢলে পড়ে। যারা এই পরিস্থিতির সাথে খাপ খাইয়ে নিতে পারে, তাদের মধ্যে গড়ে উঠে 'হার্ড ইমিউনিটি' (Herd Immunity)।\nএই ব্যাপারটি আমরা অতীতের দিকে নজর দিলে লক্ষ্য করব। আজ থেকে বহু বছর আগে জলবসন্ত এক আতঙ্কের নাম ছিল। এই মহামারিতে গ্রামের পর গ্রাম মানুষ বিলীন হয়ে যেত। কিন্তু এ ক্ষেত্রে কিছু কিছু মানুষ এই মহামারির সঙ্গে খাপ খাইয়ে নিতে সক্ষম হয় এবং তাদের মধ্যে গড়ে ওঠে এই রোগের প্রতিরোধব্যবস্থা, যাতে ভবিষ্যতে এই রোগ তাদের শরীরে আর কোনো ক্ষতি করতে না পারে।\nস্মলপক্স ভাইরাস; Image Courtesy: Nilang Kachare/Getty Images\nঠিক একই চিত্র আমরা কলেরা মহামারির ক্ষেত্রে লক্ষ্য করব। এ রোগে আক্রান্ত হয়ে মারা গিয়েছে হাজার হাজার মানুষ। দেখা গিয়েছে গ্রামাঞ্চলে এক পরিবারের অধিকাংশ সদস্যই মারা গিয়েছে কলেরাতে আক্রান্ত হয়ে। কিন্তু তাদের মধ্যে স্বল্প সংখ্যক মানুষ এই রোগের জীবাণুর বিরুদ্ধে অ্যান্টিবডি তৈরিতে সক্ষম হয়েছে এবং এই মহামারির সঙ্গে খাপ খাইয়ে নিয়েছে।\nকলেরার ব্যাকটেরিয়া; Image Courtesy: Creations / Shutterstock\nএই পদ্ধতি অবলম্বনের সবচেয়ে আশঙ্কাজনক দিক হলো, অধিকাংশ মানুষের মৃত্যু যা একটি দেশের জন্য হুমকিরস্বরূপ।\n২) মহামারির ব্যাপ্তিকাল প্রলম্বিত করা এবং টিকার সন্ধান করা\nএ ক্ষেত্রে বিশ্ব স্বাস্থ্য সংস্থা একটি মহামারির সঙ্গে লড়াই করার জন্য টিকা আবিষ্কারের প্রতি উৎসাহিত করে। এই পদ্ধতির একটি দুর্বলতা হলো, এ ক্ষেত্রে একটি মহামারি মোকাবেলায় সময় লেগে যায় অনেক। কিন্তু এ ক্ষেত্রে মৃত্যুর সংখ্যা কমানো সম্ভব হয় এবং টিকা আবিষ্কার হয়ে গেলে মানুষের দেহে তা প্রয়োগের পর তাদের শরীরে ঐ রোগের প্যাথোজেনের বিরুদ্ধে রোগ প্রতিরোধ ক্ষমতা গড়ে ওঠে। ফলে সেই জীবাণু দ্বারা আক্রান্ত হলে তার বিরুদ্ধে আমাদের শরীর লড়াই করে টিকে থাকতে সক্ষম হয়।\nImage Courtesy: Andriy Onufriyenko/Getty Images\nএই পদ্ধতির ক্ষেত্রে কিছু ধাপ মেনে চলা অত্যন্ত জরুরি। প্রথমত, মানুষের চলাফেরা সীমিত করা, জনসমাবেশ নিষিদ্ধ করা এবং তা এড়িয়ে চলা। দ্বিতীয়ত, বিভিন্ন পর্যায়ের লকডাউন জারি এবং তা নিশ্চিত করা। এর ফলে ঐ নির্দিষ্ট প্যাথোজেনের সংক্রমণ অনেকটাই কমে যায়, বিজ্ঞানীরা এর টিকা আবিষ্কার করতে সক্ষম হন আর মৃত্যুর সংখ্যাও হ্রাস পায়।\nএ ধরনের পদ্ধতির অবলম্বন আমরা লক্ষ্য করি কোভিড-১৯ মোকাবেলায় ক্ষেত্রে। বর্তমানে বিশ্বের বিভিন্ন দেশে লকডাউন জারি করা হয়েছে এবং তা কঠোরভাবে বাস্তবায়ন করা হচ্ছে। এর পাশাপাশি জনসমাবেশের উপর নিষেধাজ্ঞা তো আছেই। এর ফলে বিভিন্ন দেশ কোভিড-১৯ সংক্রমণের মাত্রা কমিয়ে রাখতে সক্ষম হয়েছে। এর পাশাপাশি বিভিন্ন প্রতিষ্ঠান এই ভাইরাসের টিকা আবিষ্কারের জন্য উঠে পড়ে লেগেছে।\nএখন প্রশ্ন হলো, লকডাউন জারি করলে বা জনসমাবেশ নিষিদ্ধ করে কীভাবে একটি মহামারির মোকাবেলা করা সম্ভব হচ্ছে? কোভিড-১৯ ভাইরাল রোগ হলেও, এই রোগের ছড়িয়ে পড়ার জন্য দরকার তার বাহক অর্থাৎ মানুষ এবং তাদের মধ্যে ন্যূনতম দূরত্ব। তাই জনসমাবেশ নিষিদ্ধ করলে বহু সংখ্যক মানুষ এক জায়গায় জড়ো হতে পারে না, যার ফলে একটি নির্দিষ্ট অঞ্চলে মানুষের ঘনত্ব কমে যায় এবং এই ভাইরাস সহজে ছড়িয়ে পড়তে পারে না। আর লকডাউন জারি করলে মানুষের ঘরেই থাকা লাগে, যার ফলে তারা বাইরের জীবাণুর সংক্রমণ থেকে রক্ষা পায় এবং সে ও তার পরিবার এই ভাইরাসের সংক্রামণ থেকে রক্ষা পায়। এভাবে একটি ভাইরাসের সংক্রমণের হার নিয়ন্ত্রণ করা সম্ভব হয়।\n৩) আন্তর্জাতিক সমন্বয়ের মাধ্যমে মহামারিকে রুখে দেয়া\nএই পদ্ধতিটি অত্যন্ত কার্যকর। এর মূলমন্ত্র হলো, ওই মহামারিকে নিজের দেশে প্রবেশ করতেই না দেওয়া। অর্থাৎ, দেশের সীমান্তে নিষেধাজ্ঞা জারি করা, মানুষের অন্য দেশে ভ্রমণ নিষিদ্ধ করা এবং অন্য দেশের মানুষ যাতে নিজের দেশে ঢুকতে না পারে, সেই ব্যবস্থা গ্রহণ করা। এই পদ্ধতি অবলম্বন করলে সংক্রমণের আশঙ্কা একেবারেই কমে যায়। যার ফলে একটি দেশ সেই মহামারির সঙ্গে অতি দ্রুত খাপ খাইয়ে নিতে পারে।\nকিন্তু এক্ষেত্রে একটি দেশ চাইলেই সীমান্তে নিষেধাজ্ঞা জারি করতে পারে না। কারণ, বিভিন্ন কারণে একটি দেশ তার পার্শ্ববর্তী দেশের উপর নির্ভরশীল। আমদানি-রপ্তানি বা কূটনৈতিক সম্পর্ক বজায় রাখার জন্য একটি দেশকে তার পার্শ্ববর্তী দেশের সঙ্গে যোগাযোগ রাখতে হয়। ফলে এই পদ্ধতি অবলম্বন করা অনেকটা অসম্ভব হয়ে পড়ে।\nকোন পদ্ধতি সর্বাধিক কার্যকর?\nশুরুতেই বলা যাক প্রথম পদ্ধতির কথা। এ ক্ষেত্রে মানুষ খাপ খাইয়ে নেয় ঠিকই, কিন্তু অসংখ্য মানুষের মৃত্যু একটি দেশের জন্য হুমকি হয়ে দাঁড়ায়, যার ফলে অধিকাংশ ক্ষেত্রে এই পদ্ধতি এড়িয়ে চলা হয়।\nএরপর বলা যাক আন্তর্জাতিক মহলে সমন্বয়ের বিষয়ে। এ ক্ষেত্রে একটি দেশ চাইলেই তার সীমান্তে নিষেধাজ্ঞা জারি করতে পারে না। কারণ আমদানি-রপ্তানি, বিদেশে নিজেদের নাগরিক- সবকিছু মিলিয়ে সমন্বয়ের ক্ষেত্রে অনেক ব্যাঘাত ঘটে থাকে, যার ফলে এর সম্পূর্ণ বাস্তবায়ন সম্ভব হয় না।\nপরিশেষে, একটি রোগের টিকা তৈরি করাই সর্বাধিক কার্যকর পদ্ধতি। এ ক্ষেত্রে সময় বেশি প্রয়োজন হলেও অনেক মানুষের জীবন রক্ষা করা সম্ভব হয় এবং পরবর্তী প্রজন্ম সুরক্ষিত থাকে। তাই এই পদ্ধতিই বর্তমানে অবলম্বন করা হয়ে থাকে।\nকোনো মহামারির সমাপ্তি কীসের ভিত্তিতে ঘোষণা করা হয়?\nএখন আমাদের প্রশ্ন হলো, কখন একটি মহামারিকে 'শেষ' বলা যেতে পারে? বিশ্ব স্বাস্থ্য সংস্থার মতে, যখন একটি জীবাণুকে অনেকটাই (৮০-৯০%) দমন করা সম্ভব হয়, তখনই ঐ মহামারির সমাপ্তি ঘোষণা করা যায়। অর্থাৎ যখন সারা বিশ্বের সকল দেশের অধিকাংশ জনগণকে কার্যকর টিকা প্রদান করা সম্ভব হয়, মৃত্যুর সংখ্যা শূন্যের কাছাকাছি চলে আসে এবং নতুন আক্রান্তের সংখ্যা একদমই কমে যায়, তখনই ঐ মহামারির সমাপ্তি ঘোষণা করে বিশ্ব স্বাস্থ্য সংস্থা।\nThis isaBengali article discussing the different ways taken to bring an epidemic to its end.\n1. Endemics, Epidemics and Pandemics - Physio-pedia\n2. Possible Drivers of the 2019 Dengue Outbreak in Bangladesh: The Need foraRobust Community-Level Surveillance System - JME\n3. Unprecedented rise in dengue outbreaks in Bangladesh - National Library of Medicine\n4. Managing Epidemics - WHO\n5. Pandemics: Risks, Impacts, and Mitigation - NCBI\n6. When isapandemic over? - Ted-ed


হুডখোলা গাড়িতে মদন মিত্রের সাথে প্রচারে বেরোলেন কৃষ্ণকলির শ্যামা, তু-মুল ভাইরাল ভিডিও! – EiKolkata\nপ্রথম পাতা /নিউজ/হুডখোলা গাড়িতে মদন মিত্রের সাথে প্রচারে বেরোলেন কৃষ্ণকলির শ্যামা, তু-মুল ভাইরাল ভিডিও!\nহুডখোলা গাড়িতে মদন মিত্রের সাথে প্রচারে বেরোলেন কৃষ্ণকলির শ্যামা, তু-মুল ভাইরাল ভিডিও!\nনিজস্ব প্রতিবেদন :- ২০২১ এর হাইভোল্টেজ বিধানসভা ভোটের দ্বিতীয় দফার ভোট ইতিমধ্যে সম্পন্ন হয়েছে এবংতৃতীয় দফার ভোট শুরু হতে চলেছে । যতই ভোট এগিয়ে চলেছে ততোই বাড়ছে চা-প এবং উত্তে-জনার । কারণ এবারে বিধানসভা এ ভোটে নির্ধারণ করছে অনেক কিছু । এবার বিধানসভা ভোটে বাংলা নিজের মেয়েকে চাই । আবার অন্যদিকে বিজেপি-র চাই পরিবর্তন । সব মিলিয়ে একটা হা-ড্ডা-হা-ড্ডি যু-দ্ধের প-রি-স্থিতি তৈরি হয়েছে এই রাজ্যের রাজনীতিতে এমনটা বলা যেতে পারে ।\nপরিস্থিতি যেমনই তৈরি হোক হাত গুটিয়ে তার বসে থাকা যায়না । তাই প্রচার করতে হচ্ছে সমস্ত রাজনৈতিক দলের নেতা মন্ত্রীদের ও প্রার্থীদের । আমরা দেখেছিলাম বেশ কিছুদিন আগে তৃণমূলের ভা-ঙ্গন শুরু হয়েছিল । দল থেকে একের পর এক নেতা মন্ত্রীরা পদত্যাগ করে চলে যাচ্ছিলেন বি-রোধী দলে । কিন্তু অপর দিকে দেখলে আমরা এটাও দেখতে পাবো যে ক্রমশ শক্তি সঞ্চয় করে চলেছে তৃণমূল কংগ্রেস এই রাজ্যের মাটিতে । টলি পাড়ার অধিকাংশ অভিনেতা-অভিনেত্রীরা যোগ দিয়েছেন ইতিমধ্যে তৃণমূল কংগ্রেসের ।।এমনকি বিজেপি থেকে পদত্যাগ করে নেতা-মন্ত্রীরা যোগ দিয়েছে তৃণমূলে ।\nটলিপাড়ায় বিভিন্ন তারকার ইতিমধ্যে যোগ দিয়েছে তৃণমূল কংগ্রেসে এবং সেই তালিকায় রয়েছে কৃষ্ণকলির শ্যামা অর্থাৎ তিয়াসা রায় । এখনো পর্যন্ত কোন টিকিট না পেলেও তিনি শুধুমাত্র দলের একজন সাধারণ সৈনিক এবং কর্মী হিসেবে নিজেকে তুলে ধরেছেন এবং বলেছেন দিদির পাশে থাকতে চাই । দিদিকে সাথে নিয়ে এগোতে চাই । দিদি তুমি এগিয়ে চলো আমরা তোমার পাশে আছি এই মন্ত্রের তৃণমূল কংগ্রেসে যোগদান করেছেন তিনি ।\nএবার সেই তিয়াসা রায় কে প্রচার করতে দেখা গেল মদন মিত্রের সমর্থনে । ঐদিন সন্ধে নামার আগেই মদন মিত্রের বিধানসভাতে প্রচার করতে দেখা গেল তিয়াসা রায় ও মদন মিত্র একসাথেই । যে কৃষ্ণকলি শ্যামা কে এতদিন মানুষ টিভির পর্দায় দেখেছে হঠাৎ করে যদি তারা দেখে তার বাড়ির সামনে এসে উপস্থিত হয়েছে সেই শ্যামা তাহলে আনন্দ আর ধরে রাখার মতন হবে না এমনটা সবাই জানে । আর সেই চিত্র ফুটে উঠেছে সেই দিনের প্রচারে । সাধারণ মানুষের উদ্দেশ্যে এবং তার ভক্তদের উদ্দেশ্যে হাত নিয়েছেন । অনুরোধ করেছেন যে এবারে ভোট যেন তৃণমূল কংগ্রেসকে দেওয়া হয়।\n— Bengal News Media (@media_bengal) April 9, 2021\nbengali news Tiyasha Roy viral video vote promotion\nহাজার মহিলার মধ্যে মায়ের এক স্পর্শেই মাকে চিনে নিল সন্তান, এই ভিডিও মন জয় করবে আপনারও!\nহলুদ দাঁত কয়েক সেকেন্ডের মধ্যে করে ফেলুন ঝকঝকে সাদা বাড়িতে বসেই! রইল দারুন কার্যকর ঘরোয়া পদ্ধতি!


সপ্তাহে অন্তত এক দিন ডাবের পানি খাওয়ার উপকারিতা! - JanaBD.Com\nHome › দৈনন্দিন জীবন › সাস্থ্যকথা/হেলথ-টিপস › সপ্তাহে অন্তত এক দিন ডাবের পানি খাওয়ার উপকারিতা!\nসপ্তাহে অন্তত এক দিন ডাবের পানি খাওয়ার উপকারিতা!\nসাস্থ্যকথা/হেলথ-টিপস 20th Jul 16 at 2:46pm 586\nপ্রচণ্ড গরমে বা তৃষ্ণা নিবারণে ডাবের পানির তুলনা নেই। এছাড়া ডাবের পানিতে রয়েছে জলীয় অংশ ৯৫ গ্রাম, রয়েছে ক্যালসিয়াম, খনিজ লবণ, শর্করা, চর্বিসহ ভিটামিন সি ও ভিটামিন বি। নিয়মিত ডাবের পানি পান করলে কোষ্ঠকাঠিন্য সহ কিডনিজনিত সমস্যা প্রতিরোধ করা যায়।


Vijay Mallya claims he met Arun Jaitley before leaving India dgtl - Ebela.in\nবিজয় মাল্যর বিস্ফোরক অভিযোগ। ছবি: পিটিআই\nপালানোর আগে জেটলি-মাল্য বৈঠক, মিটমাটের চেষ্টা নিয়ে মারাত্মক অভিযোগ\nশিল্পপতি বিজয় মাল্যের বড় অভিযোগ অর্থমন্ত্রী অরুণ জেটলিকে ঘিরে। দেশ থেকে পালানোর আগে ঠিক কী হয়েছিল, তা নিয়ে জল্পনা।\nলন্ডনের ওয়েস্টমিনিস্টার ম্যাজিস্ট্রেট কোর্টের সামনে দাঁড়িয়ে বিস্ফোরক অভিযোগ করলেন পলাতক শিল্পপতি বিজয় মাল্য। তাঁর দাবি ব্যাঙ্কের ঋণের টাকা না মিটিয়ে ভারত থেকে পালানোর আগে তিনি অর্থমন্ত্রী অরুণ জেটলির সঙ্গে দেখা করে বোঝাপড়ার প্রস্তাব দিয়েছিলেন।\nবিজয় মাল্য এই মুহূর্তে ৯০০০ কোটি টাকার জালিয়াতি ও নয়ছয়ের অভিযোগে অভিযুক্ত। ব্যাঙ্কের দেনার টাকা না মিটিয়েই তিনি দেশ ছেড়ে পালিয়েছিলেন।\n‘‘আমি ভারত ছেড়েছিলাম কারণ, আমার জেনিভায় একটি বৈঠক ছিল। তার আগে আমি অর্থমন্ত্রীর সঙ্গে দেখা করেছিলাম। আমি ব্যাঙ্কের দেনা মেটানোর একটি প্রস্তাবও দিয়েছিলাম। এটা সত্যি।’’ লন্ডনে সাংবাদিকদের একথা বলেন মাল্য।\nবিজয় মাল্যর মতো ভিএইপি অপরাধীর আরামের জন্য বদলাবে ভারতীয় জেলখানা\nবিজয় মাল্যর বাথরুমে রয়েছে কোটি কোটির সম্পদ! দেনার বোঝা থাকতেও ফূর্তিতে তিনি\nতিনি কর্ণাটক হাইকোর্টেও একটি দেনা মেটানোর ফর্মুলা দিয়েছিলেন বলে দাবি করেছেন কিংফিশারের প্রাক্তন মালিক।\n২০১৬ সালে যখন মাল্য ভারত ছেড়ে পালান, তখন অর্থমন্ত্রী ছিলেন অরুণ জেটলি। মাল্যর এই বিস্ফোরক দাবি শুনে জেটলি একটি বিবৃতি জারি করে এই বৈঠকের কথা অস্বীকার করেছেন। তবে মাল্য যে একটি মৌখিক প্রস্তাব দেওয়ার চেষ্টা করেছিলেন তা জানিয়েছেন জেটলি।\nনিজের ফেসবুক পেজে অর্থমন্ত্রী লিখেছেন, ‘‘২০১৪ সাল থেকে আমি ওঁকে কোনও অ্যাপন্টমেয়ন্টই দিইনি। ওঁর সঙ্গে দেখা করার কোনও প্রশ্নই ওঠে না। যদিও উনি রাজ্যসভার সাংসদ ছিলেন ও সেই ক্ষমতার অপব্যবহার করেছিলেন। আমি একবার সংসদে আমার অফিসে যখন যাচ্ছিলাম, তখন তিনি পিছন থেকে জোরে হেঁটে আমার কাছে আসেন ও বলেন, আমি একটি মিটমাটের প্রস্তাব দিচ্ছি। আমি ওঁকে থামিয়ে দিয়ে বলেছিলাম, ‘‘আমার সঙ্গে কথা বলে লাভ নেই। আপনি ব্যাঙ্কগুলির সঙ্গে সরাসরি কথা বলুন।’’\nতবে এই নিয়ে রাজনৈতিক মহলে তুমুল চাঞ্চল্য সৃষ্টি হয়েছে।\nমাল্যের বিরুদ্ধে পদক্ষেপের ইঙ্গিত জেটলির। কড়া সেবি-রিজার্ভ ব্যাঙ্ক\nকমলো নগদে লেনদেনের পরিমাণ, জেনে নিন উর্ধ্বসীমা\nকীর্তি আজাদের কীর্তিতে চাপে জেটলি, বিজেপি\nসিবিআই-কাণ্ডে আপের কাঠগড়ায় জেটলি, অর্থমন্ত্রীর পাশে ডিডিসিএ\nআপনার টাকা নিয়েই পলাতক নীরব! সরকার আপনার কত টাকা ঢেলেছে ব্যাঙ্কে


কাজী মাহবুবউল্লাহ পুরস্কারে ভূষিত হলেন সাত গুণী – সবুজ বিডি ২৪ ।। Sabuzbd24\nশনিবার, ২৫ মে ২০১৯, ০১:৩৫ অপরাহ্ন\n৯ মার্চ, ২০১৯ / ৫ বার দেখেছে\nকাজী মাহবুবউল্লাহ পুরস্কারে ভূষিত হলেন সাত গুণিজন। দেশের শিল্প-সাহিত্য ও সংস্কৃতি, বিজ্ঞান ও প্রযুক্তি, সাংবাদিকতা এবং খেলাধূলা’য় বিশেষ ভূমিকা রাখার জন্য ‘বেগম জেবুন্নেছা ও কাজী মাহবুবউল্লাহ জনকল্যাণ ট্রাস্ট’ এই পুরস্কার প্রদান করে। এবছর একইসাথে ২০১৭ এবং ২০১৮ সালের সম্মাননা প্রদান করা হয়।\nএর মধ্যে ‘কাজী মাহবুবউল্লাহ পুরস্কার ২০১৭’ পেয়েছেন-সাংবাদিকতায় বিশেষ অবদানের জন্য প্রয়াত সাংবাদিক গোলাম সারওয়ার, সংগীতে বিশেষ অবদানের জন্য রবীন্দ্র সংগীত শিল্পী ফাহিম হোসেন চৌধুরী এবং বিজ্ঞান ও প্রযুক্তিতে বিশেষ অবদানের জন্য আজীবন সম্মাননা পেয়েছেন তত্ত্বাবধায়ক সরকারের সাবেক উপদেষ্টা শিক্ষাবিদ জাতীয় অধ্যাপক ড. জামিলুর রেজা চৌধুরী। অন্যদিকে, ‘কাজী মাহবুবউল্লাহ পুরস্কার ২০১৮’ পেয়েছেন-সাহিত্যে বিশেষ অবদানের জন্য বিশিষ্ট কথাসাহিত্যিক ইমদাদুল হক মিলন, সংক্রামক রোগ প্রতিরোধে বিশেষ অবদানের জন্য International Centre for Diarrhoeal Disease Research, Bangladesh (ICDDRB)‘র পরিচালক ফেরদৌসী কাদরী, খেলাধূলায় বিশেষ অবদানের জন্য দাবাড়ু রাণী হামিদ এবং শিল্প-সাহিত্য -সংস্কৃতিতে বিশেষ অবদানের জন্য আজীবন সম্মাননা পেয়েছেন সাংস্কৃতিক ব্যক্তিত্ব সৈয়দ হাসান ইমাম।\nশনিবার (৯ মার্চ) দুপুরে বাংলাদেশ শিল্পকলা একাডেমির জাতীয় নাট্যশালায় অনুষ্ঠিত এক আয়োজনে এ পুরস্কার প্রদান করা হয়। এ অনুষ্ঠানে বিশেষ অতিথি হিসেবে উপস্থিত ছিলেন সংস্কৃতি প্রতিমন্ত্রী কে এম খালিদ। অনুষ্ঠানে সভাপতিত্ব করেন জাতীয় অধ্যাপক আনিসুজ্জামান।\nঅনুষ্টানের শুরুতে ট্রাস্টের কর্মপরিধি তুলে ধরে স্বাগত বক্তব্য দেন ট্রাস্টের চেয়ারম্যান জোবায়দা মাহবুব লতিফ। এরপর শুভেচ্ছা বক্তব্য দেন বাংলাদেশ প্রকৌশল বিশ্ববিদ্যালয়ের সাবেক উপাচার্য ও বেগম জেবুন্নেছা ও কাজী মাহবুবউল্লাহ জনকল্যাণ ট্রাস্টের বোর্ড অব ট্রাস্টির সদস্য অধ্যাপক ড. ইকবাল মাহমুদ। ২০১৭ সালে পুরস্কার প্রাপ্তদের পক্ষ থেকে কথা বলেন ফাহিম হোসেন চৌধুরী এবং ২০১৮ সালে পুরস্কার প্রাপ্তদের পক্ষ থেকে কথা বলেন সৈয়দ হাসান ইমাম।\nফাহিম হোসেন চৌধুরী বলেন, ভালো কিছুর করার জন্য শুধু টাকাই যথেষ্ট নয়, আগে প্রয়োজন ইচ্ছেশক্তি। উপজেলা পর্যায়ে যারা বড় ব্যক্তি আছেন, তারা যদি একটু এগিয়ে এসে বিভিন্ন শিক্ষার্থীদের পাশে দাঁড়ান তবে অনেক শিক্ষার্থীই আরো ভালো করতে পারবে। আমাদের একটি পদক্ষেপেই আমরা সামনের দিকে এগিয়ে যাবে।\nসৈয়দ হাসান ইমাম বলেন, আমাদের জাতির পিতা ও সুভাষ বসু বলেছিলেন- আমাদের সোনার মানুষ দাও, আমরা সোনার দেশ দেবো। সেই সোনার মানুষ গড়া যায় শিক্ষার মাধ্যমে। আর শিক্ষা ক্ষেত্রে এই ট্রাস্ট গুরুত্বপূর্ণ ভূমিকা পালন করছে। এজন্য তাদের প্রতি কৃতজ্ঞতা জানায়। একই সাথে আমার থেকে যোগ্যতর ব্যক্তি আরো আছেন। তাদের না দিয়ে আমাকে পুরস্কার দেওয়া হচ্ছে। এই পুরস্কার গ্রহণ করছি, তবে তাদেরও স্মরণ করছি।\nড. ইকবাল মাহমুদ বলেন, এই ট্রাস্টের শিক্ষা বৃত্তির ফলে অনেক গরিব শিক্ষার্থী বড় হয়েছেন। একজন তো এখন একটি বিশ্ববিদ্যালয়ের ভাইস চ্যান্সেলর। এটা আমাদের গর্বের। এর পরিধি আরো বিস্তার লাভ করেছে, আরো করবে এবং চলমান থাকবে বলেই আশা করছি।\nসংস্কৃতি প্রতিমন্ত্রী কে এম খালিদ বলেন, এ পৃথিবীতে বঞ্চিত, অবহেলিত, দুঃস্থ মানুষের কল্যাণে কিছু করার তাগিদ অনুভব করা মানুষের সংখ্যা অনেক কম। কাজী মাহবুবউল্লাহ ফরিদপুরে জন্ম নেয়া তেমনই একজন বিরল মানুষ। তিনি ছিলেন অত্যন্ত জনদরদী। আমার রাজনীতিতে আসাসহ বর্তমান অবস্থানে আসার পেছনে তাঁরই সুযোগ্য পুত্র বাংলাদেশ আওয়ামী লীগের প্রেসিডিয়াম সদস্য কাজী জাফর উল্লাহর অবদান রয়েছে। তিনি আরও বলেন, এই ট্রাস্ট সবদিক থেকে ধন্যবাদ পাবার যোগ্য। আশা রাখছি এটি আরো বড় হবে। একই সাথে সংস্কৃতি মন্ত্রণালয় থেকে কোন সহযোগীতা করতে পারলে ভালো লাগবে।\nসভাপতির বক্তব্যে অধ্যাপক আনিসুজ্জামান বলেন, শিক্ষা ও চিকিৎসা শাস্ত্রে এই ট্রাস্টের ভূমিকা গুরুত্বপূর্ণ। বিশিষ্টজনদের সম্মানিত করলে ট্রাস্টও সম্মানিত হয়। সেদিক থেকে এই ট্রাস্ট একটি সম্মানজনক স্থানে পৌঁছেছে। আমরা আশা করবো এই পুরস্কার প্রদানের মাধ্যমে উঠতি প্রতিভাগুলো উৎসাহ লাভ করবে।\nপুনস্কারপ্রাপ্তদের প্রত্যেককে একটি সনদ, ক্রেস্ট ও এক লক্ষ টাকা অর্থমূল্য প্রদান করা হয়। আয়োজনে প্রয়াত গোলাম সারওয়ারের পক্ষে তার জামাতা মিয়া নাঈম হাবিব এবং অধ্যাপক ড. জামিলুর রেজা চৌধুরীর পক্ষে তার স্ত্রী সেলিনা নওরোজ পুরস্কার গ্রহণ করেন।